text:
লৈবাক অসিগী রাজ্য ১৬তা পব্লিক প্রাইভেৎ পার্তনরশিপ মোদকী খুৎথাংদা ভারত নেতকী রিভাইস ইমপ্লিমেন্তেসন স্ত্রাতিজী চৎননবা ঙসি প্রধান মন্ত্রী শ্রী নরেন্দ্র মোদীনা থৌবুরেল ওইদুনা ফমখিবা য়ুনিয়ন কেবিনেতনা অয়াবা পীখ্রে৷ গ্রাম পঞ্চয়তশিংগী মথক্তা(জি.পি.শিং)হায়রিবা রাজ্যশিং অসিদা লৈরিবা মী খুন্দারিবা খুঙ্গং পুম্নমক্তা হৌজিক্তি ভারত নেত অসি লৈহল্লগনি৷ রিভাইস স্ত্রাতিজি অসিগী মনুং চল্লিবা অদুদি কম্পিতিতিব ইন্তরনেস্নেল বিদ্দিং প্রোসেস অমনা খনগদৌরিবা কন্সেসননেয়র অদুনা ভারত নেত য়েংশিবা, শিজিন্নবা, শেমগৎ-শাগৎপা অমসুং অপগ্রেদ তৌবা অসিনি৷ মথক্তা পল্লিবা পি.পি.পি. মোদেল অসিগীদমক এপ্রুব তৌখ্রবা মেক্সিমম বাইএবিলিতী গেপ ফন্দিং অদু চাওরক্না লুপা কোতি ১৯,০৪১নি৷
ঙসি কেবিনেতনা এপ্রুব তৌখ্রবা অদুগী মনুং চল্লিবা রাজ্যশিং অদুদি কেরলা, কর্নতাকা, রাজস্থান, হিমাচল প্রদেশ, পঞ্জাব, হরিয়ানা, উত্তর প্রদেশ, মধ্য প্রদেশ, ৱেস্ত বেঙ্গল, অসাম, মেঘালয়, মনিপুর, মিজোরাম, ত্রিপুরা, নাগালেন্দ অমসুং অরুনাচল প্রদেশনি৷ জি.পি.শিং য়াওনা চাওরাক্না খুঙ্গং লাখ ৩.৬১রোম মনুং চল্লগনি৷
লৈহৌরিবা রাজ্যশিং অমসুং য়ু.তি.শিংদা মী খুন্দারিবা খুঙ্গং পুম্নমক্তা ভারত নেত লৈহন্নবসু কেবিনেতনা অয়াবা পীখ্রে৷ হায়রিবা রাজ্যশিং/য়ু.তি.শিং(লৈহৌরিবা) অসিগী ওইনা লৈরিবা মোদেলিতীশিং অদু তেলিকম্ম্যুনিকেসন দিপার্তমেন্তনা তোখায় তোখায়না পাংথোক্লগনি৷
পি.পি.পি. মোদেলনা প্রাইভেৎ সেক্তর ইফিসিয়েন্সী অসি ওপরেসন, মেন্তিনেন্স, য়ুতিলাইজেসন অমসুং রেভেন্যু জেনেরেসনগী ওইনা শিজিন্নরগনি অমসুং মোদেল অসিনা ভারত নেত অসি অথুবা মতমদা চৎনহল্লগনি হায়না থাজনরি৷ প্রি-দিফাইন্দ সর্ভিসেস লেবেল এগ্রীমেন্ত(এস.এল.এ.)গী মতুং ইন্না খল্লবা কন্সেসননেয়র (প্রাইভেৎ সেক্তর পার্তনর) অদুনা রিলাইএবল ওইরবা, হাই স্পীদ ব্রোদবেন্দ সর্ভিসেস ফংহল্লবা য়াই হায়না পানরি৷ রিলাইএবল, ক্বালিতী, হাই স্পীদ ব্রোদবেন্দগা লোইননা মী খুন্দারিবা খুঙ্গং পুম্নমক্তা ভারত নেত শন্দোকপা অসিনা তোঙান তোঙানবা কেন্দ্র অমসুং রাজ্য সরকারগী এজেন্সীশিংনা পীরিবা ই-সর্ভিসশিংগী কান্নবা ফংহল্লগনি৷ মসিদা ওনলাইন এজুকেসন তৌবা, তেলিমিদিসিন, স্কিল দিবলপমেন্ত, ই-কম্মর্স অমসুং ব্রোদবেন্দগী অতোপ্পা এপ্লিকেসনশিংসু য়াওহল্লগনি৷ মীয়ামশিং অমসুং ইন্সতিত্যুসনশিংদা ব্রোদবেন্দ কন্নেক্সন তৌবা হেনগৎহনবা, দার্ক ফাইবর য়োনবা, মোবাইল তৱারশিং ফাইবরাইজেসন তৌবা, ই-কম্মর্স য়াওনা তোঙান তোঙানবা সোর্সশিংদগী রেভেন্যু লাক্লগনি হায়না পানরি৷
খুঙ্গংগী মফমশিংদা ব্রোদবেন্দ হেনগৎহনবা অসিনা দিজিতেল এসেস্তা রুরেল-আর্বান দিবাইদ লৈরিবা অদু লৈহল্লরোই অমসুং দিজিতেল ইন্দিয়াগী এচিবমেন্ত অদু থুনা ফংহল্লগনি৷ ব্রোদবেন্দ হেনগৎলকপা অসিনা দাইরেক্ত অমসুং ইন্দাইরেক্ত এমপ্লোইমেন্ত অমসুং ইনকম হেনগৎহল্লগনি৷
ভারত নেত পি.পি.পি. মোদেলনা মখাগী কঞ্জুমর ফ্রেন্দলী ওইরবা কান্নবশিং অসি ফংহল্লগনি:
(a) কঞ্জুমরশিংগীদমক প্রাইভেৎ সেক্তর প্রোভাইদরনা ইন্নোবেতিব তেক্নোলোজী শিজিন্নরগনি;
(b) কঞ্জুমরশিংদা ক্বালিতী ৱাংবা সর্ভিস ফংহল্লগনি অমসুং সর্ভিস লেবেল লৈহল্লগনি;
(c) কঞ্জুমরশিংদা নেতৱার্ত য়াম্না থুনা দিপ্লোই তৌরগনি অমসুং কন্নেক্তিবিতী হেন্না থুনা লৈহল্লগনি;
(d) সর্ভিসশিংগীদমক কম্পিতিতিব তেরিফশিং লৈহল্লগনি;
(e) কঞ্জুমরশিংদা পীরিবা পেকেজশিংগী শরুক অমা ওইনা ওভর দি তোপ(ও.তি.তি.) সর্ভিসেস অমসুং মল্তি-মেদিয়া সর্ভিসেস য়াওনা হাই-স্পীদ ব্রোদবেন্দদা তোঙান তোঙানবা সর্ভিসশিং ফংহল্লগনি, অমসুং
(f) ওনলাইন সর্ভিস পুম্নমক শিজিন্নবা য়াহল্লগনি৷
তেলিকোমগী মসিগী ক্রিতিকেল ইনফ্রাস্ত্রকচর অসিদা পি.পি.পি. মোদেল অসি নোবেল ইনিসিয়েতিব অমনি৷ প্রাইভেৎ সেক্তর পার্তনর অসিনা ইক্বুইতী ইনবেস্তমেন্ত অমা পুরক্লগনি, কেপিতেল এক্সপেন্দিচররোমদা রিসোর্চশিং হেনগৎহল্লগনি অমসুং নেতৱার্ক ওপরেসন অমসুং মেন্তিনেন্স তৌরগনি হায়না পানরি৷ মরম অদুনা, ভারত নেতকী পি.পি.পি. মোদেল অসিনা ইফিসিয়েন্সী, সর্ভিস ক্বালিতী, কঞ্জুমর এক্সপরিয়েন্স হেনগৎহল্লগনি অমসুং দিজিতেল ইন্দিয়াগী এচিবমেন্ত থুনা ফংননবগীদমক এন্তরপ্রিনরশিপ, কেপাসিতীশিং অমসুং প্রাইভেৎ সেক্তর এক্সপর্তাইস শিজিন্নরগনি৷ মসিনা মীয়ামগী য়াম্লবা শেলশিং কনবা ঙম্লগনি৷


c: text/html

text:
আসাম পাব্লিক সার্ভিস কমিসন (এ.পি.এস.সি.) না লৌবা কম্বাইন কম্পিতেতিব একজামিনেসন (সি.সি.ই.)গী চাংয়েংদা মণিপুরী হাপচীন্নবা দাবী তৌরদুনা লূপ কুনগী ওইবা জোইন্ট এক্সন কমিতি অমনা আসামগী মুখ্যমন্ত্রী, গভর্ণর, বিধানসভাগী ওপোজিসনগী নেতাশিং লোইননা তোঙান তোঙানবা মন্ত্রীশিংগা উন্নদুনা খুৎয়েক লিশিং তরা য়াওবা মেমোরেন্দম অমা মুখ্যমন্ত্রী সর্বানন্দ সোনোৱালগী মফমদা পীশিনখ্রে। দিসেম্বরগী তাং ৫দা জোইন্ট এক্সন কমিতিগী চেয়ারমেন অরাম্বম নন্দবাবু সিংহ, কনভেনর অসাংবম স্বপন, মেম্বর আহমদ হোসেন নচিংবা কমিতিগী মীওইশিংনা দিসপুরদা মুখ্যমন্ত্রীগা হকথেংননা উন্নদুনা মেমোরেন্দম অদু পীশিনখিবনি। মীহুৎ কাঙবু অদুদা মনিপুরীশিংগী দাবীশিং অদু থবক ওইনা পাঙথোক্কনি হায়বগী থাজবা পীরকখি। মীহুৎ কাঙবু অদুদা লখিপুরগী এম.এল.এ. রাজদীপ গোৱালা, সিলচরগী এম.এল.এ. দীলিপ পাল, ৱাটর রিসোর্সেস মন্ত্রী কেশব মহন্ত নচিংবা মরুওইবা মীওই কয়াসু য়াওখি। আসামগী রাজ্যপাল জগদীস মুখী, আসাম বিধান সভাগী স্পীকর হীতেন্দ্রনাথ গোস্বামী, হাইলাকান্দিগী এম.এল.এ. আমিনুল হোক লস্কর, মন্ত্রী পরিমল শুক্লবৈদ্য, অসম বিধানসভাগী ওপোজিসন লিদর দেবব্রত সাইকিয়াগী মফমদসু মেমোরেন্দম অদু খুৎশিন্নখি।
হৌখিবা দিসেম্বরগী তাং ৮ নোংমাইজিং নুমিত্তা লখিপুরগী বাসস্তেন্দা পাঙথোকখিবা পাউমীশিংগী মীফম অমদা লূপ কুননা শেম্বা জোইন্ত এক্সন কমিতিগী খোঙজং অদুগী মতাংদা মীয়ামদা পাউদমখি। নুমিত্তুগী মীফমদা কমিতিগী চেয়ারমেন অরাম্বম নন্দবাবু সিংহ, কনভেনর অসাংবম স্বপন, অরাম্বম গৌরগোপাল সিংহ, লৈশুংবম রবীন্দ্র সিংহ, কেঐইচ দিলীপ সিংহ, কে স্বপন সিংহ, এনজি সনাহল সিংহ, পিঐইচ মণিবাবু সিংহ, কে রবীন্দ্র সিংহ নচিংবা মীওইশিং য়াওখি।
জোইন্ত এক্সন কমিতিদা য়াওরিবা লুপশিং অদুদি - আসাম মণিপুরী সাহিত্য পরিষদ, অল আসাম মণিপুরী স্টুদেন্টস্ ইউনিওন, অল আসাম মণিপুরী মৈরা পায়বী কোর্দিনেসন কমিতি, কমিতি ওন কলচার ফোর পীস এন্দ ইন্টিগ্রিতি (কোকপীন), মণিপুরী বেনোভলেন্ট সোসাইতি, আসাম মণিপুরী কলা একাদেমী, মণিপুরী য়ুথ ফ্রন্ট অফ আসাম, থৌগল মরূপ হাইলাকান্দি, আসাম মণিপুরী প্রোগ্রেসিব ফ্রোন্ট, অল আসাম মণিপুরী মৈরা পায়বী অপুনবা লূপ, মণিপুরী নেসনেল কাউন্সিল, আসাম মণিপুরী সিতিজেন্স ফোরাম, মণিপুরী সেদ্যুল ট্রাইব দিমান্দ কমিতি, অথৌবা নীংশিংলূপ, আসাম মণিপুরী মুস্লিম য়ুথ ফ্রন্ট, ইউনাইতেদ ক্লাব ওর্গেনাইজেসন, নহারোল খোরিরোল সিল্লুপ লখিপুর, মণিপুরী মুস্লিম দেভলপমেন্ট ওর্গেনাইজেসন আসাম, সাউথ বরাক লখিপুর রুরেল দেভলপমেন্ট ওর্গেনাইজেসন অসিনচিংবনি।
------------------------------------------------------------
Get latest News Updates Please Download our Android app CLICK HERE
To Subscribe our YouTube Channel LICK HERE
------------------------------------------------------------

robotstxt: allowed

filter: keep


text:
মণিপুরী ঠিয়েতর সেন্টর
অসামনা শিল্লাংদুনা মপান মণিপুরগী মণিপুরী ঠিয়েতরনা চহী চাম শুরকপগী কুমওন থৌরম
অমা জুলাই ২৯ নোংমাইজিং নুমিৎ শিলচরগী
রোংপুরদা লৈবা মুতুম ভাগ্যচন্দ্রগী শঙ্গাইদা পাঙথোকখ্রে। সাহিত্য একাদেমি মনা ফংখ্রবা ওইনাম নিলকণ্ঠ না চীফ গেস্ট, মণিপুর
ঠিয়েতর সেন্তর অসামগী প্রেসিদেন্ট ড. কুঞ্জলাল য়েন্দ্রেম্বম অমসুং মণিপুরী ঠিয়েতর
সেন্তর অসামগী আই.এস. থিঙ্গোমনা গেস্ট অফ ওনর ওইনা শরুক য়াখি। থৌরমদা ৱাই.
প্রফুল্লো, সোমোর লুৱাং অমসুং ড. য়েংখোম মেধাজিৎ নচিংবা শক্নাইরবা মীওইশিংনা
থৌরমগা মরী লৈননা ৱা ঙাংখি।
থৌরমগী শরুক অমা ওইনা ৱাই. প্রফুল্লোনা ইবা
গ্রামার লাইরিক অমসুং কুঞ্জলাল য়েন্দ্রেম্বমনা ইদিত তৌবা জর্নেল “শমজিরৈ” ফোঙখি। থৌরমদা
মাইমোম শান্তিকুমার, রাজেন, চন্দ্রমনি, সেরাম গৌরনিত্যাই, লাইশ্রম বীরকুমার অমসুং
সেরাম হেরাজিৎ নচিংবা মীওইশিংসু ৱাঙাংলোই ওইনা শরুক য়াখি হায়না পাউগী লিখুন অসিদা
হায়রি।
Pao sing asi ga loinana atei e-pao gi damak


text:
বরাক তম্পাক্কী
খোমজিনবা পাউ
০৯-০৭-২০১৮
মচা অনিদগী হেনবা সরকারগী কর্মচারিশিং থবক্তগী
লৌথোক্কদৌরি।
⧭⧪➤ আসাম সরকারগী
কর্মচারীশিং মচা অনিদগী অহুম হেক শুবদা থবক্তগী লৌথোক্কদৌরি। রাজ্যদা মীশিং
হেনগৎলকপা থিংনবগী পান্দমদা লাক্লিবা থা অমা অনিসিগী মনুংদা আইন অসি চৎনবগী
শেমশারে হায়না হকশেল মন্ত্রী হিমন্তবিশ্ব শর্মানা ফোঙদোকখ্রে। হৌখিবা জুনগী তাং ৭
গুৱাহাতিগী শঙ্করদেব কলাক্ষেত্রদা পাঙথোকখিবা নৌনা খল্লবা নর্স অমসুং গ্রেদ ফোরশিংদা
এপোইন্টমেন্ট লেটর পীবগী থৌরমদা মন্ত্রীনা ৱাফম অসি ফোঙদোকখিবনি।
অসোমদা প্রণাম আইন হায়না খঙনগদৌরবা আইন অমসু
শেমশারে। আইন অসিগী মতুং ইন্না কনাগুম্বা রাজ্য সরকার অসিগী কর্মচারীশিংনা মখোয়গী
মমা-মপাবু তাথি তাওইনা তৌই হায়বগী ৱাকৎ কমিসনদা লাক্লবদি মহাক্কী থাগী বেতনদগী
চাদা ১০ দগী ১৫গী চাংদা ককথৎলগা মমা-মপাগী বেঙ্ক একান্টটা চঙহনগদবনি। “প্রণাম
কমিসন”না মসিগী মতাংদা য়েংশিনগনি হায়রি। আইন অসি লাক্লিবা ওক্টোবরদগী চৎনবগী ৱাফম
মন্ত্রীনা পনখি। (www.lakhipuronline.in)
ইম্ফাল জিরিবাম লম্বীদা নৌনা শাবা বরাক
থোং তেকখ্রে।
⧭⧪➤ ইম্ফাল জিরিবাম লম্বীগী কম্পিরোন অমসুং সিবিলোং খুন অনিগী মরক্তা
বরাক তুরেলদা নৌনা শাবা বরাক থোং ঙরাং জুলাই ৮গী অয়ুক পুং ১১গী অদুৱাইদা তেকখ্রে।
থোং অদুদা নুং পুবা কম্পানিগী ট্রক অমা লাল্লিঙৈদা তেক্লকখিবনি হায়না এআইআর
ইম্ফালগী পাউদা হায়রি। পোৎ চৈ থন্না য়াওরবা গাড়ি কয়ামরুম অমদি অহাংবা গাড়ি কয়া
থোংগী নাকল অনিমক্তা পন্দুনা লৈরে। অদুম ওইনমক, গাড়ি মচিশিংদি হান্নগী অরিবা থোংদা
লানথোক লানশিন তৌরি।(www.lakhipuronline.in)
ফুলেরতল তম্না লাকপা বর্মাগী ক্বা
সুপারী পুবা ট্রাক অমা পুলিসনা ফারে।⧭⧪➤ বর্মাগী ক্বা সুপারী বোরা
চনিরোম য়াওবা ট্রাক অমা জিরিঘাত পুলিসনা ফারে। মমল লুপা লাখ ২৪ রোম ওইগদবা ক্বা
সুপারী বোরাশিং অদু পুদুনা হৌখিবা জুলাইগী তাং ৭ থাংজা নুমিত ইম্ফালদগী লাকপগী
লম্বীদা ট্রাক্কী দ্রাইভর শাহিদুর রহমান অমসুং মপু মুহিব উদ্দিন ফাবনি। দ্রাইভর
অমসুং মপুগী য়ুম মনিপুরগী থৌবাল জিলাদগীনি। মখোয় অনি লখিপুর কোর্ততা পুথোক্লবা মতুংদা
শিলচর জেলদা থাখ্রে হায়না যুগশঙ্খ পাউ-চেদা হায়রি। ট্রাক অদু
ইম্ফালদগী লখিপুরগী ফুলেরতল তম্না পুরকপনি। (www.lakhipuronline.in
Pao sing asi ga loinana atei e-pao
gi damak


text:
Category: ৱাখল্লোন
মাউন্ট মণিপুর অথৌবশিংদা কৎপা অশেংবা শ্রদ্ধাঞ্জলিনি — চোংথাম তোম্বা সিংহ
অথৌবশিং অদুবু কনানসু নীংশিংদনা লাকখি। অদুনা য়ুনাইটেড চোংথাজ, ইম্ফালনা অথৌবশিং অদুগী ৱারী-ৱাখোং থিদুনা মখোয়বু মতিকচাবা ইকাইখুম্নবা উৎতুনা মখোয়গী নীংশি [...]
ঐখোয়গী মরূপ ওবিসি এসোসিয়েসন — আই এস থিংগোম
শোত্থারবা কাঙলুপশিংগী য়াইফনবা হোৎনরিবা থৌরাং অসিবু মরিক চুম্না পাঙথোক্নবগী পান্দমদা কাঙলুপ অসিগী মীচমশিংনা শেমজবা ‘মরূপ’ অমা লৈরি। মদুবু ওল আসাম ওদার [...]
মমা লৈবাক নীংবা পুখ্রম্বা কাজাও — চোংথাম তোম্বা সিংহ
অইবগী ৱাখন্দদি, মহাকপু অথৌবা অমগী মিংথোন পীখিবসি ‘মহাক্না মার্চকী তাং ২৪গী অয়ুকতা মণিপুর অমসুং বৃটিশ কোনুংদা কাপ্নরে হায়বা পাউ হেক ফংবগা মমালৈবাক্কী ল [...]
থৌনা ফবা ইপা-ইপুশিংগী শরূশিং ইম্ফালদা পুরক্লে -নোমিতা খোংবান্তাবম
শরূশিং অসি খোংজোম লান নুমিৎকী মফম অসিগী খেব চীংদা পাঙথোকপা চহীগী থৌরমশিংদা শরুক য়াবা লাকপা মীওইশিং খক্তা নত্তনা মরক্তসু টুরিষ্টশিং অমসুং খোংজোম লানফমব [...]
সেপ্তেম্বর ৩০- ইন্তরনেস্নেল ত্রান্সলেসন ডেঃ নুমিৎ অসিগী মরু ওইবা, থিম- য়ুনাইতেদ ইন ত্রান্সলেসন — তোংব্রম অমরজিৎ
মালেমগী মীয়ামগী খ্বাইদগী হেন্না শিজিন্নরবা ফাওন-লোল ওইরিবা ইংলিসনা অতোপ্পা লৈবাক্কী লোল কয়া মখোয়গী ওইনা শিজিন্নদুনা ইনাক খুন্নবা হোৎনরি। অমরোমদা মীশ [...]
অদুঙৈগী চীংজেং পাঙ্গনবা হৌজিক্না খাঙুথক্কী মহাদেব — নোমিতা খোংবান্তাবম
ঙসিগী মীরোল ফাওবনা অদুঙৈ মহারাজ চন্দ্রকৃতিগী মতমদগী চীংজেং নরাল পাঙ্গনবগী মফম অসিদা লৈরক্লিবা খুভম অসি মহাদেবগী খুভমনি হায়দুনা ওন্থোক্তুনা ঈরাৎ থৌনি ত [...]
মণিপুরগী থাজ ৱারী অমদি লাইনীং লাইচৎতা মরু ওইবা মফম কন্দুনা লৈরিবা ওক — ডা: নোংমাইথেম প্রমোদিনী
লাই হাক্তক্তগী লৈরক্লবা ওক অসি লমদম অসিদা তারক্কদবা অৱা অনা ঙাকথোকপদা মরু ওইবা থৌদাং লৌদুনা য়েলহৌ লাইথৌ তীন্থৌগা শাগোন্নরিবা শানি হায়বসি শাক [...]
বীর টিকেন্দ্রজিৎপু খুৎ ফংননা ফাখিবা খেলেন্দ্রো সুবেদারগী পুন্সি অমসুং থবক – – এন দি হোদাম্বা
খেলেন্দ্র সুবেদার হায়রিবা পুৱারীগী চরিত্র অসিবু ড্রামাগী চরিত্র ওইনা শক্নাইরবা ড্রামা ইবা মৈত্রম বীরনা মহাক্কী ‘বীর টিকেন্দ্রজিৎ’ ইরকপ [...]
জ্ঞানপীঠ এৱার্ড কৈদৌঙৈ ফংগনি? — আই এস থিংগোম
মণিপুরী সাহিত্যদা খুদোল তম্লিবা অইবা অইবীশিংদা মখল মখলগী মনা-মথুম পীদুনা ইকাইখুম্নবিরি। ফংলিবা মনাশিংগী মরক্তগী সাহিত্য একাডেমিনা পীরিবা মনাশিং অসিনা [...]
ঙসিগী মীরোলশিংনা মৈতৈলোন ঙাঙনরক্তবা –মাখোনমনি মোংসাবা
ইশাগী আইদেন্টিটি ঙাক্নবা হোৎনরিঙৈসিদা অসিগুম্বা ৱাখল খন্থদবা মী য়াওরকপসিনা খুরৌ থাংহল্লি,চাউখৎপা থিন্থহল্লি। লুরবা মতম অসিদা ঐখোয়না মিঙ্গৌ লাল্লি হা [...]


text:
বরাক তম্পাক্কী
খোমজিনবা পাউ
১০-০৭-২০১৮
এএনএম নার্স অমা অঙাং উনবদা লৈখিদ্রে, ইরাং
থোকখ্রে।
⧭⧪➤ অঙাং উনবদা নুপী অমা শিবগা
মরী লৈননা শিলচর এস এম দেব সিভিল হোসপিতালদা ইরাং থোকখ্রে। মশামক এএনএম নার্স
ওইনা থবক তৌরিবী সীমারানি সিনহা (চহী ৩০) ঙরাং জুলাই ৯ নুংথিলদা দোক্তরনা
থৌশাদবদগী লৈখিদবনি হায়না মরাল শিরদুনা থৌদোক অসিগী মতাংদা থিজিন্নবা সীমারানিগী
অশিবা হকচাং পুরদুনা ৱাকৎ খোংচৎ অমা চৎখি। বড়খোলা পিঐইচইদা নার্স ওইবা সিমারানিগী
ময়ুম চেংকুরীদনি। দাক্তর আফসর অহম্মদকী মতুং ইন্না সীমারানি সিলচর সিভিল
হোসপিতালদা জুলাই ৬ দা এদমিসন তৌখিবনি। জুলাই ৭ কী অয়ুক পুং ১১দা দাক্তর অহম্মদনা
ওপরেসন তৌদুনা নুপীমচা অমা পোকখি। অঙাং পোক্লবা মতুংদা ঈ কাহেন্না চৎপগী মওং লাকপদগী দাক্তরনা অমুক হন্না ওপরেসন তৌদুনা অঙাংখাউ লৌথোকখি। সীমাগী হকচাং অদুম অদুম শোকচিল্লকখি। মহাক্কী হকচাং ফিভমগী মতাংদা হায়জরুবদসু দাক্তরনা থৌশাবিরকতে হায়দুনা নুমিৎসিগী নুমিদাং পুং ৯ দা গ্রেসৱেল
নার্সিংহোমদা পুদুনা লাকখি। অদুবু গ্রেসৱেলদগী অমুক ঙম্লরোই হায়রদুনা অৱাংবা থাক্কী লায়েংগী
দমক নৈগ্রিমসতা পুননবা হায়রকখি। অদুবু লাইবক থীবদি নৈগ্রিমসতা পুবগী লম্বীদা জোয়াই
য়ৌরকপদা সীমারানী লৈখিদে। সিভিল হোসপিতালগী সুপারিন্টেন্দেন্ট ডাঃ আসুতোস বর্মণনা মীয়ামদা
থৌদোক অসিগী মতাংদা থিজিন হুমজিন্দুনা অশেংবা মরম খঙদোক্কনি হায়খি। অদুবু লুরিবদি
মশামক এএনএম নার্স ওইরিবা নুপী অমদা অসিগুম্বা অৱাবা অসি নংলিবসি উরগা কনাগুম্বী
জেনরেল নুপী অমদা করম্বা মওংগী লায়েংপথাপ শিজিন্নরমগদবা হায়বসিনি। (www.lakhipuronline.in)
থোং নমখিবা অদু ঙসি শেম্বা লোয়শিল্লগনি।
⧭⧪➤ জিরিবাম-ইম্ফালগী লম্বীগী
কম্বীরোন অমসুং সিবিলোং খুন অনিগী মরক্তা বরাক তুরেলগী মথক্তা নৌনা শাবা থোং
নমথখিবা অদু শেমজিন শাজিনবগী থবক কন্না চৎথরি। ঙসি ফাওবগী মনুংদা থোং অসি
শেমজিন্দুনা মহৌশাগুম চৎপা য়ানবা হোৎনগনি হায়রি। পনবা য়াই নহান অয়ুক পুং ১১
অদুৱাইদা পোৎ পুবা ট্রাক অমা লাল্লিঙৈদা খঙহৌদনা থোং অদু নমথরকখিবনি। গাড়ী কয়ামরুম
পন্দুনা লৈরগসু গাড়ী মচাশিংদি হান্নগী অরিবা থোংদা লানথোক লানশিন তৌই হায়রি।(www.lakhipuronline.in)
আয়ুর্বেদ ইন্সটিটিউট শাবগী থবক হৌরগনি।
⧭⧪➤ আসামদা শাবগী লেপ্নখ্রবা
ওল ইন্দিয়া অয়ুর্বেদ ইন্সটিটিউট এইমস্ শাবগী থবক লাক্লিবা নভেম্বর থাদগী হৌরগনি।
কামরূপ জিলাগী চেংসারীদা শাগদবা ইন্সটিটিউট অসিগী মথৌতাবা খুদিংমক শিন্নখ্রে হায়না
হকশেল মন্ত্রি হিমন্ত বিশ্ব সর্মানা হায়খ্রে।(www.lakhipuronline.in)
Pao sing asi ga loinana atei e-pao
gi damak


text:
নোঙ্গাখ্রে হায়বসি পাউ তারবসু থাজবদি সুকঙম ঙমদে। মরমদি মহাকনা মনিপুরী খোরিলোলদা তৌরম্লিবা খুদোলশিংদি হীংদুনা অদুম লৈরি। নুংশিবা পাউজেল কয়া পুদু
নোঙ্গাখ্রে হায়বসি পাউ তারবসু থাজবদি সুকঙম ঙমদে। মরমদি মহাকনা মনিপুরী খোরিলোলদা তৌরম্লিবা খুদোলশিংদি হীংদুনা অদুম লৈরি। নুংশিবা পাউজেল কয়া পুদুনা অদুম চৎলি। শিবা অমসুং হিংবগী ৱারীদা খেন্নরিবসি তেল্লবা পুন্সি খোঙচত্তা তৌরম্লিবা থবক অদুনা পথাপ ওইবদুনি হায়বসি কবি রঘুনা উৎলম্লি। পুন্সি চেংজেল পুদুনা নোংমা লাকখি হরাও তরাম্বা মীনোক কয়াগী মরক্তা। কৌরৌনা মতম লোয়দুনা নোংচুপ চীংদোল ৱাংমদা নোংমা তপ্না তপ্না তাখিবদা পুন্সিসু মাগী মতুং ইন্দুনা চৎখিবা ঙাক্তনি। করম্নদি থিংলুগনি নোংদম্বা মাগী খোঙচৎপু তাইবঙনা।
অইবাঃ রঘু লৈশাংথেম
লাইরিক্কী মমিং- খুঙ্গংগী চিঠি
লাইরিক্কী মখলঃ শৈরেং
অফোঙবাঃ কিং পব্লিকেসন, থাংমৈবন্দ, ইম্ফাল
লাইরিক্কী মখুমঃ ঈশ্বর লৈশাংথেম
“ইরকই/খুঙ্গংগী চিঠি/ কনা হন্না য়েংবীদ্রবা তোর্ব্বানশিংদা/ উপালশিংনা ঙাইদুনা লৈ ঊচেকশিং।/ সনা খোংনাং পাম্বীদুদি/ ঙরাং অহীং তুরেলগী তোর্ব্বান নীখায়বদা/ ঈচেলগী ঈরোন্নুংদা লুপশিনখ্রে খুনসিদদি লাউরক্লি/ পেন্দ্রবা পামদ্রবা থৌদোকশিং…” খুঙ্গংগী চিঠি (লাঃ৩৭)
খুঙ্গংগী মপাউ, তোল্ল তারবা পুন্সি কয়াগী তেংথাখোলদি ঙসিসু নীংথিনা তাবীনবা লৈঙাক্কী লুচিংবশিং মশিং য়াম্না লিক্লি। ইরক্লিবা থম্মোয়গী নুংহিকনরবা চিঠিদি নুংশিবা পাউখুম অমত্তসু চাদৎনরবা পুন্সিশিংনা মপুং ফানা ফংখিবা লৈত্রি। ইনাকখুনবা অমদি লায়রবা অনীদি শম্বলদি মীওইবনা চাওখৎ লম্বেলদা মাংদা চংশিনবা হেল্লকলিবমখৈ হেণ্ণা হেন্না ৱাংবা হেল্লক্লি। চম্লবা খুঙ্গংগী পুন্সিদি ঙসিসু চোংবা ঙমজদ্রি য়েন্নিং। কবিনা নুংশিরবা উচেকশিং অমদি উপালশিংবু ইমেজরি ওইনা শিজিন্নদুনা পুন্সি কয়ানা উপায় লৈতনা থেংনরিবা লানফমশিংদু শৈথারি। শৈরেং অসিনা মিংথোল ওইদুনা কবি রঘু লৈশাংথেম্না ফোঙখিবা লাইরিক অসিদা পুন্না শৈরেং ৬৫ য়াওরি। লাইরিক অসিদা কবি রঘু লৈশাংথেমদা লেমজনিংঙাই ওইরবা সাহিত্য একাদেমি এৱার্দ ২০০৯ পীদুনা ইকায়খুম্নবা উৎখি।
মনিপুরী খোরিলোলগী তাইবঙদা কবি রঘু লৈশাংথেমগী খুদোল য়াম্না পাক চাওই। ইং ১৯৯১দগী হৌনা পুন্সি তেলঙ্গা; লানবু লৈ ওইনা শান্নরিবা(১৯৯৫); নুং অসি লাইনি লৈ অসি ঈনি (১৯৯৫); হনুবীগী ঈশিং পুন(২০০২) অসিনচিংবা শৈরেং লাইরিকশিং মথং ফোঙলমখি। অঙাংশিংগী খোরিলোলদসু পুকনিং চংনা ইরমখি। অতিথি উচেক (অঙাংগী ৱারী, ২০০৩); পাৎপানগী থোইবী (অঙাংগী ৱারী) লাইরিক অসিদা অমুক লেমজনিংঙাই ওইরবা সাহিত্য একাদেমি বাল পুরুস্কার এৱার্দ, ২০১৩ পীদুনা ইকায়খুম্নবা উৎখি মনিপুর লৈরিবা সাহিত্যগী লূপ কয়া, দি কলচরেল ফোরম মনিপুর, নহারোল সাহিত্য প্রেমি সমিতি, ৱাইটর্স ফোরম, পেত্রিওতিক ৱাইতর্স ফোরম, অশৈলূপ মনিপুর অসিনচিংবা লূপ কয়াগী মরু ওইবা থৌদাং কয়া লৌদুনা মনিপুরী খোরিলোল চাওখৎনবা থৱায় য়াওনা চেন চোংলমখি। চোকথবা লৈতনা নহা অহল খেন্নবা থমদনা মীপুম খুদিংমক্কা লোয়না তিন্নদুনা মনিপুরী খোরিলোলদা পুন্সি কত্থোকলমখিবা অইবা অমনি রঘু লৈশাংথেম। কবি অসি ১৯৫৪দা থৌবাল লৈশাংথেমদা তাইবঙ খোঙদারকখি। এক্সাইজ দিপার্টমেন্টতা দিপ্যুতি সুপরিন্টেন্দেন্ট ওফ এক্সাইজ ওইনা থবক তৌরমখি। হৌজীকনা থাংমৈবন্দ মৈস্নাম লৈকাইদা য়ুম হোংলক্তুনা লৈবনি। হন্দক ইখঙ খঙহৌদনা নুংশিরবা ইমুং মনুং মরুপ মপাং অমদি মহাক্কী নুংশিরবা খোরিলোলগী ঈংলবা তাইবঙ অসিবু থাদোক্লমদুনা হৌখিবা সেপ্তেম্বর ১০, ২০২১ইংদা মপুগী লৈকোলদা পুন্সি চেংজেল লোয়দুনা অরোইবা খোঙচৎ অদু চৎখি। নোঙ্গাখ্রে হায়বসি পাউ তারবসু থাজবদি সুকঙম ঙমদে। মরমদি মহাকনা মনিপুরী খোরিলোলদা তৌরম্লিবা খুদোলশিংদি হীংদুনা অদুম লৈরি। নুংশিবা পাউজেল কয়া পুদুনা অদুম চৎলি। শিবা অমসুং হিংবগী ৱারীদা খেন্নরিবসি তেল্লবা পুন্সি খোঙচত্তা তৌরম্লিবা থবক অদুনা পথাপ ওইবদুনি হায়বসি কবি রঘুনা উৎলম্লি। পুন্সি চেংজেল পুদুনা নোংমা লাকখি হরাও তরাম্বা মীনোক কয়াগী মরক্তা। কৌরৌনা মতম লোয়দুনা নোংচুপ চীংদোল ৱাংমদা নোংমা তপ্না তপ্না তাখিবদা পুন্সিসু মাগী মতুং ইন্দুনা চৎখিবা ঙাক্তনি। করম্নদি থিংলুগনি নোংদম্বা মাগী খোঙচৎপু তাইবঙনা।
“অঙাংগী ঈশৈ” (লাঃ ৩৬) শৈরেং অসিদা তেংথারিবসি হৌজীক্কী মতমসিনি। নে তাদ্রবা মালেম, হিং অমদি শান্তি হায়বসি তুরেল্গী তোর্ব্বান ৱাংমগুম্না চৎলিবা খোঙচৎ অদুনি মহাকনা য়েক্লিবসি। কবিনা থিরি শান্তি হায়বদু করম্না ফংগনি হায়দুনা। অদুনা নীংশিংলক্লি ৱাহৈশিং, ঐগী ইমানা হায়/ নঙ পোক্লমদাইদা বুধ নিংই মঙাল ফংনবা/ ঐগী ইপানা হায়/ নঙ পোক্লমদাইদা যীশু অল্লা কৃষ্ণ নিংই শান্তি ফংনবা।/ শান্তি ইখৌ লাংজরিবা কবিনা তাইবঙনা নিংনা-লাৎনরিবা লাইয়ামশিং অসিবু তুলি পায়দুনা য়েক্লুই অদুবু থোকলক্লিবা শক্তমদি মতমগী মুর্তি ওইনা থোক্লকলি হায়রি। মসিদা মতমগী মুর্তি হায়রিবসি তোঙাণ তোঙানবা শকলোন্দা উরিবা হিংশাগী শক্তমশিং অমদি মসিবু থৌওইনা থোকনবা হোৎণরিবা কাংলুপশিং অদুনি।
মশিং য়ামজদনা ইংনা লৈরম্বা লৈবাক অমনা খঙহৌদনা থৌশিল থৌরাং শোয়বা অমদি মিৎয়েং শান্না উরুদবদগী ঙসি খুদোংচাদবা কয়া, ৱাথোক লান্থোক কয়া অমদি মীশি মীনা ফাওবা লাক্তুনা ঙসিদি লৈবাক্কি ওইনা চাওরবা পোৎলূম অমা ওইরি মাইগ্রেন্ট ইসুনা। কবিদি মসি হান্না উদুনা মসিগীদমক ৱাদবা ঙমদে অদুনা ইরম্লি, “ ঐগী সহরগী ৱারী” অদুনা হায়, “ ঐগী সহরদি/ বত্তর্ন ফংদনা লাকপা অতিথিশিংনা/ কৃক কৃক ঈন্নরি/ মশা মশাগী মখূৎ তিংথোক্লদু…লম্বীশিং/ অপীক অপীকপা গলিশিং/ ঐগী সহর…নুংগী মূর্ত্তি/ তুমীন লৈরি মোৎলবা হণথি হঙাই মরক্তা” (লাঃ ৩৪) পেন্দবদি কয়ানি ইম্ফালনা অসুম্না মহৌশাগা মান্নদনা হোংলকপদা। শৈরেং অসিনা খুদোম্বি থিন্দুনা তাক্লি তুমিন্না লৈরিবা নুংগী মূর্ত্তিশিংদা। মখোয়দা তানবা নাকোং পান্দে অমদি মীনুংশি লৈতে হায়বদু শৈরেং অরোইবা পরেং অসিনা ফোঙদোক্লি। থৌশিল শোয়রে, থৌরাংশিং কদায়দনো অমা লাল্লে হায়বদুনি কবিনা ফোঙদোকনিংলিবসিসু।
নীংতম্বা অমসুং লৈবাক নীংবা হায়বসি মতম খুদিংদা মুকনদুনা লাক্লিবা লমদম অমা ওইরিবা মনিপুরদা কবি রঘুগী ফিরাল হায়না মিংথোনবা শৈরেং অসিসু য়াম্না ৱাহন্থোক লৈ। কবিনা উরিবা মিৎয়েং অমদি য়েক্লিবা শক্তম অসিমকসু তশেংনা থোক্লিবা লোয়নাইদ্রবা চেন্থরিবা পুৱারী অদুনি। অদুনা কবিনা হায়, “ফিরাল।/ মোংফমসিদা চিংখৎলক্লি/ মঙ মঙলিবা উচেক মচাশিংগী/ মঙফাওনদ্রিবা অমম্বা অহীংদা।” (লাঃ ২৭)শৈরেং অসিগী তেল্লবা পরেং খরসিদা মনিপুরগী নীংতম ইহৌ, স্তেত অমসুং নন স্তেত অনীগী মূকনরিবা ফিভম অমম্বা অহীংগুম্না নোংঙানবা ঙাইরিবা খুনাই অসিগী নে তাদ্রিবা পুন্সি অদু ময়েক লানা ফোঙদোক্লি। মসিদা কবিনা শিজিন্নরিবা উচেক, অহীং, শুক্লবা উমং, মোংফমগী ইমেজরি অসি য়াম্না চংখোল্লি।
খুনাই অমদা নুপী ওইবীশিংনা লৌরিবা থৌদাংশিং অসি অসুক্কী মতিক চাওখ্রে অদুবু নুপানা খুল্লিংদুনা পাল্লকপা খুনাইশিংদা নুপীশিংনা ফংগদবা ফংফম থোকপা হকশিং অদু ফংদনা মতম কয়া লাকখি। গনতন্ত্রা চৎপা লৈবাকশিংদা ফাওবা অঙনবা মতমদা নুপীনা মীখল থেংনবা অমদি মীখলদা মীহুৎ খনবা ফাওবা শরুক য়াদনা লাকখিবা ৱারীশিং পুৱারীগী লমায়শিংদা থেংনদুনা লাকখি। নুপীশিংবু লাইরিক লাইশু তম্বা ফাওবা নীংথিজনা পুকনিং থৌগৎলমদবা কয়াগী ৱারী তাদবা নত্তে। অদুবু নুপী খুনাই অসি য়াওদনা খুনাই অমা মাংলোমদা চৎপা ঙম্লোই হায়বসি কবিনা খঙই অদুননি মহাকনা নুপী হায়না মিংথোনবা শৈরেং অসিদা নুপী ওইবীশিংবু পুকনিং থৌগৎতুনা ইরিবা, নুপী/ নঙদি মৈ ওইগদবনি/ নঙদি লৈ ওইগদবনি/ ওইগদবনি নুঙ/ মৈরা/ মমা…করিগীনো? তুশোন মানশোন্নরিবা/ নশা অনী ফন্দোকপা ঙমজদ্রিবা…থাঙ্গৎলু/ নখূৎ/ মঙালনি নঙদি নুমিৎ থা থৱানমিচাক/ মমানি নাউশুম হাইরিবী মৈরা পায়রীবীনি/ নঙ য়াওদনা কনানা তাইবং শেম্বগে” (লাঃ ২৫)
হৌজীক হৌজীক্কী লৈঙাক্তা থোক্লিবা চৎনবী অমা ওইদুনা মরু মারা তাখ্রে হায়না লৌনরবা শেঞ্জা থুমজা অদি অশেংবা অচুম্বা হায়বদু থিবা ৱারবা মতম অসিগী শক্তম য়েক্লিবা শৈরেংনি “উপাল অমগী উশা অনী” কবিনা হায়রক্লি, “নোংমা নেতা অমনা পব্লিক মীটিং অমদা/ ঙাঙখিবা ৱাহৈ খরা/ পুরকই য়ুমদা/ থাজিল্লি উপাল ওইনা ঐনা/ অসুম চাওখৎলকই/ ঙসি ফাওবদি উহৈ অমত্তা পাল্লকত্রে/ থিন্দোরকই ঊশা অনীখক্তি/ অসুম থিন্দোরকই…উপালদুনা নোক্লদুনা খোঞ্জেল থোকনা লাউরকই…পৈশা পীয়ু লুপা পীয়ু” (লাঃ ৩) য়াম্না ফজবা শৈরেংনি।
কবি অসি মতম পুম্নমক্তা শান্তিবু ইখৌ লাংজবা অইবনি হায়বসি মহাক্কী শৈরেং মন্দেলা হায়বসিনসু অদুমক ফোঙদোক্লি। মীওইবগী পুৱারীদি অৱা-অনা অমদি মীওৎ মীনৈগী ৱারীতনা পীক থল্লি। শক্তি পায়বা লৈবাকশিংনা পাঙ্গল শোনবা মিচং লৈজদবা লৈবাকশিংবু খুদুম চন্দুনা অমদি লোয় চন্দুনা মীনাই নাইথাং ওইহন্দুনা চহী চা ক্য়া পাল্লকপগী ৱারী লোয়বা নাইবা নত্তে। অদুনা অফ্রিকা নীংশিংলক্লি কবিনা। “কৈশুমশঙগী/ থোঙ হাংদোকরকই মন্দেলা/অফ্রিকাগী ঊনাগী খাংপোকশঙশিং/ অমম্বদু ঙসিদি/ কিদুনা লোৎখ্রে/ মঙালগী থৌরবা থাঙশাংদা/ মীনায় নাইথাং/কিশি থোকখ্রে বন্দিগী থৌরি কোঙ্গোই/ কৌরক্লে ঙসিদি অফ্রিকাগী অতিয়াদা/ নীংতম্না পাইরক্লিবা উচেকশিংনা/ (মন্দেলা” লাঃ ৯) শান্তি হায়বদুগী সীম্বল মন্দেলানা ওইরে ঙসিদি। মীওইবগী হকপু খোঙগাওনরিবা মখোয় মায়থিখিবনি। অচুম্বা হায়বসিদি মতম খুদিংমক্তা চুমদুনা লৈ হায়বদু শৈরেংদসু হেন্না ময়েক লানা তাহল্লি কবিনা। মীওইবনা চৎকদবা লীচৎ হায়বা অমা লৈ মসি করিগুম্বদা হেক হেক নাথৈদুনা চৎপা মিকুপশিংদা নাপল কারক্তুনা তৌরোইদবা কয়া পাঙথোক্লী মীওইবনা মসিনা অমুক অমুক লৈখা তারকনবগী মরম অমদি ওইহল্লি হায়বসিসু মহাক্কি শৈরেংশিংনা পিবা পাউজেলনি।
লান তৌরগা পেঞ্জরিবা মখোয়গী মফমদা নীংশিংহল্লি শৈরেংনি “লান লেপ্তে লান লোইদে”। হৌজীক হৌজীক ফোং ফোং শারিবা লানফম কবুল মিৎমাংদা চোংথোক্লকলি। লন থুম শক্তি মুন্নবগী অমদি লৈবাক মশেল মরক্তা থোক্লিবা লানফমশিংদা “মন্দিরগী কাংশি মখোলসু/ ওল্লক্লে লাণগী খোল্লাউ/ চম্লবা খুঞ্জাশিংগী খাংপোকশঙগী ফক্লাংদা/ তারিবা দাকফমশিং/ নোংমৈ মখূল ঙাক্তনি…লানফম…”(লাঃ৬৮)
শকনাইরবা ক্রিতিক ওজা এল জয়চন্দ্রনা কবি রঘুগী শৈরেংবু অসুম্নসু হায়রি, “The poetry of Raghu Leishangthem impress a reader by their sheer quality of brevity of thought and expression, which he does not by design but instinctively, and when one goes through his lines, it is difficult to decide whether one reads a poem or sees a painting. The images he constructs, the symbols he employs, and above all, the words he places in a well-framed poem, transport a reader to the hazy land of art and poetry, which he expresses in delineating a pastoral scene, a moving social situation, a human experience, and an indigenous motif”
চম্লবা খুঙ্গংগী পুন্সি য়েক্লম্বা কবি রঘুগী কলমদগী নুংশিবা ৱাহৈ কয়া, পাঊজেল কয়া পুরবা শৈরেংশিংদি অপাবশিংগী থম্মোয়দা খোন্থাং য়ৈদুনা লৈহৌরি। মহাক্কি শৈরেংশিং অহিংবা ওইদুনা মনিপুরী খোরিলোলগী লৈকোলদা লৈহৌরে। চৎখ্রে মহাক্তি পুন্সি চেংজেল লোয়দুনা মপুগী লৈকোলদা অমুক। মনিপুরী খোরিলোলনা তেংথারি কবি নহাকনা চৎখিবদা তুমিন্না। ইংনা চিকনা লৈরুবা ওইসনু তাইবঙ মপুগী লৈকোলদা।


text:
প্রধান মন্ত্রী শ্রী নরেন্দ্র মোদীনা ঙসি ভিদিও কনফরেন্সিংগী খুত্থাংদা ২০২১গী কনফেদরেসন ওফ ইন্দিয়ন ইন্দস্ত্রী (সি.আই.আই.)গী চহিগী মীফমদা ৱা ঙাংখ্রে। মীফম অদুদা ইন্দস্ত্রীগী লুচিংবশিংনা দোলর ত্রিলিয়ন ৫কী ইকনোমী অমা ফংনবা থম্লিবা পান্দম অসি মাইপাকপা ঙম্নবা তোঙান-তোঙানবা সেক্তরশিংদা রিফোর্মশিং পুরক্নবা লৌখৎলিবা প্রধান মন্ত্রীগী খোঙথাংশিং অসিবু থাগৎপা ফোঙদোকখ্রে। ‘India@75: আত্মনির্ভর ভারতকীদমক্তা সরকার অমসুং বিজিনেস পুন্না থবক তৌবা’ হায়বা মীফম অসিগী হীরম অসিগী মতাংদা ৱা ঙাংলদুনা অতৈ ৱাফম কয়াগী মনুংদা মখোয়না ইনফ্রাস্ত্রকচরগী ওইবা শীংনবশিং কোকহন্নবা, মেন্যুফেকচরিং কেপাসিতী হেনগৎহন্নবা, ফাইনান্সিএল সেক্তর হেন্না চাউথোক্নবা, তেক্নোলোজী সেক্তরদা মকোক থোংবা মফম অমা কনবা ঙম্নবা ভারতকী তেক্নিকেলগী ওইবা মতিক-ময়াই হেনগৎহন্নবা ইনপুৎশিং অমসুং সজেসনশিং পীখি।
মীতিন অদুদা ৱা ঙাংলদুনা প্রধান মন্ত্রীনা হায় সি.আই.আই.গী মীফম অসি হন্দক্তি নীংখা তমখিবগী চহি ৭৫ শুরকপা, আজাদী কা অমৃত মহোৎসবকী চৈরক অসিদা পাঙথোক্লি। মহাক্না হায়খি ভারতকী ইন্দস্ত্রীগী অনৌবা ফিরেপশিংগী, অনৌবা পান্দমশিংগীদমক্তা অচৌবা খুদোংচাবা অমনি। মহাক্না মখা তারদুনা হায়, আত্মনির্ভর ভারত অভিয়ান মাইপাকহনবগী অচৌবা থৌদাং অসি ভারতকী ইন্দস্ত্রীশিংনা য়াগদবনি। লাইচৎ মনুংদা ইন্দস্ত্রীনা উৎখিবা মপাঙ্গল অদুবু প্রধান মন্ত্রীনা থাগৎখি।
শ্রী মোদীনা ইন্দস্ত্রীদা ভারতকী খুমাং চাউশিনবা অমসুং তৌবা ঙম্বশিং অসিদা থাজবা থম্লিবা ফীভম অসিগী খুদোংচাবা মপুং ফানা লৌহৌনবা হায়খি। হৌজিক পাল্লিবা সরকারগী থৌশিলদা অহোংবশিং লৈরিবা অমদি হৌজিক লৈরিবা ফীভম অসিগী থবক তৌবগী মওংশিংদা হোংলক্লিবা অসিগী মতাংদা পল্লদুনা প্রধান মন্ত্রীনা হায় অনৌবা ভারতনা অনৌবা মালেমগী লোইননা খুৎশম্নদুনা চৎমিন্ননবা ঙসি শেম শাদুনা লৈরে। মপাল লৈবাক্কী ইনভেস্তমেন্তদা চীংনবা পোক্লম্বা ভারতনা ঙসিদা মখল পুম্নমক্কী ইনভেস্তমেন্তশিং তরাম্না ওক্লি। মসিগা মান্ননা তেক্স পোলিসীশিংনা ইনভেস্তরশিংগী মরক্তা থৌনা হন্থহল্লমি, চপ মান্নবা আরত অসিনা মালেম খ্বাইদগী কম্পিতিতিব ওইবা কোর্পোরেৎ তেক্স অমসুং ফেসলেস তেক্স সিস্তেম থৌগৎপা ঙম্মি। মমাংঙৈগী রেদ-তেপিজম অসি ইজ ওফ দুইং বিজিনেস ইনদেক্সতা শীংথানীংঙাই ওইনা হেনগৎলকপা অসিনা মহুৎ শিনখ্রে। চনৈনদুনা লৈরম্বা লেবর লোশিং অদু লেবর কোদ ৪দা রেস্নেলাইজ তৌখি; শুপ্নগী হিংনবগী পাম্বৈ অমা ওইনা লৌরম্বা লৌউ-শিংউ অসি রিফোর্মশিংগী খুত্থাংদা কৈথেলশিংগা শম্নহল্লি। মরম অসিনা ভারতনা এফ.দি.আই. অমসুং এফ.পি.আই.দা রেকোর্দ থম্বা ঙম্লিবনি। ফোরেক্স রিজর্বস অসি মমাংদা ওইখিদ্রিবা মওংদা খ্বাইদগী ৱাংবা ওইখি হায়না প্রধান মন্ত্রীনা পাউদমখি।
ঐখোয়না মপানগী ওইরবদি মদুনা হেন্না ফৈ হায়না খল্লম্বা মতম অমা লৈখি। মসিগী সাইকোলোজী অসিগী ফল করি ওইখি হায়বা ইন্দস্ত্রীগী ভেতরিয়নশিংনা য়াম্না মুন্না খংলবনি। লমদম অসিদা চহি কয়া কন্না হোৎনজদুনা পুথোকচবা লমদম অসিগী ব্রান্দশিং ফাওবা মপানগী মমিংশিংগী মখাদা প্রমোৎ তৌদুনা ফীভম অসি অদুক্কী মতিক ফৎলমদে। প্রধান মন্ত্রীনা হায়, ঙসিদি ফীভম অসি চাউনা অহোংবা লাক্লি। ঙসি ইরৈবাকচাশিংগী পুক্নীংদা ভারত্তা শাজবা প্রদক্তশিংবু পাম্লি। মহাক্না হায় কম্পনী অদু ভারতকী ওইদবা য়াদে হায়বা লৈতে অদুবু ঙসি ভারতমচা খুদিংমক্না ভারত্তা শাজবা প্রদক্তশিং শীজিন্নবা পাম্মি।
প্রধান মন্ত্রীনা হায়, ঙসি ভারতকী নহারোলশিংনা ফিল্দদা চংলকপা মতমদা মখোয়দা নীংজিং-মাংজিংনবা পোক্তে। মখোয়না কন্না হোৎনবা পামখি, মখোয়না রিস্ক লৌবা পামখি, মখোয়না মহৈ ফংবা পামখি। মহাক্না হায় ঐখোয়গী নহারোলশিংনা মখোয় মফম অসিদগী হায়না খনবা উবা ফংলি। অসিগুম্বা মখলগী মশানা মশাদা থাজবা পোকপা অসি ঙসিদি ভারতকী স্তার্তঅপশিংদা য়াওরি। প্রধান মন্ত্রীনা হায় ঙসিদি ভারত য়ুনিকোর্ন অসি চহি ৬-৭কী মমাংগী ৩-৪গা চাংদম্নবদা য়ুনিকোর্ন ৬০ লৈরে। য়ুনিকোর্ন ৬০ অসিগী মনুংদা ২১দি হৌখিবা থা খরা অসিদা থোরকপনি। সেক্তরশিংগী মতুংইন্না দাইভর্সিতী লৈবা য়ুনিকোর্নশিং অসিনা থাক খুদিংমক্তা ভারতকী অহোংবা তাক্লি। হায়রিবা স্তার্তঅপশিং অসিগী ইনভেস্তরগী রেস্পোন্স অসি অঙকপা ফংনা ফজৈ অমসুং মসিনা ভারত অসি গ্রোথকী তোপ তোপ্পা খুদোংচাবশিং লৈরে হায়বা তাক্লি।
মহাক্না হায় ঐখোয়গী ইন্দস্ত্রীদা লৈবাক অসিনা থাজবা থম্বনা ঙসি ইজ ওফ দুইং ব্যুজিনেস হেনগৎলক্লি, অমসুং ইজ ওফ লিবিং হেনগৎলক্লি। মহাক্না হায় কম্পনী এক্ততা অহোংবা পুরকখিবশিং অদুনা মসিগী অচৌবা খুদম অমা ওইরি।
প্রধান মন্ত্রী হায় সরকারগী রিফোর্মশিং অসি অচেৎপা থাজবদা য়ুম্ফম ওইবা অদুবু নমদুনা তৌহনবদি নত্তবনা সরকার অসিনা অরুবা রিফোর্মশিং অসি পাইখৎপা ঙম্লিবনি। পার্লিয়ামেন্ত সেসন্দা লৌখিবা অনৌবা থৌরাং হায়বদি ফেক্তরীং রিগুলেসন এমেন্দমেন্ত বিলগুম্বা অসিনা অপীকপা ব্যুজিনেসমেনসিংনা ক্রিদিৎ ফংহনবদা মতেং পাংলগনি। দিপোজিৎ ইন্সুরেন্স অমসুং ক্রেদিৎ গরেন্তী কোর্পোরেসন এমেন্দমেন্ত বিলনা অপীকপা দিপোজিতরশিংগী অপাম্বা ঙাক শেনগনি। অসিগুম্বা খোঙথাংশিং অসিনা সরকারগী থৌশিলশিংদা ইনোৎ হাপ্লগনি হায়না প্রধান মন্ত্রীনা ফোঙদোকখি।
প্রধান মন্ত্রীনা হায় হৌখিবগী অশোইবশিং শেমদোক্নবা সরকার অসিনা রেত্রোস্পেক্তিব তেক্সেসন লৌথোকখ্রে। ইন্দস্ত্রীবু থাগৎলদুনা অনৌবা থৌরাং অসিনা সরকার অমসুং ইন্দস্ত্রিগী মরক্তা থাজবগী মপাঙ্গল কনখৎহল্লগনি হায়না প্রধান মন্ত্রীনা ফোঙদোকখ্রে।
ঙসিদি লৈবাক অসিগী খল্লগা অচৌবা রিস্ক লৌনবা শেম্না শাদুনা লৈরবা সরকার অমা লৈবাক অসিদা লৈরে হায়না প্রধান মন্ত্রীনা ফোঙদোকখ্রে। মহাক্না হায় জি.এস.তি. অসি চহি কয়া পন্দুনা লৈখি মসিগী মরমদি হান্নগী সরকারনা রাজনীতিগী ওইবা রিস্কশিং লৌনবগী থৌনা অদু ফুদোকপা ঙমখিদে। মহাক্না হায় ঐখোয়না জি.এস.তি. চৎনহনখিবতা নত্তনা ঙসি ঐখোয়না রেকোর্দ ওইনা জি.এস.তি. খোমগৎপা উবা ফংলি।
CII की ये बैठक इस बार 75वें स्वतंत्रता दिवस के माहौल में, आज़ादी के अमृत महोत्सव के बीच हो रही है।— PMO India (@PMOIndia) August 11, 2021
ये बहुत बड़ा अवसर है, भारतीय उद्योग जगत के नए संकल्पों के लिए, नए लक्ष्यों के लिए।
आत्मनिर्भर भारत अभियान की सफलता का बहुत बड़ा दायित्व, भारतीय उद्योगों पर है: PM @narendramodi
आज का नया भारत, नई दुनिया के साथ चलने के लिए तैयार है, तत्पर है।— PMO India (@PMOIndia) August 11, 2021
जो भारत कभी विदेशी निवेश से आशंकित था, आज वो हर प्रकार के निवेश का स्वागत कर रहा है: PM @narendramodi
आज स्थिति तेज़ी से बदल रही है।— PMO India (@PMOIndia) August 11, 2021
आज देशवासियों की भावना, भारत में बने प्रॉडक्ट्स के साथ है।
कंपनी भारतीय हो, ये जरूरी नहीं, लेकिन आज हर भारतीय, भारत में बने प्रॉडक्ट्स को अपनाना चाहता है: PM @narendramodi
एक समय था जब हमें लगता था कि जो कुछ भी विदेशी है, वही बेहतर है।— PMO India (@PMOIndia) August 11, 2021
इस psychology का परिणाम क्या हुआ, ये आप जैसे industry के दिग्गज भलीभांति समझते हैं।
हमारे अपने brand भी, जो हमने सालों की मेहनत के बाद खड़े किए थे, उनको विदेशी नामों से ही प्रचारित किया जाता था: PM @narendramodi
आज भारत के युवा जब मैदान में उतरते हैं, तो उनमें वो हिचक नहीं होती।— PMO India (@PMOIndia) August 11, 2021
वो मेहनत करना चाहते हैं, वो रिस्क लेना चाहते हैं, वो नतीजे लाना चाहते हैं।
Yes, We belong to this place- ये भाव आज हम अपने युवाओं में देख रहे हैं।
इसी प्रकार का आत्मविश्वास आज भारत के Startups में है: PM
हमारी industry पर देश के विश्वास का ही नतीजा है कि आज ease of doing business बढ़ रहा है, और ease of living में इजाफा हो रहा है।— PMO India (@PMOIndia) August 11, 2021
Companies act में किए गए बदलाव इसका बहुत बड़ा उदाहरण हैं: PM @narendramodi
आज देश में वो सरकार है जो राष्ट्र हित में बड़े से बड़ा risk उठाने के लिए तैयार है।— PMO India (@PMOIndia) August 11, 2021
GST तो इतने सालों तक अटका ही इसलिए क्योंकि जो पहले सरकार में वो political risk लेने की हिम्मत नहीं जुटा पाए।
हमने न सिर्फ GST लागू किया बल्कि आज हम record GST collection होते देख रहे हैं: PM


text:
লদাখকী য়ুনিয়ন তেরিতোরীগীদমক ইন্তিগ্রেতেদ মল্তি-পর্পোস কোর্পোরেসন অমা শেমগৎনবা প্রধান মন্ত্রী শ্রী নরেন্দ্র মোদীনা থৌবুরেল ওইদুনা ফমখিবা য়ুনিয়ন কেবিনেতনা অয়াবা পীখ্রে৷
কোর্পোরেসন অসিগীদমক লুপা ১,৪৪,২০০-লুপা ২,১৮,২০০ লেবেলগী পে স্কেলদা মেনেজিং দাইরেক্তরগী পোস্ত অমা থম্নবসু কেবিনেত অসিনা অয়াবা পীখ্রে৷
কোর্পোরেসন অসিগী ওথোরাইস সেয়র কেপিতেল অসি লুপা কোতি ২৫ ওইরগনি অমসুং রিকরিং এক্সপেন্দিচর অসিনা চহি অমদা লুপা কোতি ২.৪২গী চাং ওইরগনি৷ মসি অনৌবা ইস্তাব্লিশমেন্ত অমনি৷ হৌজিক-হৌজিক্কী ওইনা, লদাখকী নৌনা শেম্লিবা য়ু.তি. অসিদা অসিগুম্না মান্নবা ওর্গনাইজেসন অমতা লৈতে৷ কোর্পোরেসন অসিনা তোঙান তোঙানবা চাওখৎ-থৌরাংগী থবকশিং পাংথোক্কদৌরিবনা এপ্রুবেল অসি এমপ্লোইমেন্ত জেনেরেসনগী ওইনদি ইনহিরেন্ত পোতেন্সিয়েল অমা লৈ৷ কোর্পোরেসন্না ইন্দস্ত্রী, তুরিজম, ত্রান্সপোর্ত অমসুং লোকেল প্রদক্তশিং অমসুং খুৎকী পোত্থোক মার্কেতিং তৌনবা হোৎনরগনি
কোর্পোরেসন অসিনা লদাখতা ইনফ্রাস্ত্রকচর দিবলপমেন্ত পুরক্নবা মরু ওইবা কন্সত্রক্সন এজেন্সী ওইনা থবক তৌরগনি
কোর্পোরেসন শেমগৎলকপা অসিনা লদাখকী য়ুনিয়ন তেরিতোরীদা ইনক্লুসিব অমসুং ইন্তিগ্রেতেদ দিবলপমেন্ত পুরক্লগনি৷ মসিনা মফম অদুদা সোসিয়ো-ইকোনোমিক দিবলপমেন্ত পুরক্লগনি৷
দিবলপমেন্তগী ইমপেক্ত অসি মল্তি-দাইমেন্সনেল ওইরগনি৷ মসিনা হ্যুমেন রিসোর্চশিং চাওখৎহনবদা অমসুং হেন্না নিংথীনা শিজিন্নহনবদা মতেং পাংলগনি৷ মসিনা মফম অদুদা গুদস অমসুং সর্ভিসেস পুথোকপা হেনগৎহল্লগনি অমসুং মখোয়গী সপ্লাই অদু লাইথোকহল্লগনি৷ মতৌ অসুম্না, এপ্রুবেল অসিনা অত্মনির্ভর ভারতকী পান্দম অসি ফংনবা হোৎনবদা মতেং পাংলগনি৷
বেক্তগ্রাউন্দ:
- জম্মু অমসুং কাশ্মীর রিওর্গনাইজেসন এক্ত, ২০১৯গী মতুং ইন্না, জম্মু অমসুং কাশ্মীরগী হান্নগী রাজ্য অসি অমুক হন্না শেমখিবনা লদাখকী য়ুনিয়ন তেরিপোরী অসি(লেজিসলেচর য়াওদনা) ৩১.১০.২০১৯দা শেমখিবনি৷
- লদাখকী য়ুনিয়ন তেরিতোরী অমসুং জম্মু অমসুং কাশ্মীরগী য়ুনিয়ন তেরিতোরীগী মরক্তা জম্মু অমসুং কাশ্মীরগী মমাং মতমদা লৈরম্বা রাজ্য অদুগী এসেতশিং অমসুং লাইয়েবিলিতীশিং খাইদোক্নবগী মতাংদা রিকম্মেন্দেসনশিং শেম্ননবগীদমক জম্মু অমসুং কাশ্মীর রিওর্গনাইজেসন ওক্ত, ২০১৯গী সেক্সন ৮৫গী মখাদা এদভাইজরী কম্মিতী অমা শেমখি৷ হায়রিবা কম্মিতী অসিনা লদাখকী তঙাই ফদবা অসিগী মতুং ইন্না তোঙান তোঙানবা চাওখৎ-থৌরাংগী থবকশিং পাংথোক্নবা চান্নবা মেনদেৎ অমগা লোইননা অন্দামন অমসুং নিকোবর আইলেন্দস ইন্তিগ্রেতেদ দিবলপমেন্ত কোর্পোরেসন লিমিতেদ(এ.এন.আই.আই.দি.সি.ও.)কা হাইরপ মান্নবা ইন্তিগ্রেতেদ ইনফ্রাস্ত্রকচর দিবলপমেনম্ত কোর্পোরেসন লিমিতেদ শেমগৎনবা খঙহনখি৷
- মসিগী মতুং ইন্না, ২০২১গী এপ্রীল থাদা শেল-থুম মন্ত্রালয়গী কম্মিতী ওন ইস্তাব্লিশমেন্ত এক্সপেন্দিচর(সি.ই.ই.)না রিকম্মেন্দ তৌখিবা লদাখকী য়ুনিয়ন তেরিতোরীদা কোর্পোরেসন অসি শেমগৎনবগীদমক লদাখকী য়ুনিয়ন তেরিতোরী অসিনা মন্ত্রালয় অসিদা প্রপোজেল অমা থাখি৷


text:
ঙাকশেল মন্ত্রালয়
এম.আর.এস.এ.এম. মাই পাক্না লোঞ্চ তৌখিবা
Posted On:
23 DEC 2020 8:14PM by PIB Imphal
দিফেন্স রিসর্চ অমসুং দিভেলপমেন্ত ওর্গনাইজেসন (দি.আর.দি.ও.)না ঙসি মেদিয়ম রেঞ্জ সর্ফেস তু এয়র মিসাইল (এম.আর.এস.এ.এম.)গী আর্মী ভর্জন অমা পুং ১৬০০ তারকপা মতমদা চান্দিপুরদগী, ওরিশাগী সমুদ্র তোর্বান্দগী লাপ্লক্না লৈবা, মাই পাক্না লোঞ্চ তৌখিবগা লোয়ননা মশক থোকপা থৌওং অমা পাংথোকখ্রে। মিসাইল অসিনা এয়রক্রাফকী মতৌ তমদুনা অয়াঙবা খোঙজেলদা পাইবা মী তোংদবা তার্গেৎ অমদা হকথেংননা পান্দুনা মপুং ফানা থুগায়খি।
এম.আর.এস.এ.এম.গী আর্মী ভর্জন অসি ভারতকী দি.আর.দি.ও. অমসুং ইজ্রাইলগী আই.এ.আই.না ইন্দিয়ন আর্মীনা শিজিন্ননবগীদমক্তা খুৎশম্ননা শামিন্নবা সর্ফেস তু এয়র মিসাইল অমনি। এম.আর.এস.এ.এম. আর্মী ৱেপন সীস্তেম অসিদা কম্মান্দ পোস্ত, মলতি-ফংসন রেদার অমসুং মোবাইল লোঞ্চর সীস্তেম য়াওরি। মপুং ফারবা ফাইয়র য়ুনিৎ অসি লোঞ্চ তৌবা মতমদা শিজিন্নবা য়াবগী মওংদা শিজিন্নখি। মসিবু শিজিন্নগদৌরিবা কাঙবু, হায়বদি ইন্দিয়ন আর্মীগী কাঙলুপ অমনসু মসিগী লোঞ্চ তৌবগী থৌওং য়েংখি। রেদার, তেলিমিত্রী অমসুং ইলেক্ত্রো-ওপ্তিকেল ত্রেকিং সীস্তেম্নচিংবা রেঞ্জ ইন্সত্রুমেন্তকী মশিং কয়া অমসু শিজিন্নখি অমসুং মসিনা মপুং ফাবা মিসনগী দেতা খোমজিনবা ঙমদুনা তার্গেৎপু থুগায়বা ঙম্বগী মতিক য়াওনা ৱেপন সীস্তেম অসিগী তৌবা ঙম্বশিং নীংথিনা য়েংথোকখি।
ঙাকশেল মন্ত্রী শ্রী রাজনাথ সিংহনা দি.আর.দি.ও. অমসুং মিসন অসিদা শরুক য়ারিবা তীম মেম্বরশিংগী হোৎনবগী থৌওংশিংবু থাগৎখি অমসুং ভারতনা লমদমসিদা শাজবা অমসুং অৱাংবা থাক্কী খুৎশু খুৎলায়গী পথাপ শেম-শাবগী মতাংদা অৱাংবা থাক্কী মতিক লৈরে হায়নসু ফোংদোকখি।
দিফেন্স আর. অমসুং দি. বিভাগকী সেক্রেতরী অমসুং দি.আর.দি.ও.গী চেয়রমেন দাঃ জি. সতীশ রেদ্দীনা এম.আর.এস.এ.এম. আর্মী ৱেপন সীস্তেম অসিনা অহানবা ওইনা লোঞ্চ তৌবা অসিদা তার্গেৎপু হকথেংননা থুগায়বা ঙমদুনা মসিগী তৌবা ঙম্বশিংবু মাই-পাক্না মীয়ামদা উৎপা ঙম্বগীদমক্তা দি.আর.দি.ও.গী কম্ম্যুনিতীবু থাগৎপা ফোংদোকখি। মহাক্না অপিবা মতমগী মনুংদা অমসুং য়ানখিবা শিন-লাংবশিং মপুং ফাহনবা ঙমদুনা পথাপ অসিবু লোইশিনবা ঙম্বগীদমক্তা অপুনবা তীম অসিনা হোৎনবগী থৌওংশিংবুসু থাগৎপা ফোংদোকখি।
****
(Release ID: 1683259)
Visitor Counter : 31


text:
খুরুমজরি!
মসিগী মরু ওইবা শিক্ষক পর্বগী থৌরম অসিদা ঐহাক্কা লোইননা শরুক য়ারিবা মীওইশিং অসি কেবিনেত্তা লৈরিবা ঐহাক্কী মরুপশিং, লৈবাক অসিগী তোঙান তোঙানবা রাজ্যশিংগী ইকাই খুম্নরবা এজুকেসন মন্ত্রীশিং, শ্রী ধর্মেন্দ্র প্রধান জি, শ্রীমতি অন্নপুর্ণ দেবী জি, দা. সুভাস সরকার জি, দা. রাজকুমার রঞ্জন সিংহ জি, দ্রাফতী নেস্নেল এজুকেসন পোলিসী শেম্লিবা কম্মিতীগী চিয়রমেন দা. কস্তুরি রঞ্জন জি, মহাক্কী তীমগী ইকাই খুম্নরবা মেম্বর পুম্নমক, লৈবাক অসিগী মতিক চারবা প্রিন্সিপালশিং, ওজাশিং অমসুং নুংশিজরবা মহৈরোই পুম্নমকশিংনি!
থৌরম অসি হৌরকপদা, নেস্নেল এৱার্দ পীদুনা ইকাই খুম্নখ্রবা ঐখোয়গী ওজা পুম্নমক ঐনা থাগৎপা ফোংদোকচবা পামজৈ৷ লৈবাক অসিদা লৈরিবা মহৈরোইগী তুংগী পুন্সিগীদমক লুরবা তানফমশিংদা নখোয় পুম্নমক্না এজুকেসনগী হিরম অসিদা পুকচেল শেংনা থবক তৌখিবা অসি চাংদম্নিংঙাই লৈররোই অমসুং থাগৎনিংঙাইনি৷ প্রোগ্রাম অসিদা ঐখোয়গী মহৈরোইশিং শরুক য়াবা ঐনা স্ক্রিন্দা উবা ফংই৷ চহি অমগা মখায় নত্রগা চহি অনি অসিদা ইহান হানবা ওইনা নখোয়গী মাইথোংদা তোঙানবা মঙাল অমা উবা ফংই৷ মসি স্কুলশিং হাংদোকরকপা অসিনা ওইরম্বা য়াই৷ মতম কুইনগী মতুংদা স্কুল কাবগী নুংঙাইবা, মরুপ-মপাং উন্নবগী নুংঙাইবা অমসুং ক্লাসশিংদা মহৈ তম্বগী নুংঙাইবা অসি তোঙান তোঙানবা এক্সপরিয়েন্স অমনি৷ অদুবু নখোয় য়াওনা ঐখোয় পুম্নমক্না কোরোনা প্রোতোকোলশিং অসি য়াম্না চেকশিন্না ইনগদবনি৷
মরুপশিং,
ঙসি, শিক্ষক পর্বগী থৌরমদা অনৌবা স্কিম কয়া অমা লোঞ্চ তৌখ্রে৷ হৌজিক্তদা দোকুমেন্তরী অমগী খুৎথাংদা হায়রিবা অনৌবা স্কিমশিং অসিগী মতাংদা ঐখোয়দা শন্দোক্না খঙহনখ্রে৷ লৈবাক অসিনা হৌজিক হৌজিক মনিং-মখা তম্বগী অমিৃত মহোতসব পাংথোক্লিবনা হায়রিবা ইনিসিয়েতিবশিং অসি য়াম্না মরু ওই৷ লৈবাক অসিনা মনিং-মখা তম্বা চহি ১০০ শুরক্লবা মতুংদা লৈগদৌরিবা ভারতকীদমক লৈবাক অসিনা ঙসি অনৌবা রিজোলুসনশিং লৌরি৷ ঙসি লোঞ্চ তৌখ্রবা স্কিমশিং অসি ভারতকী ফ্যুচরগী মমাই চুম্বদা য়াম্না মরু ওইবা থৌদাং অমা লৌরগনি৷ ঙসি বিদ্যাঞ্জলি-২.০, নিস্থা-৩.০, তোকিং বূকশিং অমসুং য়ু.দি.এল. বোজ ঐই.এস.এল. দিক্সনরীগুম্বা এরেঞ্জমেন্তশিং অমসুং অনৌবা প্রোগ্রামশিং লোঞ্চ তৌখ্রে৷ স্কুল ক্বালিতী এসেসমেন্ত অমসুং এসুরেন্স ফ্রেমৱার্ক(এস.ক্বু.এ.এ.এফ.) হৌদোরকপা অসিনা ঐখোয়গী এজুকেসন সিস্তেম অসি গ্লোবেল্লী কম্পিতিতিব ওইহনবতা নত্তনা ঐখোয়গী নহাশিং অসিনা তুংগীদমক শেম-শাদুনা লৈহনবদা মতেং পাংলগনি হায়না ঐনা থাজৈ৷
মরুপশিং,
কোরোনাগী মতম অসিদা ঐখোয়গী এজুকেসন সিস্তেমগী পোতেন্সিয়েল অদু নখোয় পুম্নমক্না উৎখ্রে৷ চেলেঞ্জতি য়াম্লম্বা য়াই অদুবু হায়রিবা চেলেঞ্জশিং অদুগী সোলুসনশিং নখোয় পুম্নমক্না ফংখি৷ ওনলাইন ক্লাসশিং, গ্রুপ ভিদিও কোল্স, ওনলাইন প্রোজেক্তশিং, ওনলাইন এগজামশিং অসি মমাংগী মতমদা তাখিবা লৈতে৷ অদুবু ঐখোয়গী ওজাশিং, মমা-মপাশিং অমসুং ঐখোয়গী নহাশিংনা হায়রিবশিং অসি ঐখোয়গী নুংতি-নুমিৎ খুদিংগী লৈরিবা পুন্সি মরেলগী শরুক অমা ওইহনখ্রে!
মরুপশিং,
হায়রিবা কেপাবিলিতীশিং অসি হেনহন্নবা অমসুং অসিগুম্বা লুরবা মতম অসিদা ঐখোয়না তমখিবা অদুদা অনৌবা মাইকৈ অমা পীবগী মতম অদু হৌজিক ওইরে৷ অমরোমদা, লাইবক ফবদগী, অহোংবা পুরকপা ঙম্বগী এনবাইরোনমেন্ত অমা লৈবাক অসিগী ওইনা লৈ অমসুং মতম অসিমক্তদা ঙসিদি অনৌবা নেস্নেল এজুকেসন পোলিসীগুম্বা মোদর্ন অমসুং ফ্যুচরিস্তিক পোলিসী অমা লৈরে৷ হৌজিক্তি লৈবাক অসিনা লেপ্প-লৈতনা এজুকেসন সেক্তরদা অনৌবা ৱারেপশিং অমগী মথংদা অমা লৌরি৷ অমসুং অহোংবা অমা লাকপা উরি৷ অদুগা মসিগীগীদমক খ্বাইদগী চাওবা স্ত্রেঙ্গদা স্কোলর পুম্নমক্কী মীৎয়েং চিংশিনবা ঐনা পাম্মী৷ মসিগী কেম্পেন্দ অসি পোলিসী বেজ খক্তা নত্তে, মসি পার্তিসিপেসন্দা বেজ তৌবনি৷ লেবেল খুদিংমক্তা, এন.ই.পি. অসি শেম্বদগী চৎনহনবা ফাওবদা একাদেমিসিয়নশিং, এক্সপর্তশিং অমসুং ওজাশিংগী কন্ত্রিব্যুসন লৈখ্রে৷ মসিগীদমক নখোয় পুম্নমক থাগৎনিংঙাইনি৷ হৌজিক্তি, মসিগী পার্তিসিপেসন অসি অনৌবা থাক অমদা পুখৎকদবনি, সমাজ অসিসু মসিদা শরুক য়াহনগদবনি৷
মরুপশিং,
ঐখোয়দা খঙহনখ্রে:
व्यये कृते वर्धते एव नित्यम् विद्याधनम् सर्वधन प्रधानम् ॥
মসিনা হায়নিংলিবা অদুদি, অতোপ্পা মীওইশিংগা সেয়র তৌনদুনা লন হেনগৎপা ঙম্বা অসি লৌশিং খক্তনা ওইবনা ঐখোয়গী পোসেসনশিং অমসুং লনশিংগী মনুংদা খ্বাইদগী চাওবা অসি লৌশিংনি৷ তাকপি-তম্বিরিবা মী অমগী পুন্সিদা অহোংবা লাকহনবা মতমদা লৌশিংগী কন্ত্রিব্যুসন লৈ৷ মসিগী প্রোগ্রাম অসিদা শরুক য়ারিবা ওজা পুম্নমকসু মসি ফাওরম্বা য়াই৷ কনাগুম্বা মীওই অমদা করিগুম্বা অনৌবা খরা তাকপি-তম্বিবা মতমদা ফংলিবা নুঙাইবা অমসুং অপেনবা অদু তোঙাল্লি৷ হৌজিক্তি 'বিদ্যাঞ্জলি ২.০না মসিগী লিরবা চৎনবি অসি অনৌবা মহাউ অমা হাপতুনা হেন্না মপাঙ্গল লৈহল্লগনি৷ ‘সবকা প্রয়াস’কা লোইননা ‘সবকা সাথ, সবকা বিকাস, সবকা বিস্বাস’ ফংনবা লৈবাক অসিনা হোৎনরিবা অসিদা 'বিদ্যাঞ্জলি ২.০' অসি লিবলী প্লেতফোর্ম অমগুম্না ওইরগনি৷ মসি বাইব্রেন্ত প্রেতফোর্ম অমগুম্বনি৷ সরকারগী স্কুলশিং এজুকেসনগী ক্বালিতী অসি ফগৎহন্নবা হোৎনবদা ঐখোয়গী সমজা অমসুং ঐখোয়গী প্রাইভেৎ সেক্তরনা হোৎনরি অমসুং অচৌবা থৌদাং লৌরি৷
মরুপশিং,
ঙল্লিঙৈ মতমদগী হৌদুনা, সমাজ অসিগী কল্লেক্তিব পৱার ভারত্তা দরকার ওইখ্রে৷ মসি মতম কুইনদগী ঐখোয়গী সমাজকী চৎনবি অসিগী শরুক অমা ওইখ্রে৷ সমাজ অসি করিগুম্বা থবক অমা পুন্না তৌমিন্নবা মতমদা, পাম্লিবা রিজল্তশিং অদু ফংলগনি হায়না থাজবা য়াই৷ অদুগা মীয়াম শরুক য়ারকপা অসিনা ভারতকী নেস্নেল কেরেক্তর ওইরক্লিবনো হায়বসি হৌখিবা চহি খরা অসিদা নখোয়না মসি শোইদনা উরম্লগনি৷ হৌখিবা চহি ৬-৭ অসিদা, মীওই অমতনা খল্লুদবা মওং অমদা মীয়াম শরুক য়ারকপদগী মরু ওইবা থবক কয়া অমা পাংথোকখ্রে৷ ‘গিব ইত অপ’ নত্রগা তিচিং দিজিতেল ত্রান্সেক্সনশিংগী স্পিরিতকা লোইননা লাইরবা য়ুমথোং খুদিংমক্তা গ্যাস কন্নেক্সন ফংহনখ্রে৷ ফিল্দ খুদিংমক্তা ভারতকী প্রোগ্রেসনা পব্লিক পার্তিসিপেসনদগী ইনর্জী ফংখ্রে৷ হৌজিক্তি, 'বিদ্যাঞ্জলি'সু গোল্দন চেপ্তর অমা ওইরগনি৷ 'বিদ্যাঞ্জলি' অসি লৈবাক অসিগী ফ্যুচর লেপ্পদা শরুক য়ানবা অমসুং এক্তিব ওইবা থৌদাং অমা লৌননবা অমসুং খোঙথাং অনি চংশিনহনবদা লৈবাক অসিদা লৈরিবা প্রজাশিংগী কোল অমা ওইরগনি৷ নখোয়গী মাই পাকপা অমসুং সমাজ অমসুং সমাজ অসিদা নহাক্কী রোল অসি অমক হেক্ত ওইরবসু, নহাশিংগী ফ্যুচর অসি শেমগৎপদা থৌদাং লৌনবা থৌদাং অমা নখোয়গী লৈ৷ হন্দক্তা পাংথোকখিবা তোকিও ওলিম্পিক্স অমসুং পেরালিম্পিক্সতা ঐখোয়গী শান্নরোইশিংনা মঙাল নাইনা উৎখ্রে৷ ঐখোয়গী নহাশিংদা অদুক্কী মতিক পুক্নিং থৌগৎলে৷ হায়রিবা শান্নরোই খুদিংমক্না লৈবাক অসিনা মনিং-মখা তম্বগী পাংথোক্লিবা অমিৃত মহোতসবকী থৌরমদা য়ামদ্রবদা স্কুল ৭৫দা চৎননবা ঐনা হায়জখ্রে৷ ঐনা হায়জরিবা অসিদা হায়রিবা শান্নরোইশিংনা য়াবিরকপা অসি ঐ অঙকপা ফাওই৷ ইকাই খুম্নরবা ওজা পুম্নমক্তা মখোয় মখোয়গী এরিয়াশিংদা হায়রিবা শান্নরোইশিং অসি কন্তেক্ত তৌনবা, নখোয় নখোয়গী স্কুলশিংদা মখোয়শিংবু কৌশিন্নবা অমসুং অঙাংশিংগা ৱারি-ৱতায় শাননবা ঐনা তকশিল্লগনি৷ মসিনা ঐখোয়গী মহৈরোইশিংবু অদুক্কী মতিক পুক্নিং থৌগৎলগনি অমসুং তেলেন্ত লৈবা মহৈরোই কয়া অমা স্পোর্তসলোমদা চংশিনলক্নবা পুক্নিং থৌগৎলগনি৷
মরুপশিং,
ঙসিদি, স্কুল ক্বালিতী এসেসমেন্ত অমসুং এসুরেন্স ফ্রেমৱার্ক(এস.ক্বু.এ.এ.এফ.)কী খুৎথাংদা অতোপ্পা মরু ওইবা অমা হৌরক্লি৷ হৌজিক ফাওবদা, লৈবাক অসিদা৪ লৈরিবা ঐখোয়গী স্কুলশিংগী এজুকেসনগীদমক কম্মন ওইবা সাইন্তিফিক ফ্রেমৱার্ক অমতা লৈতে৷ কম্মন ফ্রেমৱার্ক অমা য়াওদনা, কুরিকুলম, পেদাগোগী, এসেসমেন্ত, ইনফ্রাস্ত্রকচর, ইনক্লুসিব প্রেক্তিসশিং অমসুং গভর্নেন্স প্রোসেস য়াওনা এজুকেসনগী এস্পেক্ত পুম্নমক্কী ওইনা স্তেন্দর্দশিং শিজিন্নবা অসি অরুবা অমা ওইখি৷ মসিনা মরম ওইদুনা, লৈবাক অসিগী তোঙান তোঙানবা শরুকশিংদা লৈরিবা স্কুল মহৈরোইশিংনা এজুকেসনদা মান্নদবা থোং অমা থেংনখি৷ অদুবু হৌজিক্তি, মসিগী গেপ অসি মেনশিন্নবা এস.ক্বু.এ.এ.এফ.না হোৎনরগনি৷ রাজ্যশিংনা মখোয়গী অৱাৎপশিং অদুগী মতুং ইন্না মসিগী ফ্রেমৱার্ক অসিদা অহোংবা লাকহন্নবগী ফ্লেক্সিবিলিতী অদুসু লৈরগনি হায়বা অসিনা খ্বাইদগী চাওবা ফিচর ওই৷ মসিগী মতুং ইন্না, স্কুলশিংনা মশাগী ওইবা এসেসমেন্ত শেম্বা ঙম্লগনি৷ ত্রান্সফোর্মেস্নেল চেঞ্জ অমগীদমক স্কুলশিংবু পুক্নিং থৌগৎলগনি৷
মরুপশিং,
নেস্নেল দিজিতেল এজুকেসন আর্কিতেকচর (এন-দি.ই.এ.আর.)না এজুকেসনদা মান্নদবা থোং লৈরিবা অসি মুথৎতুনা অনৌবা মাইওন অমগা পুরক্নবা হোৎনবদা য়াম্না মরু ওইবা থৌদাং অমা লৌগদৌরি৷ য়ু.পি.আই. ইন্তরফেসনা বেঙ্কিং সেক্তরদা অওনবা পুরকখিবা অসিগুম্না এন-দি.ই.এ.আর.না একাদেমিক এক্তিবিতী পুম্নমক্কী মরক্তা অফবা মরী অমদা শমজিল্লগনি৷ স্কুল অমদগী অতোপ্পা স্কুল অমদা ত্রান্সফর তৌবা নত্রগা হাইয়র এজুকেসনদা মমিং চনবা, মল্তিপল এন্ত্রী-একজিৎ সিস্তেম, একাদেমিক ক্রেদিৎ বেঙ্ক নত্রগা মহৈরোইশিংগী স্কিলশিং রেকোর্দশিং থম্বদা এন-দি.ই.এ.আর.না লাইথোকহল্লগনি৷ হায়রিবা ত্রান্সফোর্মেসন পুম্নমক অসি ঐখোয়গী ‘ন্যু এজ এজুকেসন’ অসিগী মমাই ওইরগনি, অমসুং ক্বালিতী এজুকেসনদা তুহৎপিবা লৈরিবা অসি মুখৎলগনি৷
মরুপশিং,
এজুকেসন অসি ইনক্লুসিব খক্তমক ওইগদবা নত্তে, লৈবাক অমা হেক্তা চাওখৎনবা মতমদা মসিনা ইক্বুইতেবল ওইগদৌরিবনি হায়বসি নখোয় পুম্নমক্না খঙলবনি৷ মরম অদুনা, এজুকেসনগী শরুক ওইনা তোকিং বূকশিং অমসুং ওদিও বূকশিংগুম্বা তেক্নোলোজী লৈবাক অসিনা শেম্লি৷ য়ুনিভর্সেল দিজাইন ওফ লর্নিং(য়ু.দি.এল.)দা বোজ তৌবা ৱর্দ ১০,০০০গী ইন্দিয়ন সাইন লেঙ্গুয়েজ দিক্সনরীসু শেমগৎখ্রে৷ অসামদা পাংথোক্লিবা বিহুদগী হৌদুনা ভারত নাত্যম ফাওবদা, চহি চা কয়াগী মমাংদগী সাইন লেঙ্গুয়েজ অসি ঐখোয়গী আর্ত অমসুং কল্চরগী শরুক অমা ওইখ্রে৷ হৌজিক্তি, ইহান হানবা ওইনা, সাইন লেঙ্গুয়েজ দরকার ওইরিবা চমজরবা অঙাংশিং অসি চিথহৌদনবা লৈবাক অসিনা কুরিকুলমগী শরুক ওইনা সবজেক্ত অমা ওইনা সাইন লেঙ্গুয়েজ শেম্লি! মসিগী তেক্নোলোজী অসিনা দিব্যাঙ্গ নহাশিংগীদমক অনৌবা মালেম অমসু শেম্লগনি৷ মতৌ অসিগুম্না, চহি অহুমদগী নিপান ফাওবদা লৈরিবা চহি কাংলুপকী মনুংদা লৈরিবা অঙাংশিংগীদমক নিপুন ভারত অভিয়নদা ফাউন্দেসন লিতরেসী অমসুং ন্যুমরেসী মিসন লোঞ্চ তৌখ্রে৷ চহি ৩দগী অঙাং পুম্নমক্না প্রি-স্কুল এজুকেসন অসি শুংশোই-শোইদনা তমহনবা য়ানবা তঙাই ফদবা খোঙথাংশিং লৌখৎলগনি৷
মরুপশিং,
ঐখোয়গী স্ক্রিপচরশিংদা অসুম্না হায়রম্মী-
"दृष्टान्तो नैव दृष्ट: त्रि-भुवन जठरे, सद्गुरोः ज्ञान दातुः"
মসিনা হায়নিংলিবা অদুদি, মালেম অসিদা গুরু অমগা চাংদম্নবা য়াবা পোৎশক অমতা লৈতে হায়বনি৷ গুরু অমনা তৌবা ঙম্লিবা অসি কনাগুম্বা মীওই অমতনা তৌবা ঙম্লোই৷ নহাশিংগীদমক এজুকেসনদা লৈবাক অসিনা কয়ারক হন্না হোৎনরবসু, মাই পাকপা-পাক্তবা হায়বা অদুদু ওজাশিংগী মখুৎতা লৈ৷ খোঙজেল য়াংনা হোংলক্লিবা ইরা অসিদা ঐখোয়গী ওজাশিংনা অনৌবা সিস্তেমশিং অমসুং তেক্নিকশিং অসিগী মতাংদা তমগদবনি৷ ‘নিস্থা’ ত্রেনিং প্রোগ্রামশিংদগী ত্রেনিং প্রোগ্রাম খরদি নখোয়দা হৌজিক্তা উৎখ্রে৷ মসিগী নিস্থা ত্রেনিং প্রোগ্রাম অসিগী মতেংদগী, অহোংবশিং অসিগীদমক লৈবাক অসিনা মহাক্কী ওজাশিং অসি শেম-শাদুনা থম্লি৷ হৌজিক্তি, মাইকৈ অসিদা 'নিস্থা ৩.০' অসি অনৌবা খোঙথাং ওই অমসুং মসিবু য়াম্না মরু ওইবা খোঙথাং অমনি হায়না ঐনা লৌই৷ অনৌবা মেথর্দশিং খুদম ওইনা হায়রবদা কম্পিতেন্সী বেজ তিচিং, আর্ত-ইন্তিগ্রেসন, হাই ওর্দর থিঙ্কিং, অমসুং ক্রেতিব অমসুং ক্রিতিকেল থিঙ্কিংগুম্বা অসি ঐখোয়গী ওজাশিংদা খঙহনবা মতমদা, ওজাশিং অসিনা নহাশিং অসি তুংগীদমক য়াম্না লাইনা শেমদোকপা ঙম্লগনি৷
মরুপশিং,
ভারতকী ওজাশিংনা গ্লোবেল স্তেন্দর্দ অমা হেক্তা লান্থেংনবা ঙম্বগী এবিলিতী লৈবা খক্ত নত্তনা, মখোয়দা মখোয়গী ওইবা অখন্নবা এসেতসু লৈ৷ মখোয়দা লৈরিবা ইন্দিয়ন কল্চর অসি মসিগী অখন্নবা এসেত অসিনি৷ ঐহাক্না থেংনরকপা থৌদোক অনি নখোয়দা খঙহনবা পাম্মী৷ ঐহাক্না প্রধান মন্ত্রী ওইনা ইহান হান্না ভুতানদা চৎখিবা মতমদা, গভর্মেন্ত সিস্তেমদা লৈরিবা মীওইশিংদগী হৌদুনা রোয়েল ফেমিলীদা লৈরিবা মীওই খুদিংমক্না লমদম অদুদা ঙল্লিঙৈ মতমদা ভারতকী ওজা কয়া অমা লাক্লম্মী অমসুং খোঙনা অথাপ্পা মফমশিংদা চৎতুনা মীয়ামবু তাকপি-তম্বিরম্মী হায়না য়াম্না চাওথোকচনা ঐঙোন্দা তম্লকখি৷ ভারতকী ওজাশিং পল্লকপদা মতমদুগী রুলরশিং নত্রগা ভুতানগী রোয়েল ফেমিলীগী মীৎ থক্নরম্মী৷ মখোয়দা য়াম্না চাওথোকচবা ফাওজরম্মী৷ মতৌ অসিগুম্না, ঐনা সাউদি অরাবিয়াদা চৎপা মতমদা অমসুং সাউদি অরাবিয়াগী নিংথৌগা ৱারি শানখিবা মতমদা, মহাকসু ভারতকী ওজা অমনা তাকপি-তম্বিরমখিবনি হায়না মহাক্না য়াম্না চাওথোকচনা ফোংদোক্লকখি৷ মীওই অমনা পাইনিংবা ফম পাইরবসু ওজাশিংবু ইকাই খুম্নবা অসি নহাক্না উরম্লগনি৷
মরুপশিং,
ঐখোয়গী ওজাশিংনা মখোয়গী থবক অসি অপিকপা শিনফম অমনি হায়না লৌদে৷ মখোয়গী ওইনদি, তাকপি-তম্বিবা অসি মীনুংশি, সেক্রেদ ওইবা অমসুং মোরেল দ্যুতী অমনি হায়না লৌই৷ মরম অদুনা, ওজা অমসুং অঙাংশিংগী মরক্তা লৈরিবা মরী অসি প্রোফেস্নেল রিলেসন অদু নত্তে ফেমিলী রিলেসন অমনি৷ মসিগী মরী অসি পুন্সি চুপ্পগী ওইনা লৌহৌরগবনি৷ মসিনা মরম ওইদুনা, ভারতকী ওজাশিংনা মখোয়না চৎলুবা মালেম অসিগী মফম পুম্নমক্তা তোঙান তোঙানবা মার্ক অমা থম্লম্মী৷ মসিনা মরম ওইদুনা, ভারতকী নহাশিংগীদমক মালেম অসিদা অচৌবা মফমশিং লৈরিবনি৷ মোদর্ন এজুকেসন ইকো-সিস্তেম অসিগী মতুং ইন্না ঐখোয় ইশামক শেম-শাদুনা লৈগদবনি অমসুং হায়রিবা পোজিবিলিতীশিং অসি খুদোংচাবশিংদা ওন্থোক্কদবনি৷ মসিগীদমক, ঐখোয়না লেপ্প-লৈতনা ইন্নোবেত তৌগদবনি৷ তিচিং-লর্নিং প্রোসেস অসি রি-দিফাইন অমসুং রি-দিজাইন তৌনবা ঐখোয়না হোৎনগদবনি৷ হৌজিক ফাওবদা নখোয়না উৎলিবা স্পিরিত অসি অনৌবা থাকশিংদা পুখৎপা দরকার ওইরে৷ মসিগী শিক্ষক পর্ব থৌরম অসিদা, ঙসিদগী হৌদুনা সেপ্তেম্বরগী তাং ১৭ ফাওবা ঐখোয়গী লৈবাক অসিদা বিস্বাকর্ম জয়েন্তী পাংথোক্লগনি হায়না ঐঙোন্দা খঙহনলকখ্রে৷ সেপ্তেম্বরগী তাং ৭তগী ১৭ ফাওবা তোঙান তোঙানবা হিরমশিংগী মতাংদা সেমিনারশিং, ৱার্কশোপশিং পাংথোক্লগনি৷ মসি থাগৎনিংঙাই ওই৷ ওজাশিং, এক্সপর্তশিং অমসুং পোলিসী মেকর কয়া অমনা অমতা ওইনা পুনশিন্দুনা ৱাখল পুথোকপা মতমদা, মনিং-মখা তম্বগী অমিৃত মহোতসবতা মসিগী ইলিক্সিরগী মরু ওইবা অসি হেন্না হেন্না চাওখৎলগনি৷ নখোয়না অমতা ওইনা পুনশিন্দুনা ৱাখল পুথোকপা অসি নেস্নেল এজুকেসন পোলিসী অসি মাই পাক্না চৎনহনবদা অচৌবা মতেং ওইগনি৷ নখোয়গী শহরশিং অমসুং খুঙ্গংশিংদা লোকেলগী থাক্তা মতৌ অসিগুম্না নখোয়না হোৎনবা ঐনা পাম্মী৷ হিরম অসিগী মতাংদা লৈবাক অসিনা হোৎনরিবা অসিদা 'সবকা প্রয়াস'না অনৌবা শাফু অমা পীরগনি হায়না ঐনা থাজৈ৷ ঐখোয় অমতা ওইনা পুনশিন্নদুনা, লৈবাক অসিনা অমিৃত মহোতসবতা ফংলিবা গোলশিং অসিগুম্না ঐখোয়না ফংলগনি৷ মসিগা লোইননা য়াইফ-মঙ্গোল পীজরি অমসুং নখোয় পুম্নমকপু থাগৎচরি৷


text:
ঙসি প্রধান মন্ত্রী নরেন্দ্র মোদীনা প্রয়াগরাজদা স্বচ্ছ কুম্ভ, স্বচ্ছ আভার থৌরমদা ৱা ঙাংখ্রে।
প্রয়াগরাজদা শেংলবা সঙ্গমদা ইরুপ্লবা মতুংদা অমসুং অনানবা কুম্ভ অমা ওইনবা মখোয়না হোৎনখিবশিং অদু ইকায়খুম্নবা উৎপা ওইনা অখন্নবা সেনিতেসন ৱার্করশিংগী ‘মখোঙ হাম্বীবা’ থৌরম অমা পাংথোক্লবা মতুংদা মহাক ফম্বাক্তা থুংলখি।
কুম্ভগীদমক প্রয়াগরাজদা লাকপশিং অশিন-অরাং ফজনা পাংথোকপদা শরুক য়ারিবশিংবু মহাক্না “কর্মা-য়োগীশিং” হায়না কৌখি। মসিগী মতাংদা মহাক্না, এন দি আর এফ, হিহোনবশিং, লৈকায়গী মীয়াম অমসুং সেনিতেসন ৱার্করশিং পনখি। হৌখিবা চয়োলশিংদা কুম্ভদা লাকখিবা মীওই ক্রোর ২১ হেনবা পল্লদুনা মহাক্না হায়খি, সেনিতেসন ৱার্করশিংনা তৌবা ঙম্লোইদবা অমত্তা লৈতে হায়বা উৎলে। মহাক্না হায়খি, মখোয় চহি অসিদা কুম্ভনা ফংলিবা থাগৎপশিং অসি মখোয়না ফংফম থোকপনি। মহাক্না হায়খি, সেনিতেসন ৱার্কর খরদা মহাক্না মহাক্না খোঙ হাম্ববীগী থবক পাংথোক্লিবা অসি মতম চুপ্পদা মহাক্কী নীংশিংবদা হক্তুনা লৈহৌরগনি।
প্রধান মন্ত্রীনা হায়খি, ঙসি লাউথোকলিবা স্বচ্ছ সেবা সম্মান কোস অসিনা সেনিতেসন ৱার্করশিং অমসুং মখোয়গী ইমুং-মনুংগী মীওইশিং মতেং পাংলগনি। স্বচ্ছ ভারত অভিয়ান অসি য়াংনা চাউখৎলক্লি। চহি অসিগী ওক্তোবর ২দা মহাত্মা গান্ধীগী চহি ১৫০সুবা মপোক কুমওন থৌরম মমাংদা লৈবাক অসি লমহাংদা খোঙহামদবা লৈবাক অমা ওইহন্নবা মাংলোমদা চংশিল্লি।
নরেন্দ্র মোদীনা হায়খি, গঙ্গা তুরেল নানহলবা হায়বসি চহি অসিদা য়াম্না তোইনা খন্নবা ৱাফম অমা ওইরি। মসি হকথেংননা ঙসি মহাক্না থেংনরে। মসি নামামী গঙ্গে অমসুং কেন্দ্র সরকারনা থবকশিংগী পায়খৎপগী মহয়নি। গঙ্গা তুরেলদা তাবা নালাশিং থিংজিল্লে অমসুং সিৱরেজ ত্রিৎমেন্ত প্লান্তশিং শেমগৎলে। নুমিৎ খরনগী মমাংদা মহাক্না সিওল পিছ প্রাইজ ফংখি, মদুদা লুপা ক্রোর ১.৩০গী শেনফম য়াওরকখি। হায়রিবা শেনফম অদু নামামী গঙ্গে মিসনদা কৎথোক্লে। মহাক্না প্রধান মন্ত্রী ওইনা ফংলকপা খুদোলপোৎশিং অমসুং মোমেন্তোজশিং নিলাম লাওরে অমসুং মদুদগী ফংলকপা শেনফম অদু নামামী গঙ্গেদা পীখ্রে।
কুম্ভ মেলাদা শরুক য়াখিবা হিহোনবশিংদা প্রধান মন্ত্রীনা অখন্নবা থাগৎ ৱাহৈশিং পীখি। মহাক্না হায়খি, নীংতম্লবা মতুংদা অহানবা ওইনা, কুম্ভদা লাকখিবা মীওইশিংনা অক্ষ্য ভাত য়েংবগী খুদোংচাবা ফংলে।
স্পিরিৎচুয়েলিতী, থাজবা অমসুং অনৌবা কয়া য়ানশিল্লবা মহাক্না নীংজবা কুম্ভ অমা মঙফাওনহনবদা মফম অদুদা তিনখিবা মীয়ামদা প্রধান মন্ত্রীনা থাগৎপা ফোঙদোকখি। মসিগী মতাংদা উত্তর প্রদেশ পুলিসনা লৌখিবা থৌদাং অদুবু মহাক্না থাগৎপা ফোংদোকখি।
প্রধান মন্ত্রীনা হায়খি, চহি অসিগী কুম্ভগীদমক শেম-শারিবশিং অসিদা য়াওরিবা চাউখৎ-থৌরাংগী মরুওইবা মচাক-মথুমশিং অসিনা মখা তানা কুম্ভ মেলা লোইখ্রবা মতুংদা শহর অসিগী ওইহৌরগনি।
इस साल 2 अक्टूबर से पहले पूरा देश खुद को खुले में शौच से मुक्त घोषित करने की तरफ आगे बढ़ रहा है।— PMO India (@PMOIndia) February 24, 2019
और मैं समझता हूं, प्रयागराज के आप सभी स्वच्छाग्रही, पूरे देश के लिए बहुत बड़ी प्रेरणा बनकर सामने आए हैं: PM
गंगाजी की ये निर्मलता नमामि-गंगे मिशन की दिशा और सरकार के सार्थक प्रयासों का भी उदाहरण है।— PMO India (@PMOIndia) February 24, 2019
इस अभियान के तहत प्रयागराज गंगा में गिरने वाले 32 नाले बंद कराए गए हैं।
सीवर-ट्रीटमेंट प्लांट के माध्यम से गंगा नदी में प्रदूषित जल को साफ करने के बाद ही प्रवाहित किया गया: PM
नमामि-गंगे के लिए अनेक स्वच्छाग्रही तो योगदान दे ही रहे हैं, आर्थिक रूप से भी मदद कर रहे हैं।— PMO India (@PMOIndia) February 24, 2019
मैंने भी इसमें छोटा सा योगदान किया है।
सियोल पीस प्राइज़ के तौर पर मुझे जो 1 करोड़ 30 लाख रुपए की राशि मिली थी, उसको मैंने नमामि-गंगे मिशन के लिए समर्पित कर दिया है: PM
बीते साढ़े चार वर्षों में प्रधानमंत्री के नाते मुझे जो उपहार मिले हैं,— PMO India (@PMOIndia) February 24, 2019
उनकी नीलामी करके भी जो राशि मिली है,
वो भी मां गंगा की सेवा में लगाई जा रही है: PM
पिछली बार मैं जब यहां आया था तो मैंने कहा था कि इस बार का कुंभ— PMO India (@PMOIndia) February 24, 2019
अध्यात्म,
आस्था और
आधुनिकता की त्रिवेणी बनेगा।
मुझे खुशी है कि आप सभी ने अपनी तपस्या से इस विचार को साकार किया है।
तपस्या के क्षेत्र को तकनीक से जोड़ कर जो अद्भुत संगम बनाया गया उसने भी सभी का ध्यान खींचा है: PM


text:
কম্যুনিকেসন অমসুং ইনফোর্মেসন তেক্নোলোজী মন্ত্রালয়
ইন্দিয়া পোস্তনা পোস্তেল স্কিমশিং চাদা ১০০ খুঙ্গং পুম্নমক য়ৌনবগীদমক ফাইব স্তার ভিলিজ স্কিম হৌদোকখ্রে
গ্রামিন দাক সেবকশিংনা পোস্তেল সর্বিসশিংগী মতাংদা মীয়াম হুপনা খঙহন্নবগীদমক এৱেইয়র্নেস কেম্পেন লুচিংগদৌরি
স্কিমশিংবু লৈবাক শীনবা থুংনা, মহারাস্ত্রগী থৌওং য়েংদুনা পায়খৎকদৌরিঃ সঞ্জয় ধোত্রে
Posted On:
10 SEP 2020 4:18PM by PIB Imphal
দিপার্তমেন্ত ওব পোস্তনা লৈবাক অসিগী খুঙ্গশিংদা গ্লেগশিপ পোস্তেল স্কিমশিং য়ৌহন্নবগীদমক ফাইব স্তার ভিলিজ কৌবা স্কিম অমা হৌদোকখ্রে। স্কিম অসিনা খুঙ্গংগী মনুং হঞ্জিনবা মফমশিংদা পব্লিক এৱেইয়র্নেস অমসুং পোস্তেলগী পোত্থোকশিং অমসুং সর্বিসশিংগগী মরক্তা লৈরিবা অহাংবসিবু মেনশিন্নবা হোৎনগনি। পোস্তেলগী পোত্থোকশিং অমসুং সর্বিস খুদিংমক খুঙ্গংগী থাক্তা ফাইব স্তার ভিলিজ স্কিমগী মখাদা ফংহনগনি অমসুং কৈথেলদা ফংহনগনি অমসুং মীয়াম খঙহনগনি। ব্রাঞ্চ ওফিসশিংনা খুঙ্গংগী মীয়ামদা চঙবা পোস্ত ওফিস ফংহন্নবা মফম অমা ওইহনগনি। ফাইব স্তার স্কিমগী মখাদা পীরিবা স্কিমশিংদিঃ ১) সেবিং বেঙ্ক একাউন্ত, রিকরেন্ত দিপোজিৎ একাউন্ত, এন.এস.সি./কে.ভি.পি. সর্তিফিকেৎ, ২) সুকন্যা সমৃধি একাউন্ত/পি.পি.এফ. একাউন্ত, ৩) ইন্দিয়া পোস্ত পেমেন্ত বেঙ্ক একাউন্তশিংগা শম্নবা ফন্দেদ পোস্ত ওফিস সেবিং একাউন্ত, ৪) পোস্তেল লাইফ ইন্সুরেন্স পোলিসী/ রুরেল পোস্তেল লাইফ ইন্সুরেন্স পোলিসী অমসুং ৫) প্রধান মন্ত্রী সুরকশা বিমা য়োজনা একাউন্ত/ প্রধান মন্ত্রী জীবন বিমা য়োজোনা একাউন্তনি।
করিগুম্বা খুঙ্গং অমনা মথক্তা পল্লিবা স্কিম মরি অসি মপুং ফানা য়ৌহনবা তারবদি, হায়রিবা খুঙ্গং অদু স্তার মরিগী থাক্তা লৈরে, করিগুম্বা খুঙ্গং অমনা স্কিম অহুম মপুং ফাহনবা ঙম্লবদি, খুঙ্গং অদু স্তার অহুমগী থাক্তা লৈরে।
স্কিমসিবু হৌদোক্লদুনা, কেন্দ্রগী কম্ম্যুনিকেসনগী রাজ্যগী মন্ত্রী শ্রী সঞ্জয় ধোত্রেনা হায়খি মদুদি স্কিমশিং অসি মহারাস্ত্রদা অহানবগী চাংয়েংগী ওইনা হৌদোকখি; মফম অসিদা থেংনখিবগীদুগী মতুং ইন্না, লৈবাক শীনবা থুংনা পায়খৎকনি। "পোস্তমেন অমসুং পোস্তেল দিপার্ত্মেন্না মীচম অমগী য়াম্না মরুওইবা শরুক অমা ওইরি। ইন্দিয়া পোস্তনা কোবিদ-১৯গী অরুবা তাংকক লাকপা মতমদা অখন্নবা মওংদা, মখোয়দা হিদাক লাংথক অমসুং শেলগী মতেং পীদুনা মতেং পাংলি। প্রধান মন্ত্রী শ্রী নরেন্দ্র মোদীনা স্কিম অসিবু পীবীবদা নত্তনা মপুং ফানা পায়খৎলিব্রা হায়বদুসু য়েংশিনবীরি। পোস্তেল দিপার্ত্মেন্তনা সরকারগী স্কিমশিংবু থবক ওইনা পায়খৎনবা হোৎনবদা মখোয়গী চাউরবা নেৎৱার্ক অসি শীজিন্নদুনা মরুওইবা থৌদাং লৌরি। পোস্তেল স্কিমশিং অসি য়াম্না সেক্যুর ওইবা দিপোজিৎ পীবীবা অমসুং রিস্ক নেম্না শেন্দোইগী চাং ৱাংনা পীবীবগীদমক খঙনরি।" মন্ত্রীনা হায়খি মদুদি আত্মনির্ভরগী পান্দম ফংনবা লম্বী অসি অসিগুম্বা অপুনবা ওইনা লৌখৎপা স্কিমশিংবু শেলথুম য়াওনা পায়খৎপা থৌরাংশিং ওইগনি।
মহারাস্ত্রগী মফম খুদিংমক স্কিম অসিগী মখাদা কোনশিনগনি। অহৌবদা, মফম খুদিংগী খুঙ্গংগী জিলা/মফম অনী লৌখৎখিঃ নাগপুরদা অকোলা অমসুং ৱাশিম; ঔরাঙ্গবাদতা পর্ভানি অমসুং হিঙ্গোলি; নবি মুম্বাইদা সোলাপু অমসুং পন্ধার্পুরনি। জিল্লা অমমমগী অপুনবা খুঙ্গং ৫০বু চৎলিবা শেনবা চহী ২০২০-২১দা কোনশিনগনি। রিজনেল ওফিসশিংনা কোনশিনগদবা খুঙ্গংশিংবু খঙদোক্কনি।
স্কিম ইমপ্লিমেন্তেসন তীম
স্কিম অসি দিপার্ত্মেন্ত ওব পোস্তকী পোত্থোকশিং য়োন্নবা, সেবিং অমসুং ইন্সুরেন্স স্কিমশিংগীদমক খুঙ্গং অমবু লৌখৎকদবা গ্রামিন দাক সেবক মঙানা পায়খৎকনি। কাংবু অসি মরী লৈনবা ব্রাঞ্চ ওফিস অদুগী ব্রাঞ্চ পোস্ত মাস্তরনা লুচিংগনি। মেল ওবজর্বরনা নুমিৎ খুদিংগী ওইনা কাংবু অসিগী থবক য়েংশিনগনি। কাংবু অসিবু দিবিজনেল হেদ, এসিস্তেন্ত সুপরিন্তেন্দেন্ত পোস্ত অমসুং ইন্সপেক্তর পোস্তনা লুচিংগনি অমসুং য়েনশিনগনি।
কেম্পেন
গ্রামিন দাক সেবক্কী কাংবু অসিনা স্কিমশিং অসিগী মতাংদা য়ুম্থোং খুদিংগী অয়াবা য়াওরবা খুঙ্গংগী মীয়ামদা এৱের্নেস কেম্পেন চৎকনি। পাকশন্না খঙননবগীদমক ব্রাঞ্চ ওফিসশিংগী নোতিস বোর্দতা ই-পাউশিং থেৎকনি। পঞ্চায়ৎ ওফিস, স্কুল, খুঙ্গংগী অনা লাইয়েংশঙ, বস দিপোৎ, কৈথেলগুম্বা মরুওইবা মফমশিংবু একবর্তাইজমেন্তকীদমক শীজিন্নগনি অমসুং চেজাইশিংসু চাইথোক্কনি। কোবিদ-১৯গী চৎন-কাংলোন ঙাক্না অপীকপা মেলাশিংসু শীনগনি।
ত্রেনিং অমসুং মোনিতরিং
স্কিম পুম্নমক কোনশিল্লদুনা তঙাইফদবা ত্রেনিং অমসুং ইনফ্রাস্ত্রকচরশিং খন্দোক্লবা খুঙ্গংশিংগী ব্রাঞ্চ ওফিসশিংদা পীগনি। স্কিম অসিগী খুমাং চাউশিনবগী চাং অমসুং পান্দম ফংবগী চাং সার্কল, রিজনেল অমসুং দিবিজনেলগী থাক্তা য়েংশিনগনি। থাগী খুমাং চাউশিনবগী চাং চীফ পোস্ত মাস্তর জেনরেলনা য়েংশিনগনি।
মহারাস্ত্রা সার্কল অমসুং গোৱাগী চীফ পোস্ত মাস্তর জেনরেল, শ্রী হরিশ চন্দ্র অগ্রৱালনা মহারাস্ত্রগী মন্ত্রীদা ফাইব স্তার ভিলিজ স্কিম মায় পাকহন্দুনা লৈবাক শীনবা থুংনা পায়খৎনবগী লম্বী য়াৎকনি হায়না থাজবা পীখি। দিরেক্তর জেনরেল (পোস্ত) শ্রীমতি স্বতি পান্দেসু ওনাইন্দা হৌদোকপগী থৌরম অদুদা শরুক য়াখি।
*****
(Release ID: 1653152)
Visitor Counter : 29


text:
ঙাকশেল মন্ত্রালয়
ঙাকশেল মন্ত্রী শ্রী রাজনাথ সিংহনা বি.আর.ও.না রাজ্য অমসুং য়ু.তি. ৭ শিনবা থুংনা শাবা থোং ৪৪ লৈবাক্তা শিন্নখ্রে
শ্রী রাজনাথ সিংহনা অরুনাচল প্রদেশতা লৈবা নেচিফু শুরুংগী উরেপ উয়ুং তমখ্রে
Posted On:
12 OCT 2020 12:44PM by PIB Imphal
লৈবাক্কী নোংচুপ, অৱাং অমসুং অৱাং-নোংপোক থংবা ঙমখৈগা নক্ননা লৈবা মরু ওইবা মফমশিংদা লৈবা শোরোক অমসুং থোংশিং শম্নহনবগী অনৌবা য়ুগ অমা পুরকপগা মরী লৈননা ঙসি শ্রী রাজনাথ সিংহনা মতম শাংনা লৈহৌরগদবা মরু ওইবা থোং ৪৪ লৈবাক্তা শিন্নখ্রে। মহাক্না অরুনাচল প্রদেশতা লৈবা নেচিফু শুরুংগী উরেপ উয়ুংসু তমখ্রে। মসিগী থোংশিং অসি স্ত্রেতজিক ওইবা অমসুং য়াম্না মরু ওইবনি অমসুং মসিনা মনুং চঙশিনবা মফম কয়া অমা শম্নহল্লি। থোং ৪৪ অসি রাজ্য/য়ু.তি. ৭তা শন্দোক্লগা লৈবনি। লৈবাক্তা থোং শিন্নবগী থৌরম অসি নই-দিল্লীদগী ভিদিও কনফরেন্সকী খুত্থাংদা কেন্দ্র মন্ত্রী দাঃ জিতেন্দ্র সিংহ; দিফেন্স স্তাফকী চীফ জেন. বিপিন রাৱৎ; আরমী স্তাফকী চীফ জেন. এম.এম. নরাবানে অমসুং দিফেন্স সেক্রেতরী শ্রী অজয় কুমার য়াওবা থৌরম অমদা পাঙথোকখিবনি। কেন্দ্র মন্ত্রী শ্রী কিরেন রিজিজু, অরুনাচল প্রদেশ, হিমাচল প্রদেশ, পঞ্জাব, সিক্কিম অমসুং উত্তরাখন্দগী মুখ্য মন্ত্রীশিং, জম্মু অমসুং কশ্মিরগী লেফতেনেন্ত রাজ্যপালগা লোয়ননা পার্লিয়ামেন্তকী মেম্বরশিং, সিবিল/মিলিতরীগী মীওইশিংগা লোয়ননা মরী লৈনবা রাজ্য/য়ু.তি.শিংগী তোঙান তোঙানবা মফমশিংগী মীয়াম্না ভিদিও লিঙ্ক অমগী খুত্থাংদা থৌরম অদুদা শরুক য়াখি।
ঙাক-শেল মন্ত্রীনা মহাক্কী ৱারোলদা বোর্দর রোদস ওর্গনাইজেসন (বি.আর.অ.)গী দি.জি. অমসুং রেঙ্ক খুদিংগী থৌমীশিংবু মখোয়গী মাই-পাকপা থৌওং অসিগীদমক্তা থাগৎখি অমসুং অমুক্তদা থোং ৪৪বু লৈবাক্তা শিন্নবা অসি মমাংদা অমুক্তা তৌখিদ্রিবা থৌওংনি হায়খ্রে। শ্রী রাজনাথ সিংহনা হায়খিবদা কোবিদ-১৯গী লুরবা মতম অসিগী মনুংদা অমসুং পাকিস্তান অমসুং চাইনানা ঙমখৈদা চমম্নবা অমসুং অয়েৎপা থৌওং কয়া থোকহল্লবসু লৈবাক অসিনা প্রধান মন্ত্রী শ্রী নরেন্দ্র মোদীগী লুচিং মখাদা মখোয়শিং অসিবু থেংননবা খোঙফম চেৎপদা নত্তনা সেক্তর খুদিংদা চাউখৎপা পুরকপগী পুৱারী ওইরবা অহোংবা কয়া পুরক্লি হায়খি।
বি.আর.ও.না বোর্দরগী ইনফ্রাস্ত্রকচরশিং ফগৎহন্নবা পাঙথোক্লিবা থৌদাংশিং অসিবু থাগৎপা ফোঙদোক্লদুনা শ্রী রাজনাথ সিংহনা হায়খিবদা মসিগী থোংশিং অসিনা নোংচুপ, অৱাং অমসুং অৱাং-নোংপোক থংবা সেক্তরগী মনুং হঞ্জীন্না লৈবা মফমশিংবু হেন্না নীংথিজনা শম্নহন্দুনা মফমশিগী মীয়ামগী অপাম্বশিংবু মনিং থুংহল্লে হায়খি।
ঙাক-শেল মন্ত্রীনা থোং অমসুং শোরোকশিং অসিনা লৈবাক অমগী লাইফলাইন ওইরিবনি অমসুং মনুং হঞ্জীনবা মফমশিংগী সোসিও-ইকোনোমিক্কী ফিভমশিং চাউখৎহনবদা মরু ওইবা থৌদাং লৌরি হায়খি। ঙমখৈগী মফমশিং চাউখৎহনবা হায়দুনা কেন্দ্র সরকারনা খোঙফম চেৎনা লেপ্লিবা অসিবু নৌহৌননা নীংশিংলদুনা মহাক্না হায়খিবদা প্রোজেক্ত খুদিংগী হৌজিক্কী ওইরিবা ফিভম অসি চাং নাইনা য়েংশিল্লি অমসুং মতম চানা লোইশিনবা ঙম্নবা মতিক চাবা শেনফমশিংসু পীরি হায়খি।
মহাক্না হায়খিবদা বি.আর.ও.দা ইং ২০০৮-২০১৬দা লুপা করোর ৩৩০০ দগী ৪৬০০ ফাওবগী অহোংবা লৈবা চহিগী ওইনা কাইথোক্লিবা শেনফম অসি ইং ২০২০-২১দা মশক থোক্না হেনগত্তুনা লুপা করোর ১১,০০০ য়ৌখ্রবনি হায়খি। কোবিদ-১৯ লৈজরবসু মসিগী শেনফম অসিদা হন্থবগী ৱাফমদি লৈতে।
ঙাক-শেল মন্ত্রীনা বি.আর.ও.গী ইঞ্জিন্যার অমসুং থৌমীশিংদা সরকারনা অৱাংবা মফমদা শেৎ-চানবা ফিরোলসু য়েন্থোকখ্রে হায়না লাওথোকখি।
শ্রী রাজনাথ সিংহনা অরুনাচল প্রদেশকী তৱাং চৎপগী লম্বীদা লৈবা স্ত্রেতজিক অমসুং মরু ওইবা নেচিফু শুরুংগী উরেপ উয়ুংসু তমখ্রে। মসিগী মীতর ৪৫০ শাংবা, লেন অনি ওইবা শুরুং অসিনা অইং-অশাগী ফিভম খুদিংদা নেচিফু পাসকী মফমশিং শম্নহনগনি অমসুং খুদোংথীবা য়াম্না থোক্কনবা মফম অসিদা তেক্ত-কায়দবা অমসুং শাফবা লম্বী অমা পীগনি।
থৌরম অদুদা শরুক য়ারিবা মরু-ওইবা মীওইশিংদা ৱা ঙাংবদা লেফতেনেন্ত জেন. হরপাল সিংহ, দি.জি. বি.আর.ও.না হায়খিবদা মীতর ৩০দগীনা মীতর ৪৮৪ ফাওবা শাংবা তোঙানবা ময়ুংগী থোং ৪৪ অসি জম্মু অমসুং কশ্মির (১০), লদাখ (৮), হিমাচল প্রদেশ (২), পঞ্জাব (৪), উত্তরাখন্দ (৮), অরুনাচল প্রদেশ (৮) অমসুং সিক্কিম (৪)দা লৈবনি হায়খি। মখোয়শিং অসি স্ত্রেতজীগী হীরমদা য়াম্না মরু ওইবা ঙাক্তনি অমসুং মসিনা ঙমখৈগী মফমশিংদা সিবিল অমসুং মিলিতরী ত্রাফিক ময়াম অমা চত্থোক-চৎশিন তৌহনবা ঙম্নবা মওংদা শেম-শাবনি। প্রধান মন্ত্রী শ্রী নরেন্দ্র মোদীগী মীৎয়েং অসিগী মরী লৈননা মসিগী থোংশিং অসিনা মনুং হঞ্জিনবা মফমশিং অসিগী শেন্মিৎলোনগী মপুং ওইবা শাহৌ লৌবা ঙমহনবদা তেংবাংগনি অমসুং মসিনা স্ত্রেতজীগী ওইনা য়াম্না মরু ওইবা সেক্তরশিংদা আর্ম্দ ফোর্সশিং মীওইশিং অথুবা খোঙজেলদা য়ৌহনবদসু তেংবাংগনি।
মহাক্না হায়খিবদা শোরোক শেম্বগী থবক পাঙথোকপগী মথক্তা বি.আর.ও.না থোং শাবগী হীরমদসু অহেনবা মীৎয়েং চংদুনা মমাং চহিদা মরু ওইবা থোং ২৮ শাবা লোইশিনখি অমসুং হন্দক্কী চহিসিদা মরু ওইবা থোং ১০২ শাবা লোইশিন্নবা হোৎনরি। মসিগী মনুংদগী থোং ৫৪দি শাবা লোইরবনি। আর্ম্দ ফোর্স অমসুং মনুং-হঞ্জিন্না লৈবা মীওইশিংগী খুদক্কী ওইবা তঙাই ফদবশিং থেংনবা ঙম্নবা হায়দুনা বি.আর.ও.না বেলী থোং ৬০ হেন্নসু শাখ্রে।
হৌজিক চৎলিবা কোবিদ-১৯গী লায়চৎকী মনুংগী ওইবা অথিংবা কয়া লৈরবসু বি.আর.ও.না মরু ওইবা থোং অমসুং লম্বী-শোরোক শাবা, অতল শুরুং, রোহতাং সেলা শুরুংনচিংবা অমসুং স্ত্রেতজিক ওইবা চীঙজাউগী পাসশিং হাংদোক্নবা উন কোৎপগী থৌওং কয়া লেপ্তনা চত্থরি।
চহি ৬০গী মনুংদা অমুক্তা তাখিদ্রিবা মওংদা উন তাখিবগী থৌওং কয়া থোক্লবসু স্ত্রেতজিক ওইনা মরু ওইবা পাস অমসুং শোরোকশিং অসি চহিগী ওইনা চত্থোক-চৎশিন তৌবা য়াবগী মতমগী চাংচত্তগী থা অমামুক্কী মমাংদগী হান্না হাংদোকপা ঙমহনখি। মসিনা ঙমখৈগী মীয়ামদা য়াম্না নুংঙাইহনখি অমসুং লান্মীশিং অমসুং পোত্থোক-পুথোক নীংথিজনা চত্থোক-চৎশিন তৌবসু য়াহনখি।
*****
(Release ID: 1663705)
Visitor Counter : 41


text:
প্রধানমন্ত্রীগী লোইশঙ
পি.এম.না গুজরাত্তা তোঙান তোঙানবা প্রোজেক্তশিং শঙ্গাখ্রে অমসুং জাতিদা কত্থোকখ্রে
শুপ্নগী কনক্রিৎ স্ত্রকচরতা নত্তনা ইনফ্রাস্ত্রকচরদা মশাগী মগুন য়াওজবা হায়বা অসি ঙসি ঐখোয়গী পান্দম ওইরি: পি.এম.
ভারতকী ২১শুবা চহিচাগী মথৌ তাবশিং অসি ২০শুবা চহিচাগী মওংশিং অদুনা থুংহনবা ঙম্লোই: পি.এম.
সাইন্স সিতীদা অঙাংশিংগী ক্রিএতিবিতী থৌগৎনবা রিক্রিএস্নেল এক্তিবিতীশিং য়াওরি: পি.এম.
ঐখোয়না রেলৱেজ অসি শুপ্নগী সর্ভিস অমা ওইহনবতা নত্তনা এসেৎ অমা ওইনসু শেমগৎখি : পি.এম.
তায়র ২ অমসুং তায়র ৩গী শহরশিংদা লৈবা রেলৱেজ স্তেসন খুদিংমক মতমগা চুন্নরবা খুদোংচাবশিং ফংহল্লি : পি.এম.
Posted On:
16 JUL 2021 5:45PM by PIB Imphal
প্রধান মন্ত্রী শ্রী নরেন্দ্র মোদীনা ভিদিও কনফরেন্সকী খুত্থাংদা গুজরাত্তা রেলৱেজকী মরু ওইবআ প্রোজেক্ত কয়া শঙ্গাখ্রে অমসুং জাতিদা কত্থোকখ্রে। মহাক্না থৌরম অদুদা গুজরাত সাইন্স সিতীদা লৈবা এক্বাতিক্স এন্দ রোবোতিক্স গেলরী অমসুং নেচর পার্কসু শঙ্গাখি। মহাক্না অনৌবা ত্রেন অনি হায়বদি গান্ধিনগর কেপিতেল – বারানসী সুপরফাস্ত এক্সপ্রেস অমসুং গান্ধিনগর কেপিতেল অমসুং বরেথাগী মরক্তা এম.ই.এম.য়ু. সর্ভিস ত্রেনশিং অসি লমথাখি।
মীতিন অদুদা ৱা ঙাংলদুনা প্রধান মন্ত্রীনা ঙসি লৈবাক অসিগী পান্দম অসি কনক্রেৎ স্ত্রকচর অমা শাবতা নত্তনা মশাগী করেক্তর লৈজবা ইনফ্রাস্ত্রকচর অমা লৈহনবা অসিনি হায়না ফোঙদোকখ্রে। মহাক্না হায় অঙাংশিংগী লর্নিং অমসুং ক্রিএতিবিতী অসি মখোয়গী মহৌশাগী ওইবা দিবেলপমেন্ত লাক্নবগীদমক্তা মখোয়গী হরাও-নুংঙাইবগী মতমসু পীগদবনি। মহাক্না মখা তারদুনা হাব সাইন্স সিতী অসি রি-ক্রিএসন অমসুং রি-ক্রিএতিবিতীগী অপুনবা প্রোজেক্ত অমনি। মসিদা অঙাংশিংগী ক্রিএতিবিতীবু থৌগৎনবা অসিগুম্বা রি-ক্রিএস্নেল এক্তিবিতীশিং য়াওরি।
প্রধান মন্ত্রীনা হায় সাইন্স সিতীদা শাখিবা এক্বাতিক্স গেলরী অসি হেন্না নুংঙাইবা ওইরগনি। মসি লৈবাক অসিগীতা নত্তনা এসিয়াগী তোপ এক্বারিয়মশিংগী মনুংদা অমা ওইরি। মহাক্না হায় মফম অমদা মালেম পুম্বগী মেরিন বাইওদাইভর্সিতী উবা ফংবা অসিমক য়াম্না নুংঙাইবা এক্সপরিয়েন্স অমনি।
প্রধান মন্ত্রীনা হায় রোবোতিক্স গেলরীদা লৈরিবা রোবোৎশিংগী ৱারী শাবা অসি সেন্তর ওফ এত্রেক্সন ওইবতা নত্তনা মসিনা ঐখোয়গী নহাশিংবু রোবোতিক্সকী লমদা থবক তৌনবা ইনোৎ হাপ্লগনি অমসুং মখোয়গী ৱাখলদা খঙনীংবা পোকহল্লগনি।
প্রধান মন্ত্রীনা ২১শুবা চহিচাগী ভারতকী মথৌ তাবশিং অসি ২০শুবা চহিচাগী মোদস ওপরেন্দিগী মওংনা মেনখৎপা ঙম্লোই হায়না ফোঙদোকখ্রে। মরম অসিনা ঐখোয়না রেলৱেজতা অনৌবা রিফোর্ম অমা পুরকপা মথৌ তাই। মহাক্না হায় ঙসি ৱেলৱেজ শেমদোক্নবা হোৎনরিবা অসিগী ফলশিং অসি শুপ্নগী সর্ভিসতা নত্তে মসি উবা ফংবা এসেৎ অমনি। মহাক্না হায় ঙসি লৈবাক অসিদা লৈরিবা মরু ওইবা রেলৱে স্তেসনশিং মতমগা চুনবা মওংদা শেমগৎলি। তায়র ২ অমসুং তায়র ৩ শহরশিংদা লৈবা রেলৱে স্তেসন খুদিংমল ৱাই-ফাইগী খুদোংচাবা ফংলে। ব্রোদ গেজতা লৈবা অনমেন রেলৱেজ ক্রোসিংশিং অসি মীয়ামদা খুদোংথিবা থোকহন্দনবা মপুং ফানা লৌথোকখ্রে।
প্রধান মন্ত্রীনা ভারতকুম্বা অচৌবা লৈবাক অমদা রেলৱেজনা লৌরিবা মরু ওইবা থৌদাংগী মতাংদসু ফোঙদোকখি। মহাক্না হায় রেলৱেজনা চাউখৎ-থৌরাংদা অনৌবা ইনোৎ অমসুং ফেসিলিতীশিংদা অনৌবা ইনোৎসু পীরি। হৌখিবা চহি খরা অসিদা হোৎনখিবশিংনা মরম ওইদুনা ঙসি ত্রেনশিংনা অহানবা ওইনা অৱাং নোংপোক্কী কেপিতেলশিংদা য়ৌবা ঙম্লি। প্রধান মন্ত্রীনা হায়, “ঙসো বদনগর অসি চাউথোকপা অসিগী শরুক অমা ওইরি। বদনগর স্তেসনগা শাগোন্নবা ঐহাক্কী ৱারী কয়াসু লৈ। অনৌবা স্তেসন অসি য়াম্না ফজৈ। অনৌবা ব্রোদ গেজ লাইন অসি শাবগা লোইননা বগনগর-মোধেরা-পতন হেরিতেজ সর্ক্যিৎ অসি হৌজিক হেন্না ফবা রেল সর্ভিস ফংলগনি”।
প্রধান মন্ত্রীনা অনৌবা ভারতকী চাউখৎ-থৌরাং অসি লম্বী অনিদা অমুক্তদা চৎলবা মতমদা মাংদা চংশিনবা ঙমগনি হায়না ফোঙদোকখ্রে। লম্বী অমনা মোদর্নিতী অদুগা অতোপ্পা লম্বী অদুনা লায়রবা, লৌমী অমসুং মিদল ক্লাসকী য়াইফ-থৌরাং হায়বা অসিনি।
***
(Release ID: 1736372)
Visitor Counter : 32
Read this release in:
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
- ভারতকী প্রধান মন্ত্রী নরেন্দ্র মোদীনা চেবাউ পীবদগী মালদিব্সকী রাস্ত্রপতি ইব্রাহিম মোহমদ সোলি ২০১৮গী দিসেম্বর ১৬-১৮ ফাওবা সরকারগী খোঙচৎতা ভারত্তা লৈরি ।
2. মসি রাস্ত্রপতি সোলিনা ২০১৮গী নবেম্বর ১৭দা মালদিব্সকী রাস্ত্রপতি ওইনা ওফিস পায়রবা মতুংদা মপান লৈবাক্তা চৎপা অহানবনি । মালদিব্সকী রাস্ত্রপতিনা মহাক্কী লোয়নবী ফাস্ত লেদি ফাজনা অহমদ অমসুং মপান থৌরম মন্ত্রী অবদুল্লা সাহিদ, শেন-থুম মন্ত্রী ইব্রাহিম অমির, নেসনেল প্লান্নিং এন্দ ইনফ্রাস্ত্রকচরগী মন্ত্রী মোহমদ অস্লাম, ত্রান্সপোর্ত অমসুং সিবিল এভিয়েসন মন্ত্রী নাহালু, ইকনোমিক দিবলপমেন্ত মিনিস্তর উজ ফাইয়াজ ইস্লাইল, সরকারগী অৱাংবা থাক্কী ওফিসিয়েলশিং অমসুং ললোন-ইতিক্কী মীহুৎ কাংবু অমা লোয়নরকখি ।
3. য়াম্না মরুওইনা লৌদুনা, অখন্নবা অতিথি অমা ওইনা রাস্ত্রপতি সোলি রাস্ত্রপতি ভাবন্দা লৈখি । মসিনা ভারত অমসুং মালদিব্সকী মরক্তা লৈনরিবা অচেৎপা মরি অমসুং সরকার অনিগী মরক্তা অমনা অমবু ইকায়খুম্নবা অদু উৎলে ।
4. ২০১৮গী দিসেম্বর ১৭দা ভারতকী রাস্ত্রপতিনা মালদিব্সকী রাস্ত্রপতিগা উনখি অমসুং নুমিৎ অদুগী নুমিদাংদা রাস্ত্রপতি সোলি ইকায়খুম্নবা উৎপা ওইনা চাক্লেন অমা শীনখি । ভারতকী উপ-রাস্ত্রপতি ভেনকিয়া নাইদু অমসুং মপান থৌরম মন্ত্রী শ্রীমতি সুস্মা শ্বারাজনা মালদিব্সকী রাস্ত্রপতিগা উনখি ।
5. লৈবাক অনিগী মরক্তা লৈনরিবা অখন্নবা মরি অসি উৎতুনা য়াম্না মরুপ-মপাং ওইবা মওংদা ২০১৮গী দিসেম্বর ১৭দা ভারতকী প্রধান মন্ত্রীগা মালদিব্সকী রাস্ত্রপতিগা ওফিসিয়েল ওইবা ৱারি শানখি ।
6. খোঙচৎ মনুংদা নাকল অনিনা মখাগী য়ানচেশিং/এম ও য়ুশিং/জোইন্ত দিক্লারেসনশিং খুৎয়েক পীনখি :
• ভিসাগী খুদোংচাবা ফংহন্নবা য়ানবা
• কলচরগী মতেং পীনবগী এম ও য়ু
• এগ্রিবিউজিনেসগী থবক্তা মতেং পীনবা হেনগৎহন্নবা এম ও য়ু লৈনবা
• ইনফোর্মেসন এন্দ কম্মুনিকেসন তেক্নোলোজি অমসুং ইলেকত্রোনিক্সগী লমদা মতেং পীন্নবা জোইন্ত দিক্লারেসন
মখাগী হিরমশিং অসিদা ইন্সতিতুৎশিংগী মরি শেমগৎনবা অমসুং মতেং পীন্নবগী ফ্রেমৱার্ক অমা শেমগৎনবা পুন্না থবক তৌমিন্নবা হায়না নাকল অনিনা য়ানখি :
• কেন্সনর লায়েংবগী মতাংদা হকশেলগী মতেং পীনবা
• ক্রিমিনেলগী থবকশিংদা নাকল অনিনা আইনগী মতেং পীনবা
• শেন থাদবা হেনগৎহনবা
• হুমেন রিছোস দিবলপমেন্ত
• তুরিজম
7. মহাক্কী অখন্নবা অতিথি অমা ওইনা রাস্ত্রপতি সোলি ৱাশক লৌবগী থৌরম শরুক য়ানবা মহাক্না হন্দক মালদিব্সতা চৎলুবা খোঙচৎ অদু প্রধান মন্ত্রী মোদীনা নিংশিংখি । ভারতনা মালদিব্সকা লৈনরিবা মসি খ্বাইদগী মরুওইবনি হায়না মহাক্না অমুক হন্না নিংশিংখি ।
8. লম্মিৎ-তুমিৎ, ইথনিক, পুৱারি, খুন্নাইগী, শেন-থুমগী অমসুং কলচরগী লমদা লৈবাক অনিগী মীয়ামগী মরক্ত লৈনরিবা অকনবা অমসুং মরুপ-মপাং ওইবা মরি অসি মখা তানা কনখৎহন্নবা লুচিংবা অনিনা অমুক হন্না অচেৎপা ফিরেপ লৌখি । মখোয়না গনতন্ত্র, চাউখৎপা অমসুং শান্তি ওইনা পুন্না হিংমিন্নবা অসিদা থাজবা থমখি ।
9. মখোয়না মাইপাক্না অমসুং শান্তি ওইনা গনতন্ত্রদা চংশিনবদা ভারতকী প্রধান মন্ত্রীনা মালদিব্সকী মীয়াম থাগৎখি । মালদিব্সকী রাস্ত্রপতিনা মহাক্কী পুন্না চাউখৎমিন্নবা, শক্তি য়েন্থোকপা, মীয়ামদা য়ুমফম ওইবা লৈঙাকা অমসুং চাউখৎপা হায়বা অসিগীদমক মহাক্না থাগৎখি ।মহাক্কী সরকারগী য়ুম্নোন্নবনা অহানবা হায়বা থৌশিল অদু নিংশিংলদুনা প্রধান মন্ত্রী মোদীনা হায়খি, মালদিব্সকী শেন-থুম চাউখৎনবা অমসুং গনতন্ত্র চাউখৎহন্নবা ভারতনা পাংবা য়াবা মতেং পাংগনি ।
10. মসিগী মতাংদা, মালদিব্সকী সোসিও-ইকনোমিক চাউখৎনবা বজেৎ, করেন্সি শ্বাব অমসুং ক্রেদিদ ওইনা য়ু এস দোল্লর বিলিয়ন ১.৪গী মতেং পীরগনি হায়না প্রধান মন্ত্রীনা লাওথোকখি ।
11. রাস্ত্রপতি সোলিনা মহাক্কী সরকারগী “ভারত হান্না থৌশিল” অমসুং ভারতকা য়াম্না নক্না থবক তৌমিন্নবা অসিদা অমুক হন্না থাজবা পীখি । ভারত সরকারনা মালদিব্সতা পীরিবা মতেং অমসুং হাওসিং, ইনফ্রাস্ত্রকচর, ঈশিং অমসুং সিৱেরেজ শেম্বা , হকশেল, ইজুকেসন অমসুং তুরিজমগী লমদা পীরিবা মতেংশিং অদুগীদমক মহাক্না থাগৎখি ।
12. পোৎ-চৈশিং, সর্বিসশিং, ই-পাউ, ৱাখল্লোনশিং, কলচর অমসুং মীয়াম চৎথোক-চৎশিন তৌনবা অমসুং পীনবা হেনগৎহন্নবা লৈবাক অনিমক্না কন্নেকতিবিতি ফগৎহনবগী তঙাইফবশিং অদু লুচিংবা অনিনা য়ানখি ।
13. জুদিসিয়েল, পুলিস, লো-ইনফোর্সমেন্ত, ওদিদ, ই-গভর্ননান্স, ফাইনান্সিয়েল মেনেজমেন্ত, লোকেল গভর্ননান্স, আই তি, শানবা, মেদিয়া, নহারোল, নু্পীদা শক্তি পীবা, লুচিংবা, ইন্নোবেসন, ওন্ত্রেপ্রেনিউয়রসিপ , আর্ত অমসুং কলচরগী লমশিংদা ত্রেনিং পীনবা লাক্কদৌরিবা চহি ৫ অসিদা ভারত সরকারনা অহেনবা স্লোদ ১০০০ পীগনি হায়না প্রধান মন্ত্রীনা খঙহনখি ।
14. মীগা-মীগা চংথোক-চংশিন তৌনবা অমসুং লমকোয়বা হেনগৎনবা ঙসি খুৎয়েক পীনখিবা ভিশাগী অনৌবা য়ানচে অদু লুচিংবশিংনা তরাম্না ওকখি । অনৌবা য়ানচে অদুনা মীগা-মীগা চংথোক-চংশিন তৌনবা হেনগৎহল্লগনি অমসুং মীয়ামগী খুদোংচাদবশিং কোকহল্লগনি হায়না প্রধান মন্ত্রীনা ফোংদোকখি । মালদিব্স অসি ভারতকা ভিসা য়াওদনা চংথোক-চংশিন য়ানবা লৈবাকশিংগী মরক্তা অমনি ।
15. য়ানচে খুৎয়েক পীনবা অসিনা মালদিব্সকী মীওই কয়ানা মখোয়গী মচাশিং ভারতকী স্কুলশিংদা থাবা য়ারগনি হায়না রাস্ত্রপতি সোলিনা হরাওবা ফোংদোকখি । মসিগী য়ানচে অসিনা মালদিব্সকী নাগরিকশিং অমসুং মখোয়গী ইমুং-মনুংগী মীওইশিং লায়েংনবা ভারত্তা লাকপা য়ারগনি । লৈবাক অনিমক্কী মীওইশিংনা অপনবা লৈতনা চৎথোক-চৎশিন য়াহন্নবগী তঙাইফদবশিং অদু লুচিংবা অনিনা তকশিনখি ।
16. ভারত মহাসারগ লমদমদা শান্তি অমসুং ঙাক-শেনগী থবক ফগৎহনবগী মরুওইবা অদু লুচিংবা অনিনা য়ানখি । লৈবাক অনিমক্কী ঙাক-শেনগী থবকশিং অদুগা লমদম অসিগা থাদোক্নবা য়াদ্রবা মরি লৈনৈ । লৈবাক অমনা লৈবাক অমগী খুদোংচাদবশিং মতেং পাংননবা অমসুং মখোয়গী লমশিং অমনা অমগী মথক্তা ফত্তবা থবকশিং চৎথনবা শীজিন্নবা য়াহন্দনবা ৱারেপ লৌখি । অপুনবগী ওইনা পেত্রোলিং অমসুং এরিয়েল সর্ভিলিয়েন্স পাংথোকপা , ই-পাউ পীথোক-পীশিন তৌনবা অমসুং ত্রেনিং পীবগী খুৎথাংদা ভারত মহাসাগর লমদম অসি ঙাক-শেনগী থবক কনখৎহন্নবা লুচিংবা অনিনা য়ানখি ।
17. লমদম অসিদা অমসুং মালেমগী মফম কয়াদা উরিবা মখল খুদিংমক্কী তেরোরিজমগী মওংশিং অসি থেংননবা মতেং পীনবা হেনগৎহনবা হায়না লুচিংবা অনিনা য়ানখি । পাইরেসি, তেরোরিজম, ওর্গনাইজ ক্রাইম, দ্রগ, হুমেন ত্রাফিক্কিংগী খুদোংচাদবশিং থেংননবা নাকল অনিনা মতেং পীনবা হায়না য়ানখি । মালদিব্স পুলিস ফোর্স সর্বিস অমসুং মালদিব্স নেসনেল দিফেন্স ফোর্সতা ত্রেনিং পীনবা মতেং পীবা হেনগৎহনবা হায়না লৈবাক অনিনা য়ানখি ।
18. লৈবাক অনিগী মরক্ত ললোন-ইতিক অমসুং শেন থাদবা হেনগৎহন্নবা লুচিংবা অনিনা য়ানখি । লৈবাক অনিমক কান্নবা ফংনবা ভারতকী কম্পেনিশিং মালদিব্সতা শেন থাদবা হেনগৎহন্নবা থবক পায়খৎলকপদা ভারতকী প্রধান মন্ত্রীনা তরাম্না ওকখি । মরম চাবা অমসুং অরোনবা লৈতবা লৈঙাক অমা থম্নবা মালদিব্স সরকারগী পান্দম অদুনা ভারতকী ললোনবশিংদা থাজবা হেনগৎহল্লে । ফিসরিজ, তুরিজম, ত্রান্সপোর্টতেসন, কন্নেকতিবিতি, হকশেল, ইজুকেসন, আই তি, নিউ অমসুং রিনিউয়েবল ইনর্জি অমসুং কম্মুনিকেসনগী লমদা মতেং পীনবা হেনগৎহনবা হায়না লুচিংবশিংনা য়ানখি ।
19. মালেমগী শিংনরকপশিং মতিক চাবা মালেমগী লৈবাকশিংগী সিস্তেম্না থেংনবগী মরুওইবা অদু লুচিংবা অনিনা অমুক হন্না য়ানখি । য়ু এন জনরেল এশেমব্লি ফগৎহনবা অমসুং য়ু এন সেকুরিতি কাউন্সিল পাকথোক-চাউথোকহনবা য়াওনা য়ু এনগী লুপশিং নৌনা শেমদোকপগী তঙাইফদবশিং অদু লুচিংবা অনিনা য়ানখি ।
20.য়ু এন সেকুরিতি কাউন্সিলদা ভারতনা লেংদবা মেম্বর অমা ওইনবা মহাক্কী লৈবাক্না ভারত শৌগৎপা অদু মালদিব্সকী রাস্ত্রপতিনা অমুক হন্না থাজবা পীখি । ২০২০-২১গী ওইনা ভারতনা নন-পর্মিনেন্ত সিতকী মেম্বর ওইবদা মালদিব্সনা শৌগৎখি ।
21.কম্মনৱেল্থদা অমুক হন্না য়াওনবা মালদিব্সনা ৱারেপ লৌখিবা অদু ভারতকী প্রধান মন্ত্রীনা তরাম্না ওকখি । মালদিব্সনা ইন্দিয়ান ওসিন রিম এসোসিয়েসনগী খ্বাইদগী নৌবা মেম্বর ওইরকপদা প্রধান মন্ত্র্রীনা তরাম্না ওকখি ।
22. চাওখৎলক্লিবা লৈবাকশিংনা থেংনরিবা ক্লাইমেত চেন্জগী ইথিলশিং থেংনবগী মরুওইবা অদু লুচিংবা অনিনা য়ানখি অমসুং য়ু এন এফ সি সি সি অমসুং পেরিস এগ্রিমেন্তগী খুৎথাংদা মালেমগী অইং-অশাগী খল কাইরকপা থেংনবগী তঙাইফদবা অদু য়ানখি ।
23. মালেমগী শেন-থুমগী লুপশিং মপাঙ্গল কনখৎহনবা অমসুং শেমদোকপগী মরুওইবা অমসুং চাউখৎলক্লিবা লৈবাকশিংনা মালেমগী শেন-থুমগী ৱারেপ লৌবদা শরুক য়াবগী মরুওইবা অদু লুচিংবা অনিনা য়ানখি ।
24. মহাক্কী খোঙচৎ মনুংদা মহাক অমসুং মহাক্কা লোয়নরকপশিং তরাম্না ওকপগীদমক মালদিব্সকী রাস্ত্রপতিনা ভারতকী প্রধান মন্ত্রী থাগৎখি ।
25. মালদিব্সকী রাস্ত্রপতিনা ভারতকী প্রধান মন্ত্রী মালদিব্সতা লাক্নবা চেবাউ পীখি । ভারতকী প্রধান মন্ত্রীনা মালদিব্সতা লাক্নবগী চেবাউ অদু য়াখি।


text:
প্রধান মন্ত্রী, শ্রী নরেন্দ্র মোদীনা ঐখোয়না থৌনা ফনা লৈঙাকপা ঙম্নবা ইথিল পীনবগীদমক্তা ঐখোয়না পান্দম অমসুং থৌনা লৈগদবনি হায়বা নেতাজি সুভাস চন্দ্র বোসনা হায়বীরম্বা ৱাফম্বু নৌহৌননা নীংশিংখি। ঙসিগী আত্মানির্ভর ভারত অসিদা, ঐখোয়না হায়রিবা থৌনা অমসুং পান্দম অদু লৈরে। ঐখোয়গী আত্মানির্ভর ওইবগী পান্দম অসি ঐখোয়গী নুংগী পাঙ্গল অমসুং নীংবা চেৎপগী খুত্থাংদগী ফংগনি হায়না শ্রী মোদীনা ফোংদোকখি। নেতাজিনা হায়বীরম্বা ৱাফম্বু পল্লদুনা, প্রধান মন্ত্রীনা ঐখোয়না হুমাং অমসুং ইশাগী ঈবু পাম্মুদনা হোৎনদুনা লৈবাক অসিদা তেংবাংবগী অমত্তা ঙাইরবা পান্দম অমা থমগদবনি অমসুং ঐখোয়গী হোৎনবা কনবা অমসুং অনৌবা থৌওং পাংথোকপগী থৌওংশিং অসিনা ভারতপু আত্মানির্ভর ওইহনগদবনি হায়খি। মহাক্না কোলকতাগী ভিক্তোরিয়া মেমোরিএলদা পাংথোকপা ‘পরাক্রম দিবস’কী থৌরমদা ৱা ঙাংখিবনি।
নেতাজিনা থৌনা লৈনা নান্থোক্তুনা চেনখিদ্রিঙৈগী মমাংদা মহাক্কী মচিন-মনাওশিংগী মচানুপা, সিসির বোসতা থৱাই নুংঙাইতনা হংখিবা ৱাফম অদুদা য়ুম্ফম ওইরদুনা প্রধান মন্ত্রীনা অসুম্না হায়বীখি, “করিগুম্বা, ঙসিগী নুমিৎ অসিদা, ভারত মচা অমনা মহাক্কী থম্মোইদা খুৎ থমদুনা য়েংজবদা নেতাজি লৈরি হায়না ফাউরগদি, ‘নহাক্না ঐহাক্কী করিগুম্বা অমা তৌবিগেরা? মসিগী থবক, মসিগী থৌদাং, মসিগী পান্দম অসিদি ভারতপু মরোমদোম লেপচবা ঙমহনবনি। লৈবাক অসিগী মীয়াম, মফম অমসুং মীওই খুদিংমক অসি মসিগী শরুক অমনি’ হায়বা ৱাহং অমসুং ৱাফম অসি তাবা ফংগনি”।
প্রধান মন্ত্রীনা মালেমগী খ্বাইদগী ফবা পোত্থোক পুথোক্নবগীদমক্তা ‘জিরো দিফেক্ত অমসুং জিরো ইফেক্ত’কা লোয়ননবা পোত্থোক পুথোকপগী মতিক অসি য়ৌনা চাউখৎহনবগী মতাংদা মিৎয়েং চঙখি। নিং-তম্বা ভারত অমগী মঙলান অসি কৈদৌনুংদা মাঙহনগনু অমসুং ভারতপু থুগায়বা ঙমগদবা মালেম অসিদা শক্তি অমত্তা লৈতে হায়না নেতাজিনা হায়বীরম্বনি। তসেংনমক, ভারত মচা করোর ১৩০ অসিনা মরোমদোম লেপচবা ঙম্নবা হোৎনবা মতমদা থিংবা ঙমগদবা শক্তি অমত্তা লৈতে।
নেতাজি সুভাস চন্দ্র বোসনা লায়রবা, ইবা-পাবা থোক্তবা, লায়না অসি লৈবাক অসিগী খ্বাইদগী চাউবা শিংনবশিংগী মরক্তা অমনি হায়না লৌরম্মি হায়না প্রধান মন্ত্রীনা হায়খি। মহাক্না লায়রশিংগীদমক্তা মতম পুম্বদা খনখি অমসুং মখোয়গী মহৈ-তম্বদা মিৎয়েং চাউনা চঙখি। ঐখওয়গী খ্বাইদগী চাউবা শিংনবশিং অসিদি লায়রবা, ইবা-পাবা থোক্তবা, লায়না অমসুং সাইন্তিফিক ওইবা পোত্থোক পুথোকপা ৱাৎপা অসিনি হায়না হন্না হন্না পনবীখি। শিংনবশিং অসিগী ৱারোইশিন পুরকপা ঙম্নবা খুন্নাইনা মাং থাদুনা থোক্লক্কদবনি অমসুং ঐখোয়ন পুন্না মসিগীদমক্তা হোৎনমিন্নগদবনি।
প্রধান মন্ত্রীনা লৈবাক অসিনা শোত্থরবা অমসুং তাথীনা তৌবীরবশিং অমসুং ঐখোয়গী লৌমী অমসুং নুপীশিংগী মপাঙ্গল হাপ্নবা থবক কয়া লেপ্পা লৈতনা পাংথোক্লিবা অসিদা অপেনবা ফাওই হায়না পাউদমখি। ঙসিদি, ঐখোয়গী লায়রবশিংনা লেম্না লায়েংবা অমসুং হকশেলগী ফেসিলিতীশিংগী খুদোংচাবা ফংলি; লৌউবশিংনা পোত্থোক্কী মরুদগী হৌদুনা কৈথেল ফাওবগী মতমগা চান্নবা খুদোংচাবা কয়া অমা ফংলি অমসুং মখোয়না লৌউবদা চঙবা চাদিংসু য়াম্না হন্থরে; এজুকেসনগী ইনফ্রাস্ত্রকচরশিংসু নহাশিংগীদমক্তা মতমগা চান্ননা মগুন লৈহল্লি; ২১শুবা চহি চাগা চুনহন্নবগীদমক্তা নেস্নেল এজুকেসন পোলিসীগা লোয়ননা অনৌবা আই.আই.তি., আই.আই.এম. অমসুং এমস কয়াসু লিংখৎলে।
ঙসিগী ভারত অসিদা লৈরক্লিবা অফবা অহোংবশিং অসিনা নেতাজিবু য়াম্না হরাওহল্লমগনি হায়না প্রধান মন্ত্রীনা হায়খি। লৈবাক অসিনা খ্বাইদগী অনৌবা তেক্নোলোজীশিংগী হীরমদা মরোমদোম লেপচবা ঙম্লকপা; মালেমগী খ্বাইদগী চাউবা কম্পেনীশিং, এজুকেসন অমসুং মেদিকেল সেক্তরদা ভারত মচাশিংনা খুৎকন-পাঙ্গনবগী ফিভম লৈরক্লিবা অসি উবদা নেতাজিনা করম্না খল্লমগনি হায়বা খঙনিঙই হায়না প্রধান মন্ত্রীনা ফোংদোকখি। করিগুম্বা ভারতকী দিফেন্স ফোর্স অসিনা মতমগা চানবা রাফাএলগুম্বা এয়রক্রাফ লৈরক্লবনিনা, ভারতনা মতমগা চানবা ফাইতর প্লেন তেজাসকুম্বসু পুথোক্লি। লৈবাক্কী মপাঙ্গল অমসুং লৈবাক অসিনা লাইচৎ অসিবু থেংনবগী মওং অমসুং লমদম অসিদা ভেক্সিন শাজবগুম্বা মতমগা চানবা সাইন্তিফিক ওইবা ৱারোইশিন পুরকপা ঙম্লিবা অমসুং অতোপ্পা লৈবাকশিংবুসু তেংবাংবা ঙম্লিবা অসি উরবদি নেতাজিনা য়াইফ-মঙ্গোল পীবীরমগনি। এল.এ.সি.দগী হৌদুনা এল.ও.সি. ফাওবা লৈরিবা মপাঙ্গল লৈবা ভারত অমগী মহাক্কী মঙলান অসি ঙসিদি মালেম্না উবা ফংলে। ভারতনা মসিগী অপুনবদা শিংনরকপশিংদসু মতিক চাবা পাউখুম পীরে হায়না প্রধান মন্ত্রীনা হায়খি।
নেতাজি সুভাসকা লোয়ননা আত্মানির্ভর ভারতকী মঙলান অসিনা সোনার বাঙ্গলাগী খ্বাইদগী চাউবা ইথিলনি হায়না শ্রী মোদীনা হায়খি। লৈবাক অসিগী নিং-তম লান্দা নেতাজি সুভাস চন্দ্র বোসনা লৌরম্বা থৌদাং অদুদা মিৎয়েং চঙলদুনা, নোংচুপ বেঙ্গোলসু লৈবাক অসিগী আত্মানির্ভর ওইবগী খোঙজঙ অসিদা চপ মান্নবা থৌদাং লৌগদবনি হায়না প্রধান মন্ত্রীনা হায়খি। আত্মানির্ভর ভারত অসি আত্মানির্ভর বেঙ্গোল অমসুং সোনার বঙ্গলানসু লমজিংগদবনি। বেঙ্গোলনা মাং থানা চত্তুনা মশাগী অমসুং লৈবাক অসিগী নুংঙাই য়াইফবা পুরক্কদবনি হায়না প্রধান মন্ত্রীনা ফোংদোক্লদুনা মহাক্কী ৱারোল লোইশিনখি।
The positive changes taking place in India today would make Netaji Subhas Bose extremely proud. #ParakramDivas pic.twitter.com/mdemUH4tey— Narendra Modi (@narendramodi) January 23, 2021
The positive changes taking place in India today would make Netaji Subhas Bose extremely proud. #ParakramDivas pic.twitter.com/mdemUH4tey— Narendra Modi (@narendramodi) January 23, 2021


text:
লখিপুরওনলাইন দিজিতেল দেস্কঃ
এফবি দা শৈরেংগী লিতরেরী গ্রুপ ঈরেনবুং অমসুং ৱারীমচাগী তায়বঙ না পাঙথোকপা অনিশুবা ওনলাইন মনিপুরী ৱারীমচা অমসুং শৈরেং হেন্দান্নবগী মনা ফংলবা ফংলবীশিংগী মীং লাউথোকখ্রে।
ইরেনবুং শৈরেংগী মনা " ফংগদবশিংদি
অব্দুস সত্তার সাজবম, শৈরেংগী মমিং- "লিক্লা"
তেজমনি কৈসাম-"শেগায়রবা তেলঙ্গা"
অমসুং এনজি বিজয়া কৈসামগী - শৈরেং "পাউজেলদুবু"
অদুগা থৌনাওজম ধনীবাবু ৱারীমচাগী মনানা এনজি বিজয়া কৈসামগী "নুঙ্গায়রক্কী লম্বীদুদগী হায়বা ৱারীমচা অসিদা পীরগনি।
সিনাম তোনুবাবু ৱারী মচাগী মনানা -তাবালা নিংথৌজাগী ৱারীমচা " কয়াদা লুনা তৌজখীবা" অসিদা পীগনি
অমসুং থৌনাওজম জাতি ৱারী মচাগী মনা ফংগদবনা -বেবী সোরাইসমগী ৱারী মচা "কমদৌই" হায়বসিদনি। হায়রিবা মনাশিং অসি সাইটেশনগা লোয়ননা শেল ওইনা লুপা লিশিং অমমমসু য়াওরি।
শেরেংগী জুরী মেম্বরশিংদি - সলাম তোম্বা, লাইরেনলাকপম শ্রুতি কুমার, ড. নাওরেম বিদ্যাসাগর নি।


text:
Category: স্ক্রলবার
আসাম মণিপুরী সাহিত্য পরিষদকী মপোক নুমীৎ থৌরম পাঙথোকখ্রে
ইম্ফাল, অক্টোবর ১৭ : আসাম মণিপুরী সাহিত্য পরিষদ লিংখৎখিবগী চহী ৬০ শুবা মপোক নুমীৎ থৌরম ঙসি হোজাইগী গীতামন্দিরদা পাঙথোকখ্রে। আসাম মণিপুরী সাহিত্য পরিষদ [...]
রাজেশ্বরী য়েংখোমনা ইবা শৈরেংগী লাইরিক `নীংতম্বগী মচু’ ফোঙখ্রে
ইম্ফাল, অক্টোবর ১৬ : প্রোগ্রেসিভ রাইটার্স এসোসিয়েসন্না শীন্দুনা ``নীংতম্বগী মচু'' হায়না মিংথোনবা রাজেশ্বরী য়েংখোমনা ইবা শৈরেংগী লাইরিক অমা গান্ধী মেমো [...]
ঐখোয়গী মরূপ ওবিসি এসোসিয়েসন — আই এস থিংগোম
শোত্থারবা কাঙলুপশিংগী য়াইফনবা হোৎনরিবা থৌরাং অসিবু মরিক চুম্না পাঙথোক্নবগী পান্দমদা কাঙলুপ অসিগী মীচমশিংনা শেমজবা ‘মরূপ’ অমা লৈরি। মদুবু ওল আসাম ওদার [...]
দূর্গা ঈরাৎপদা পেনা য়াকাইশনবা লাইবক থীবনি: উকল
ইম্ফাল, অক্টোবর ১৫ : হন্দক দূর্গা পূজা ঈরাৎপগী থৌরমদা পেনা য়াকাইশিনখিবা থৌওং অমা থোকখিবা অসিনা মরম ওইরগা মীওই কয়াদা শাওনিংবা, নুংঙাইতবা, য়ানিংদবা কয়া [...]
সঙাই ফেষ্টিভেল পাঙথোক্তবনা নমনা লৈরে
ইম্ফাল, অক্টোবর ১৫ : চহী খুদীংদগী লেপ্তনা টুরিজমগী পাব্লিসিটি ইভেন্ট অমনি হায়না লৌনরিবা ইন্টারনেশনেল সঙাই ফেষ্টিভেল কুমসি চহীসিগীসু পাঙথোক্তবা য়ানা লৈ [...]
লালহৌলূপশিংগী টোটেল শাটডাউন্না মহৌশাগী পুন্সিদা অকায়বা পীখ্রে
ইম্ফাল, অক্টোবর ১৫ : নীংখা তম্বা লৈবাক অমা ওইরম্বা মণিপুরনা ইন্দিয়া লৈঙাক্না লৌশিনখিবা নুমিৎ অসিবু নেশনেল ব্লেক ডে হায়না চহী খুদীংগী তোঙান-তোঙানবা লাল [...]
নবকুমার নোংমৈকাপ্পম গী নোক্নীং ৱারী মচা পিকত্রু – ০২
[মণিপুরী লিটরেরি সোসাইটি ‘না ২০১৮দা ফোংখিবা মণিপুরগী শক্নাইরবা অইবা ওজা নবকুমার নোংমৈকাপ্পমগী ”তূম্লমদাইদা অমমমদং (নোক্নীং ৱারী মচা পিকত্রু)” কৌবা লাই [...]
মৈতৈ পাঙল খুদীংমক্না মশাগী লৈজরিবা য়ুম্নাক শীজিন্নবা মথৌ তাইঃ লৈশেম্বা
ইম্ফাল, অক্টোবর ১২ : লমদম অসিগী মৈতৈ পাঙল ইচিল-ইনাও খুদীংমক্না মশা-মশাগী লৈজরিবা য়ূম্নাক শীজিন্নবা মথৌ তাই হায়না রাজ্য সভাগী এমপি মহারাজ সনাজাওবা লৈশে [...]
চহী ২দগী ১৮ ফাওবগী অঙাংশিংদা কোভেক্সিন কাপ্পগী অয়াবা পীখ্রে
নিউ দিল্লী, অক্টোবর ১২ : কোভিদ-১৯গী সাবজেক্ট এক্সপার্ট কমিটি (এস ই সী) না ভারত বায়োটেককী কোভেক্সিন চহী ২-১৮ গ্রুপকী অঙাংশিংদা ইমার্জেন্সিদা শীজিন্নবগী [...]
ইমালোল, ইমা লৈবাক মনিপুরবু নুংশিবগী ঈফূৎনা থল্লবা এ কে শেরামগী শৈরেং লাইরিক, ‘নুংশিবগী তেংথারোল’- মিৎয়েং অমা
কবিনা মনিপুর ইমানা নাওকোনবদি ফংজদ্রবা অদুগা থম্মোয়নুংদি মতম খুদিং চেৎনা নাওকোঞ্জরিবা লমদা তাম্না লৈখ্রবা বাংলাদেশকি মনিপুরীশিংনা ইমাগী লমদম মনিপুরদা ন [...]


text:
প্রধান মন্ত্রী. শ্রী নরেন্দ্র মোদীনা, লৈবাক শিনবা থুংনা লৈরিবা দোক্তরশিংগা কোবিদ-১৯ অমসুং ভেক্সিনেসনগী মরমদা ভিদিও কনফরেন্সকী খুত্থাংদা উনখ্রে। প্রধান মন্ত্রীনা দোক্তরশিং, মেদিকেল অমসুং পেরা-মেদিকেল স্তাফশিংবু লৈবাক অসিদা কোরোনাভাইরস লায়চৎ মনুং অসিদা মখোয়না পাংথোকখিবা মমল নাইদ্রবা থবকশিংগীদমক থাগৎপা ফোংদোকখ্রে।
পি.এম. মোদীনা হায়, মমাংগী চহিদা, মতম অসিমক্তদা, দোক্তরশিংগী কন্না হোৎনবা অমসুং লৈবাক্কী ওইবা লালোং কয়ানা কোরোনাভাইরস অসিগী ৱেব অসি লাকশিনবা ঙমখি। হৌজিক্তি লৈবাক অসিদা অনিশুবা ৱেব অসি মায়োক্নরি, দোক্তর পুম্বনা, ঐখোয়গী ফ্রন্তলাইন্দা থবক তৌরিবশিংনা লায়চৎ অসি অঙম্বা থাক্তা হোৎনরি অমসুং মীওই মিলিয়ন কয়া অমগী পুন্সি কল্লি।
পি.এম. মোদীনা হায় মদুদি সেন্ত্রেল সরকারনা তঙাইফদনা চংগদবা হিদাক-লাংথক, ইঞ্জেক্সন অমসুং ওক্সিজেন মরাংকাইনা ফংনবগা মরী লৈননা মরুওইবা ৱারেপ কয়া অমা লৌখৎখি। স্তেত সরকারনা হীরম অসিদা চংগদবা লমজিং লমতাক কয়া অমা পীখি।
পি.এম. মোদীনা হায় মদুদি কোরোনাভাইরস অসি থেংনবদা ভেক্সিনেসন অসিনা খ্বায়দগী চাওবা খুলায়নি। মহাক্না দোক্তরশিংদা অনাবশিং হেন্না ভেক্সিনেসন কাপ্নবা তকশিল্লি।
প্রধান মন্ত্রীনা দোক্তরশিংদা মীয়ামদা কোবিদকী লায়েং অমসুং ঙাকথোক্নবা তৌরিবা অসিদা তোংঙা শন্দোক্লিবা অসিগী মতাংদা তাকপি-তম্বিনবা তকশিল্লি। অসিগুম্বা লুররবা তাঞ্জা অসিদা, পি.এম.মোদীনা হায়, মীয়াম্না অকি-তুজুংবগী খয়াৎতা তাহন্দবা অসি য়াম্না মরু ওই। মসিগীদমক, পি.এম.মোদীনা হায়, নিংথিনা লায়েং চৎথবগা লোয়ননা, অনাবা অমা হোস্পিতালদা এদমীদ তৌদুনা ৱাখল তাহনবা অমা মথৌ তাই। পি.এম. মোদীনা দোক্তরশিংদা অথুবা নত্তবা কেসশিংদা তেলে-মিদিসিন তৌদুনা অতৈ লায়নাশিং লায়েংনবা পুক্নিং থৌগৎখি।
প্রধান মন্ত্রীনা হায় মদুদি হন্দক্কী মতম অসিদা লায়চৎ অসি তাইয়র ২ অমসুং তাইয়র ৩গী সহরশিংদা য়াম্না থুনা শন্দোরক্লি। পি.এম. মোদীনা হায় মদুদি অসিগুম্বা মফম অসিদা রিসোর্সশিং অসি হেনগৎহন্নবা কন্না হোৎনগদবনি। মহাক্না দোক্তরশিংদা তাইয়র ২ অমসুং তাইয়র ৩গী সহরশিংদা মখোয়গী থবক তৌমিন্নরিবশিং অসি পাও ফাওনবা অমসুং ওনলাইন্দা ৱা-তান্নদুনা প্রোতোকোল অসি মরম চানা ইন্ননবা তকশিনখি।
দোক্তরশিংনা কোবিদ লায়চৎ অসিদা থেংনরিবশিং অসিসু হায়খি। মখোয়না পি.এম. মোদীবু লায়চৎ অসিদা মহাক্না লুচিংদুনা চৎলিবা অসিদা থাগৎপা ফোংদোকখি। মখোয়না হেলথকেয়র ইনফ্রাস্ত্রকচর অসি মতৌ করম্না হেনগৎহনবগে হায়বা অদুগী মরমদা ৱা ঙাংখি। মখোয়না মাস্ক উপ্পা অমসুং থাপ্না লৈনবা অসিগী মরুওইবা অসি হন্না পনখি। মখোয়না কোবিদ নত্তবা অনাবশিংগী হেলথকেয়র ইনফ্রাস্ত্রকচর নিংথিনা থম্নবা মরুওইবা পীখি। মখোয়না অনাবশিংদা মতৌ করম্না হিদাকশিং শিজিন্নগদগে হায়বগী সেন্সিতাইজিং পীবা অসিসু হায়খি।
য়ুনিয়ন হেলথ মিনিস্তর শ্রী হার্শ বর্ধন, এম.ও.এস. (হেলথ) শ্রী আশ্বিনি কুমার চৌবে, কেমিকেল অমসুং ফর্তিলাইজরগী য়ুনিয়ন মিনিস্তর দি.ভি. সদানন্দা গৌদা, এম.ও.এস. (সি.অমসুং. এফ.) মনশুখ মন্দাবিয়া, পি.এম.গী প্রিন্সিপাল সেক্রেতরী, দাঃ বি. কে. পোল মেম্বর (ঐচ) এন.আই.তি.আই. আয়োগ, কেবিনেত সেক্রেতরী, য়ুনিয়ন হেলথ সেক্রেতরী, য়ুনিয়ন ফার্মাস্যুতিকেল সেক্রেতরী, দাঃ বালরাম ভারাগাবা, দি.জি. আই.সি.এম.আর., সেন্ত্রেল সরকারগী মিনিস্ত্রী/দিপার্তমেন্তগী ওফিসরশিংনশু মিতিং অসিদা শরুক য়াখি।


text:
নভেম্বর ০৯, ২০১৭ :
কচ-দেবযানী, সুজাতা, সাঁওতাল ফেমিলি, বুদ্ধ, ফাউন্টেইন অসিনচিংবা মালেমদা মমিং লৈরবা স্কালপচার ঙাক্তনি। খৃঃকুমজা ১৯৩০দগী ১৯৫৬ ফাওবগী মনুংদা রামকিঙ্কর বেইজনা মশানা শেমলম্বা স্কালপচারশিং অসি তুংকোয়না তেকতা-কায়দনা থম্নবগী থৌরাং তৌখ্রে। কেন্দ্র সরকারনা রামকিঙ্করগী কলাবু ঙাকশেন্দুনা থম্ননবগী দমক লুপা কোতি নিপান পীরক্লগনি হায়বগী ৱাফম বিশ্বভারতীদা খঙহল্লকলে হায়রি। মহাক্কী স্কালপচারশিং অসিবু ব্রোঞ্জ কাস্টিং তৌদুনা চপ মান্নবা মুর্ত্তি অনি/অনি শাদুনা থমগদৌরি। অমনা বিশ্বভারতিদা অদুগা অতোপ্পা অমনা দিল্লিগী নেসনেল গেলারি অফ মোদার্ন আর্টতা থম্লগনি।থৌওং অসিনা মহাক্কী শারম্বা মুর্ত্তিশিং অসি করিগুম্বদা অকায়-অতোয় থোক্লবসু অমুক হন্না শাবগী খুদোংচাবা লৈরগনি। হৌজিক্কী ওইনদি মহাক্কী স্কালপচারশিং অসিগী খরমদি ময়ি চীংলে অদুগা খরনা মকু হুবগুম তৌরে। শেলথুমগী খুদোংচাখিদবনা মরম ওইরদুনা রাককিঙ্করনা মতমদুদা মহাক্কী স্কালপচারশিং অদু রেতারাইট অমসুং সিমেন্টনা শাখিবনি।


text:
লখিপুরওনলাইন দিজিতেল দেস্কঃ আসাম লৈঙাকনা অনৌবা এসওপি পুথোকখ্রে। অকক্নবা জি…
লখিপুরওনলাইন দিজিতেল দেস্কঃ রাজ্য অসিদা অঙাং অনিদগী হেল্লবদি সরকারগী থবক চ…
লখিপুরওনলাইন দিজিতেল দেস্কঃ লৈবাক অসিগী মমীং লৈরবী শান্নরোই ৱেতলিফ্তর কর্ন…
লখিপুরওনলাইন দিজিতেল দেস্কঃ আসাম কেবিনেত মীফমনা মরুওইবা ৱাফম কয়ামরুম খন্ন…
লখিপুরওনলাইন দিজিতেল দেস্কঃ আসাম পাৱার দিস্ট্রিবুউসন কম্পনি লিমিতেদ এপিদিস…
লখিপুরওনলাইন দিজিতেল দেস্কঃ সিবিএসই গী ক্লাস তুৱেলবকী ফোরমুলা বেজ ইভালুয়েস…
লখিপুরওনলাইন দিজিতেল দেস্কঃ তোনিংখোকনা কোরোনাভাইরাস ঙাকথোকপদা মতেং পীবগী …


text:
লখিপুরওনলাইন দিজিতেল দেস্কঃ বিজেপীগী মীরেপ ওইগদৌবশিংগী লিস্ত লাউথোকখ্রে। বরাক তম্পাক্কী ওইনদি দোল গী এমএলএ ওইরিবা অহুমদি হন্দক্কী লিস্ত অসিদা য়াওবা থেংনদ্রে। কাছার জিলাগী এমএলএ অহুম তিকেত ফংদ্রে। শিলচর বিধান সভা কেন্দ্রগী দিলীপ কুমার পাল, বরখোলাগী কিশোর নাথ অমসুং কাতিগোরাগী এমএলএ অমর চাঁদ জৈইন তিকেত ফংখিদ্রে। শিলচরদা দীপায়ন চক্রবর্তী, বরখোলদা অমলেন্দু দাস, কাতিগোরাদা হান্না মন্ত্রী ওইরম্বা গৌতম রায়দা তিকেত পীরকখ্রে। নৌনা দোল অসিদা চঙলকখিবা লখিপুরগী হান্নগী এমএলএ রাজদীপ গোৱালা তিকেত ফংহৌদ্রে। লখিপুর কেন্দ্রগী ওইনা মীয়াম্না থোইদোক হেন্দোকনা আসা তৌনরম্বা এল থোইবা দসু দোলগী তিকেত পীরকখিদ্রে। দোলগী দিস্ত্রিক প্রেসিদেন্ত ওইরিবা কৌসিক রায়দা লখিপুর কেন্দ্রগী তিকেত পীরকখ্রে। সোনাই, ধলাই অমসুং উধারবন্দা হান্নগী এমএলএ শিং আমিনুল হোক লস্কর, পোরিমোল সুক্লবৈদ্য অমসুং মিহির কান্তি সোম দা তিকেত পীরকলে। আলগাপুর অমসুং খা করিমগঞ্জ তা বিজেপিগা চুংশিন্নগদৌরিবা এজিপিগী মীহুৎশিংদা তিকেত পীরকখ্রে।
মরাইবক লেপকদৌরিবা বরাক তম্পাক্কী মীরেপশিং -
Shri Dipayan Chakraborty - Silchar
Shri Aminul Haque Laskar - Sonai
Shri Parimal Suklabaidya - Dholai
Shri Mihir Kanti Shome Udharbond
Shri Kaushik Rai - Lakhipur
Shri Amalendu Das - Barkhola
Shri Gautom Roy - Katigorah
Shri Bijoy Malakar - Ratabari (SC)
Shri Krishnendu Paul - Patharkandi
Dr. Manas Das - Karimganj North
Badarpur - Shri Biswarup Bhattacharjee
Shri Subrata Nath - Katlicherra


text:
Category: কমিউনিটি
আগরতলা মিউনিসিপাল কর্পোরেশন মীখলদা মণিপুরী খরা মীরেপ ওইরবা য়াই
আগরতলা, ২৪: আগরতলা মিউনিসিপাল কর্পোরেশন য়াওনা ত্রিপুরাগী তোঙান তোঙানবা মিউনিসিপালিটি কুন খক অমসুং নগর পঞ্চায়েতগী মীখল মথং থা নভেম্বরদা পাঙথোক্লগনি। ভো [...]
মীতৈ লাইনিংগী মতাংদা মীফম পাঙথোকখ্রে
ইম্ফাল, অক্টোবর ২৪ : কংলৈপাক মনিপুর অসিদা মীতৈ লাইনিং য়োকখৎননবা হোৎরিবশিংনা অশেংবা পুয়া লৈরগদি নেশনেল আর্কাইভস, দিল্লীগী লেবোরেটোরিদা টেষ্ট তৌবদা অচঙব [...]
বাংলাদেশকী মিং চৎলবা লাইয়েকপা সাইরেম সুদর্শন সিংহনা লৈখিদবদা মায়কৈ কয়াদগী অৱাবা ফোঙদোক্নরকখি
সিলেট, ২৩ অক্টোবর : লাইয়েকপা ওজা সাইরেম সুদর্শন সিংহ(৫৯) ঙসি পুং ১২.০০ তাবা মতমদা সিলেট শিবগঞ্জ লৈকাইগী মশাগী য়ুমদা ইখঙ খঙহৌদনা হার্ট অ্যাটেকনা লৈখিদ্ [...]
পুয়া মৈ থাখিবগী নীংশিং থৌরম চম্না পাঙথোকখ্রে
ইম্ফাল, অক্টোবর ২২ : অকোম লুপ, কংলৈপাকনা লিশাং শিৎনা পাঙথোক্লম্বদগী পুয়া মৈ থাখিবগী অপুনবা নীংশিং লুপ (পুমানিল), কংলৈপাকনা হন্দক চহিগী ওইনা পুয়া মৈ [...]
থানিলগী নুমিদাংৱাইরম অমা অমসুং মণিপুরী শৈরেংগী নুমিৎ থৌরম পাংথোকখ্রে
ইম্ফাল, অক্টোবর ২০ : লমদমসিগী মহৌশাগী ওইবা শৈহেক শৈশক লৈজরবসু ঙসিদি হৌরক্লিবা নহারোলশিংনা অতোপ্পা লমদগী পুরগা চাওখৎপদৌনা চত্থরক্লিবা মতমসিগী খোঙচৎ অ [...]
কংলাদা মেরা মেন তোংবা, মেরা থাওমৈ থানবা অমদি মেরা য়েনখোং তম্বগী থৌরম পাঙথোকখ্রে
ইম্ফাল, অক্টোবর ২০ : ঙসি মেরা থাগী ১৫নি পানবা থানিল নুমিৎ ‘মেরা হৌচোংবা’ নুমীৎ অসিগী শরুক অমা ওইনা অয়ূক্তা সনা কোনংদগী লৈবাকসিগী নিংথৌ, ফম্নাইবা অমদি [...]
হিন্দু লাইশঙদা এটেক চত্থখিবগী থৌওং য়ানিংদবা ফোঙদোরক্লি
ওয়াশিংটন, অক্টোবর ১৯ : বাংলাদেশতা মাইনোরিটি কমিউনিটি ওইনা লৈরিবা হিন্দুশিংদা টার্গেট তৌরগা হন্দক পাঙথোকখিবা হিন্দুগী অচৌবা কুহ্মৈশিংগী মনুংদা অমা ওইরি [...]
মণিপুরদা ৪৯ শুবা শুমাং লীলা ফেষ্টিবেল ২০২১ গভর্নর লা গনেসননা হৌদোকখ্রে
ইম্ফল, অক্টোবর ১৮ : মণিপুরগী শুমাং লীলানা ষ্টেট অসিগী তোঙান তোঙানবা ফুরুপশিংগী মরক্তা মচিন মনাও ওইবা অমসুং মরুপ মপাং ওইহন্নবগীদমক অমত্তা ওইনা পূনশিনবা [...]
সাহিত্য একাডেমি যুব পুরস্কার ২০২০ পীখ্রে
ইম্ফাল, অক্টোবর ১৭ : ঙসি নুংথিল পু ঙ৫ তাবদা বেঙ্গলোরদা লৈবা খিনচা ওদিটোরিয়ম ভারতিয় বিদ্যা ভবন্দা সাহিত্য একাডেমি, নিউ দিল্লীনা শিন্দুনা সাহিত্য একাড [...]
মণিপুরী থিয়েটার ডে পাঙথোক্লগনি
ইম্ফাল, অক্টোবর ১৮ : থা অসিগী ২১ দা লমদম অসিগী থিয়েটারগী এপেক্স বোদি অমা ওইরিবা থিয়েটার সেন্টার মণিপুরনা শীন্দুনা মণিপুর থিয়েটার ডে পাঙথোক্লগনি অমসুং [...]


text:
“নহা ওইরিঙৈগী মতমসি পাঙ্গল অমসুং থৱায় য়াওবনা শক্তাকই অমসুং মীওইবগী পুন্সিদা খ্বাইদগী ফবা মতম ওইনা তোপ তোপ্না লৈ। মরমদুনা নখোয়না অহিং নুংথিল লেপ্তনা কন্না হোৎনগদবনি, মদুদি লাইরমলেনগী ওইবা পাঙ্গল পীনবিরদুনা, লঙলবা পুক্নিংগী তৌনিংবশিংনা (brilliant motives) থৱায় হাপ্লদুনা অমসুং মহাক্কী নোংমদোনথক্কী শক্তি অমদি লাইরমলেনগী মীনুংশি থৌজাল অমসুং শোইদ্রে খঙহনবীরকপদুনা মতেং পাংবীরক্নবা…”
— অব্দুল বাহা
বাহা’ই খুন্নাইনা নহা ওইরিঙৈ মতম অসি মীওইবা অমগী পুন্সিগী য়াম্না অখন্নবা তাঙ্কক অমনি হায়না লৌই, মসি অখন্ননা মীওইবগী য়েনিংথাগী মতমনি হায়না শকখঙই। নহাশিংগী লেপ্তনা হেনগৎলক্লিবা ৱাখল লৌশিং, নুংগী ওইবা শক্তি অমসুং হকচাংগী ওইবা তৌবা ঙম্বশিংসি মসিগী মতম অসিদা খুন্নাইবু হোংহন্নবা শিজিন্নরবদি, খুন্নাইশিং অমদি নহা অনিমক্না মখোয়গী লোত্তুনা লৈরিবা অশেঙবা শক্তি অদুবু ফঙজবা ঙমগনি। নৌরিবা নহাশিংগী চহী অসিগী মতাংদ অখন্নবা শেমশাবা অমা মথৌ তাই, মতম অসি য়াম্না থুনা হোংবা চহী ১১দগী ১৪ফাওবগী চহীগী মনুঙদনি, মতমসিদা নহা ওইরিবা মীওইশিংনা অঙাং ওইবগী মতমদু থাদোক্লমলগা মপুঙ মরৈ ফাবদু তম্না চঙশিল্লিবনি। ‘নৌরিবা নহাশিং’ হায়না খঙনরিবা মসিগী ইনখৎলক্লিবা নহাশিংসি মখোয়গী পুন্সিগী মসিগী তাঙ্কক অসিদা ৱাহং কয়া অমা অমসুং নিংজবা কয়া অমা লৈজৈ। অয়াম্বা মতমদা মসিগী চহী তাঙ্কক অসি অৱাবা কাঙলুপ অমা ওইনা ফত্তবা মওংদা উহল্লবসু, নৌরিবা নহাশিংগী কাঙলুপকী থৌরম অসি মসিগী চহী কাঙলুপসিনা অফবা তৌনিংবগী, তেংপানগী মতাংদা খঙনিংবা, অচুম্বা ৱায়েলগী অকনবা ইথিল লৈজবা অমসুং মালেমগী য়াইফনবগীদমক্তা থবক শুনবগী অকনবা অপাম্বা লৈজবা ৱাখল্লোনদা য়ুম্ফম ওইদুনা শেমখিবনি। মসিগী কাঙলুপ অসিবু শিংনবা অমসুং ওইথোকপা য়াবনা থল্লবা মসিগী মতম অসিবু ফাওদুনা চৎখিবদা মখোয়গী মতেং পাংনবা, নৌরিবা নহাশিংবু নুংগী ওইনা শক্তি হাপ্পীনবগী প্রোগ্রাম অমা মালেমশিনথুংবদা বাহা’ই খুন্নাইনা পায়খৎলি।
মসিগী প্রোগ্রাম অসিগী শরুক অমা ওইনা, চহী ১৫ শুরবা অমদি মসিদগী হেনবা নহাশিংবু ‘এনিমেটরস’ ওইনা সেবা তৌনবা ট্রেনিং তৌবী। এনিমেটরশিং অসিনা মখোয় মখোয়গী লৈকাইশিংদা নৌরিবা নহাশিংগী অপিকপা কাঙলুপশিংবু লোইনবী। মখোয়গী এনিমেটরগী মতেংগা লোয়ননা, মসিগী নৌরিবা নহাশিংসিনা মখোয়গী ৱাখলদা লৈরিবা অরুবা ৱাহংশিংদু কুপ্না খন্না নৈনৈ। মখোয়গী নুংগী ওইবা উবা ঙম্বা অমদি ৱারেপ লৌনবগী লমচৎ শাজৎকী চৎন-কাঙলোন (ফ্রেমৱার্ক) শেমগৎপদা মখোয়বু মখোয়বু মতেং পাংবীবা লাইরিকশিং মখোয়না নৈনৈ। লাইরিকশিং অদুনা মখোয়গী ফোঙদোকপা ঙম্বগী শক্তি অদুবু অফবা মওং অমদা শিজিন্নহনবদা মতেং পাংবী, অমসুং মখোয়গী মরাংকাইবা পাঙ্গল শক্তিশিংদুবু মখোয়গী খুন্নাইশিংগী সেবা তৌবদা ওনশিলহল্লি। প্রোগ্রাম অদুনা চঙশিল্লিবা তশেংববু থিজিনবদুনা সমাজতা লৈরিবা শেমগৎ শাগৎপগী অমসুং কিন্থা কাইথবগী শাফুশিংদুবু কুপ্না নৈনবদা মখোয়গী মতেং পাংবী। মদুনা চিংলেম্লবা মীওইবশিং ওইরিবা মখোয়গী অশেঙবা শক্তম অদুবু মখোয়দগী লৌবিখিগদবা শাফুশিংদু থেংনবা ঙমহল্লি, অদুগা মখোয় মশামকপু অফবা অহোংবা পুরক্নবগী হোৎনবশিংদুগা চুননা হোৎনথোকহল্লি।মখোয়গী অহাংবা মতমদা এনিমেটরস ওইনা সেবা তৌনবা ভোলুনটিয়ার তৌরকপা নহা লিশিং কয়াগী মতেংদগী অসিগুম্বা কাঙলুপশিংদা ইন্দিয়াদা লৈরিবা নৌরিবা নহা লিশিং লিশিংনা শরুক য়ারি।


text:
নোংচুপ বঙ্গালগী রাজ্যপাল শ্রী জগদীপ ধনখড়জী, কেন্দ্রগী মন্ত্রী মন্দলদা লৈবিরিবা ঐহাক্কী খোংবুরোই শ্রী পীয়ুশ গোয়লজী, কাউন্সিল ওফ মিনিস্তরগী ঐহাক্কী মরূপ শ্রী বাবুল সুপ্রিয়ৌজী, মফমসিদা লেংশিনবিরিবা খং-হৈরবা কয়া, ইকাইখুম্নজরিবী-খুম্নজরিবশিং পুম্নমক্কী মফমদা , নোংচুপ বঙ্গালদা রেল অমসুং মেত্রো মেত্রো কনেক্তিবিতী অসি পাকথোক-চাউথোকহনবগীদমক্তা নুংঙাইবা ফোংদোকচরি।!! ঙসি মায়খুম হাংদোক্লিবা অমদি শঙ্গারিবা প্রোজেক্তশিং অসিনা হুগলী য়াওনা অতৈ জীলাশিংগী মীওই কয়াগী পুন্সি মহিং লাইথোকহল্লগনি।
মরূপশা,
ঐখোয়গী লৈবাক ত্রান্সপোর্তকী পাম্বৈ অসি অদুক্কী মতিক ফহল্লবদি মীপাল তাংদবা অমদি ইশাগী থাজবগী ৱাশক অদুগী মতিক-ময়াই অসি অদু্ক্কী মতিক হেনগৎল্লক্কনি। কোলকতাদা নত্তনা হুগলী, হাৱড়া অমসুং নোংপোকথংবা পরগনাগী জিলা ২৪গী মরূপশিংনসু হৌজিক মেত্রো সর্ভিসকী খুদোংচাবা ফংলগনি হায়বসিদা ঐহাক্না নুংঙাইবা ফাওই। ঙসি নাওপাড়াদগী দক্ষিনেশ্বর ফাওবগী শঙ্গারিবা সেক্সন অসিনা পুং অমগা মখাই চংবা লম্বি অসি শুপ্নতগী মিনিত ২৫-৩৫দমক চংহল্লগনি। দক্ষিনেশ্বরদগী কোলকতাগী "কবি সুভাশ" নত্রগা "ন্যু গড়িয়া " ফাওবা অসি হৌজিক মেত্রোনা পুং অমদা য়ৌহনবা ঙমহল্লগনি, তৌবগীদি মসি পুং অনি মখাইফাওবা চংবা মফম্নি। মসিগী পেসিলিতী অসিনা স্কুল-কোলেজ চৎলিবা নহাশিং, ওফিসশিং-ফেক্তরীশিংদা থবক তৌরিবা থৌমীশিংদা, শিন্মীশিংদা য়াম্না কান্নহল্লগনি। মরুওইনা ইন্দিয়ন স্তেতিস্তিকেল ইন্সতিত্যুৎ, বারানগর কেম্পস, রবীন্দ্র ভারতী য়ুনিভর্সিতী অমসুং কলকত্তা য়ুনিভর্সিতীগী ইকোনোমিক্স দিপার্তমেন্তফাওবা য়ৌবা লায়হল্লগনি। মসিদা নত্তনা কালীঘাত অমসুং দক্ষিনেশ্বরদা ইমা কালীগী মন্দিরশিংফাওবা য়ৌবদসু হৌজিক্তি লাই নিংবা পামজবশিংগী ওইনা য়াম্না লায়হল্লে।
মরূপশা,
কোলকতা মেত্রো অসিবুদি চহি তরা-তরাগী মমাংদগী লৈবাক অসিগী অহানবা মেত্রো ওইবগী চাউথোকচবা ফংখি। অদুবু মসিগী মেত্রোগী অনৌবা শক্লোন অমদি পাকথোক-চাউথোকপা অসি হৌখিবা চহি কয়াদগী থবক চত্থবা হৌখি। অদুগা ঐহাক নুংঙাই মদুদি মেত্রো ওইরো নত্রগা রেলৱে সিস্তেম ওইরো ঙসি ভারত্তা শারিবশিং অসিদা মেদ ইন্দিয়া হায়না নপ্পা ময়েক শেংনা উরি। ত্রেক হাপ্পদগী হৌরগা রেলগাড়ীশিংগী অনৌবা ইঞ্জিন অমসুং অনৌবা দিব্বাশিংফাওবদা মশিং য়াম্না শিজিন্নরিবা পোৎলম কয়া অমা অমসুং তেক্নোলোজী অসি হৌজিক ভারতকীনি। মসিনা ঐখোয়গী থবক্কী খোংজোল অসিসু য়াংশিলহল্লি, ফবসু হেনগৎহল্লি, অচংবা শেলসু হন্থহল্লি অমদি ত্রেনশিংগী খোংজেলসু য়াংখৎহল্লি।
মরূপশা,
নোংচুপ বঙ্গাল, লৈবাক অসিগী মীপাল তাংদনা হিংবগী অতোইবা সেন্তর অমা ওইরি অমসুং মফমসিদগী অৱাং-নোংপোক লমশিংদগী হৌরগা অতৈ ঐখোয়গা য়ুম্লোন্নবা লৈবাকশিংগা লল্লোন-ইতিক তৌমিন্নবা য়াবা কয়া অমা লৈরি। মসিগী য়েংদুনা হৌখিবা চহিশিংদা মফম অসিগী রেল নেতৱর্ক অসি ফগৎহন্নবা হকচিন্না হোৎনরি। হৌজিক সিৱোক-রেঙ্গপোগুম্বা অনৌবা লাইন অসিনা সিক্কিম অসি রেল নেতৱর্ককী মতেংনা অহানবা ওইনা নোংচুপ বঙ্গালগা শম্নরগনি। কোলকতাদগী বাঙ্গলাদেশকী ওইনা গাড়ীশিং চেল্লি। হন্দক্তা হল্দীবাড়ীদগী ভারত-বাঙ্গলাদেশকী ঙমখৈফাওবগী লাইন লৈখ্রে। হৌখিবা চহি ৬কী মতমদা নোংচুপ বঙ্গালওভর-ব্রিজ অমসুং অন্দর ব্রিজ কয়া শাবগী থবক হৌখ্রে।
মরূপশা,
ঙসি শঙ্গারিবা অমদি মায়খুম হাংদোক্লিবা প্রোজেক্ত ৪ অসিনা মফমসিগী রেল নেতৱর্ক অসি হেন্না ফগৎহল্লগনি। মসিগী অহুমশুবা লাইন অসি হৌদোকপনা খড়গপুর-আদিত্যপুরগী শরুক্তা রেলনা পোৎ হোন্দোক-হোঞ্জিন তৌবা য়াম্না ফগৎহল্লগনি অমসুং অমসুং হাৱড়া-মুম্বাই রুত্তা ত্রেনশিং থেংথহল্লিবা অসি হন্থরগনি। হাৱড়া আজিমগঞ্জদগী খাগড়াঘাত রোদকী মরক্তা দুএল লাইনগী খুদোংচাবা ফংবদগী মুর্শিদাবাদ জিলাগী রেল নেতৱর্ক চিনবা অদু কোকহল্লগনি। মসিগী রুৎ অসিদগী কোলকতা-ন্যু জলপাঈগুড়ী-গুৱাহতীগী ওইনা খনবা য়াবা লম্বিসু লৈরগনি অমসুং নোর্থ ইস্তফাওবগী কনেক্তিবিতী হেনগৎহল্লগনি। দানকুনি-বারুইপাড়াগী মরক্তা মরীশুবা লাইনগী প্রোজেক্ত অসিবুদি মরুওইবা অদুম্মক ওইরি। মসি শাবা লোইরগদি হুগলীগী চিল্লবা নেতৱর্ক অসি হন্থরগনি। মতৌ অসিগুম্না রসুলপুর অমসুং মগরাগী সেক্সন অসি কোলকতাগী ওইনদি গেৎৱে মখল অমনি অদুগা মীসু য়াম্না চিল্লি। অনৌবা লাইন অসি হৌবদগী মসিগী অৱাবা অসি ফন য়াম্নদি কোকহল্লগনি।
মরূপশা,
প্রোজেক্তশিং অসিনা নোংচুপ বঙ্গাল অসি কোল ইন্দস্ত্রী লৈরিবা, স্তীলগী ফেক্তরী লৈরিবা, হারশিং শারিবা, চেং-হৱাই পুথোক্লিবা মফমশিংগা শম্নরগনি। হায়বদি অনৌবা রেল লাইনশিং অসিনা হিংবদা লায়হল্লগনি অদুগা ইন্তর্প্রাইজগী ওইনসু অনৌবা ওপ্সন কয়া ফংহল্লগনি অমদি মসি অফবা ইনফ্রাস্ত্রকচরগী পান্দম্নি। মসিনি সবকা সাথ সবকা, বিকাস, সবকা বিশ্বাস। মসিনি আত্মনির্ভর ভারতকী ওইনসু অরোইবা পান্দম্নি। পান্দম অসিগীদমক্তা ঐখোয় খুদিংমক্না থবক অদুম্মক তৌগদবনি হায়বগী থাজবা অসিগা লোয়ননা ঐহাক্না পীয়ুশজীগী মফমদা, মহাক্কী তীম পুম্বগী মফমদা থাগৎপা ফোংদোকচরি। অমসুং নোংচুপ বঙ্গালগী রেল সেক্তরদা, রেল ইন্ফ্রাস্ত্রকচরগী সেক্তরদা হৌখিবা চহিশিংদা করিগুম্বা চিত্থহৌবা লৈরগসু লৈহন্দনবগীদমক্তা পাংথোক্কনি হায়না ৱাশকখিবশিং অদু শোইদনা মপুং ফাহনগনি অমসুং বঙ্গালগী মংলানশিংসু মপুং ফাহনগনি।
থাজবা অসিগা লোয়ননা অদোম পুম্নমকপু হন্না-হন্না থাগৎচরি!!


text:
য়ুমলৈ-কৈরৈ মন্ত্রালয়
হোম এফিয়র্স মন্ত্রালয় (এম.ঐচ.এ)না অনলোক ২গী অনৌবা গাইদলাইনশিং লাউথোকখ্রে
অনলোক ২না কন্তেনমেন্ত জোনশিংগী ৱাংমগী থবক থৌরম কয়াদা অথিংবা কোমথোক্লগনি
কন্তেনমেন্ত জোনশিংদা লোকদাউন থমখিগনি
Posted On:
29 JUN 2020 9:28PM by PIB Imphal
কেন্দ্রগী হোম এফিয়র্স মন্ত্রালয় (এম.ঐচ.এ)না কন্তেনমেন্ত জোনশিংগী মনুং চন্দবা মফমশিংগী থবক থৌরম কয়াদা অথিংবা কোমথোক্নবা অনলোক ২গী অনৌবা গাইদলাইনশিং লাউথোকখ্রে। অনৌবা গাইদলাইনশিং অসি জুলাই ১, ২০২০দগী চৎনবা হৌরগনি, তাঙ্কক নাইবা মওংদা থবক থৌরমশিং অমুক হন্না হাংনবগী থৌরাং মখা চৎথখ্রে। স্তেৎ অমদি য়ু.তি. পুম্নমক্তগী পীরকপা ফীদবেক নৈনরবা মতুং মরী লৈনবা কেন্দ্রগী মন্ত্রালয়শিং অমসুং বিভাগশিংগা লোয়ননা কুপ্না তান্নরগা অনৌবা গাইদলাইনশিং অসি ঙসি ফোঙখি।
৩০.০৫.২০২০দা থোকখিবা অনলোক ১গী ওর্দর অমসুং গাইদলাইনশিংদা থমখিবগী মতুং ইন্না, মখল কয়াগী থবক থৌরমশিং মদুদি লাইনিং-লাইশোনগী মফমশিং অমসুং মীয়ামগী লাইখুরুম্ফমশিং; হোতেলশিং, রেস্তোরেন্তশিং অমসুং অতোপ্পা হোস্পিতেলিতি সর্ভিসশিং; অমসুং শোপ্পিং মোলশিং; কন্তেনমেন্ত জোনশিংদা জুন ৮, ২০২০দগী হান্ননা অয়াবা পীখ্রে। স্তেন্দর্দ ওপরেতিং প্রোসিজরশিং (এস.ও.পি.শিং)গী অকুপ্পা ৱারোলসু ফোঙখ্রে।
অনলোক ২গী অনৌবা গাইদলাইনশিংগী মরু ওইবা ৱারোলশিং
- দোমেস্তিক ফ্লাইৎশিং অমসুং পেসেঞ্জর পুবা ত্রেনশিং হান্নদগী হৌনা অককনবা মওংদা চল্লাইনবা অয়াবা পীখ্রে। চান্নবা মওং অমদা চল্লাইদুনা মখা তানা হেনগৎহল্লগনি।
- নুমিদাংদা থম্বা কর্ফিয়ুগী মতম তেনশিন্দুনা নুমিদাং পুং ১০দগী অয়ুক পুং ৫ ফাওবা লৈরগনি। মখা তানা, ইন্দস্ত্রিএল য়ুনিৎশিংগী সিফ খায়দোক্তুনা চল্লাইবা অসিদা অপনবা পীদনবা, নেস্নেল অমসুং স্তেৎকী হাইৱেজশিংদা মী অমসুং পোৎ পুবগী চৎথোক চৎশিন তৌনবা, বসশিং, ত্রেনশিং অমসুং এয়রপ্লেনশিংদগী হল্লক্লবা মতুংদা কার্গোগী লোদিং অমসুং অনলোন্দিং তৌবা অমদি মীওইশিংনা মখোয়গী লৈফমশিংদা চৎথোক চৎশিন তৌনবা অসিগীদমক নুমিদাংগী কর্ফিয়ু অসিনা অথিংবা লৈরোই।
- দুকানশিংনা মখোয়না লৈরিবা মফমশিংগী মতুং ইন্না, মতম অমদা মীওই ৫দগী হেন্না চংবা য়াগনি। অদুম ওইনমক, মখোয়না ফিজিকেল দিস্তেন্স থম্বদি মথৌ তাই।
- কেন্দ্রগী অমসুং স্তেৎ সরকারশিংগী ত্রেনিং ইন্সতিত্যুৎশিং জুলাই ১৫, ২০২০দগী মথৌ পাঙথোকপা হৌরগনি। হীরম অসিগা মরী লৈনবা এস.ও.পি. ভারত সরকারগী পর্সনেল অমসুং ত্রেনিংগী বিভাগনা ফোঙলগনি।
- স্তেশিং অমসুং য়ু.তি.শিংগা কুপ্না তান্নরবা মতুংদা, স্কুলশিং, কোলেজশিং অমসুং মহৈ তম্ফম লোইশঙ পুম্নমক জুলাই ৩১, ২০২০ ফাওবা থোঙ লোনখিগনি।
- ভন্দে ভারত মিসনগী মখাদা অকক্নবা মওং অমদা ইন্তর্নেস্নেল এয়র ত্রাবেল তৌরিবা পেসেঞ্জরশিং লাকপা য়াহনখ্রে। চান্নবা মওং অমদা মখা তানা চৎথবা হৌরগনি।
- মখাদা পীরিবা অসি নত্তনা কন্তেনমেন্ত জোনশিংগী ৱাংমদা থবক থৌরমশিং অসিদা অয়াবা পীখ্রে:
- মেত্রো রেল।
- সিনেমা হোলশিং, জিম্নাসিয়মশিং, স্বিমিং পুলশিং, ইন্তরতেনমেন্ত পার্কশিং, থেতরশিং, বারশিং, ওদিতোরিয়ম, এসেমব্লি হোলশিং অমসুং মান্নবা মফমশিং।
- সোসিএল/ পোলিতিকেল/ স্পোর্তস/ এন্তর্তেনমেন্ত/ একাদমিক/ কলচরেল/ লাইনিং লাইশোনগী থৌরমশিং অমসুং অতোপ্পা অচৌবা লাইনিং লাইশোনগা মরী লৈননা মীপুনবা।
ফীভম অসি য়েংশিল্লগা হায়রিবশিং অসিগী হাংনবগী মতমশিং তোঙান তোঙাননা লেপকনি।
- কন্তেনমেন্ত জোনশিংদা জুলাই ৩১, ২০২০ ফাওবা লোকদাউন ঙাক্না চৎনবা থৌরাং লৌখৎকনি। হকশেল অমসুং য়াইফ য়ুম্বাল মন্ত্রালয়না (এম.ও.ঐচ.এফ.দবল্যু.) পীবা গাইদলাইনশিংগী মতুং ইন্না, কোবিদ-১৯ শন্দোকপা থিংনবা স্তেৎ/য়ু.তি. সরকারশিংনা কন্তেনমেন্ত জোনশিং চেকশিন্না খায়দোকপা মথৌ তাই। কন্তেনমেন্ত জোনশিংগী মনুংদা পেরিমিতর কন্ত্রোলগী চেকশিন থৌরাং লৌখৎতুনা অমসুং তঙাই ফদবা থবক থৌরমশিং খক্তা অয়াবা পীগদবনি।
- হায়রিবা কন্তেনমেন্ত জোনশিং অসি মশা-মশাগী দিস্ত্রিক্ত কল্লেক্তরশিং অমসুং স্তেৎশিং/য়ু.তি.শিংনা ৱেবসাইৎশিংদা থাগৎকনি অমসুং ই-পাউ অদুসু এম.ও.ঐচ.এফ.দবল্যু.গা লোয়ননা খঙমিন্নগনি।
- স্তেৎ/য়ু.তি. ওথোরিতিশিংনা কন্তেনমেন্ত জোনশিংগী থবক থৌরমশিং কুপ্না য়েংশিনগনি অমসুং জোনশিং অসিগী কন্তেনমেন্ত তৌনবা খোংথাংশিংগা মরী লৈনবা গাইদলাইনশিং চেকশিন্না লৌখৎকনি।
- এম.ও.ঐচ.এফ.দবল্যু.না কন্তেনমেন্ত জোনশিং খায়দোকপা অমসুং কন্তেনমেন্ত তৌনবা খোংথাংশিং অসি মপুং ফানা লৌখৎপরা য়েংশিনগনি।
কন্তেনমেন্ত জোনশিংগী ৱাংমগী থবক থৌরমশিং স্তেৎনা লেপচগনি
- ফীভমগী মতুং ইন্না স্তেৎশিং অমসুং য়ু.তি.শিংনা কন্তেনমেন্ত জোনশিংগী ৱাংমদা থবক থৌরম কয়াদা অথিংবা থম্বা নত্রগা মথৌ তাবগী মতুং ইন্না অথিংবশিং থমগনি।
- অদুম ওইনমক, স্তেৎ মনুং অমসুং মপানদা মী অমসুং পোৎ পুবগী চৎথোক চৎশিন তৌবদা অথিংবা লৈরোই। হায়রিবা অসিগী চৎথোক-চৎশিনশিং তৌবদা পরমিসন/এপ্রুবেল/ই-পরমিৎ তোঙাননা লৌবা মথৌ তাদে।
নুমিদাংগী কর্ফিয়ু
- অনলোক ২দা পীরিবা তঙাই ফদবা থবক থৌরমশিং অমসুং কোমথোকপা অসি নত্তনা নুমিদাংগী কর্ফিয়ু মখা তানা নুমিদাং পুং ১০দগী অয়ুক পুং ৫ ফাওবা লৈখিগনি
নেস্নেল দিরেক্তিবস ফোর কোবিদ-১৯ মেনেজমেন্ত
- সোসিএল দিস্তেন্সিং থম্বগা লোয়ননা লৈবাক পুম্বদা নেসনল দিরেক্তিব ফোর কোবিদ-১৯ মেনেজমেন্ত ঙাক্না চৎকদবনি। দুকানশিংনা কস্তমরশিংগী মরক্তা লৈগদবা ফিজিকেল দিস্তেন্সিং অদু থম্বা মথৌ তাগনি। এম.ঐচ.এ.না নেসনল দিরেক্তিবশিং অসি মপুং ফানা ইমপ্লিমেন্ত তৌবরা য়েংশিনগনি।
নারকপা য়াবা মীওইশিংগীদমক চেকশিন থৌরাং
- নারকপা য়াবা মীওইশিং মদুদি চহি ৬৫গী মথক্কী মীওইশিং, কো-মোর্বিলিতিশিংগা লোয়নরিবা মীওইশিং, মীরোল্লিবী নু্পীশিং, অমসুং চহি ১০গী মখাগী অঙাংশিং, তঙাইফদবশিংগী অমসুং হকশেলগী ওইবা হীরমশিংগী নত্তনা য়ুমদগী মপান থোক্তবা।
আরোগ্যা সেতু শীজিন্নবা
- আরোগ্যা সেতু মোবাইল এপ অসি শীজিন্ননবা লেপ্পা লৈতনা থৌগৎগদবনি।
এম.ঐচ.এ.গী দাইদলাইনশিং য়েংনবা মসিদা ক্লিক তৌবিয়ু
*****
(Release ID: 1635261)
Visitor Counter : 42